








SUVREMENA BIBLIOTEKA 


VLADISLAV ST. REYMONT 


SANJAR 


ROMAN : , 
GODIŠTE VI. 
KNJIGA 2. 1 


ZAGREB 1944. 
SUVREMENA BIBLIOTEKA 


REDOWiTO IZDANJE ; # GUNDULIĆEVA ULICA 14 


Na temelju Zakonske odredbe o izdavanju prievoda iz tuđih književ- 
nosti broj CCCXL—1556—Z.—1941. od 13. listopada 1941. dopustilo je 
Giavno ravnateljstvo za promičbu tiskanje ovog djela odlukom od 
18. veljače 1944. broj 1053./44. — Matica Hrvatska odoprila je ovaj 
prievod pod br. 126./1944., a Ministarstvo narodne prosvjete, odsjek 
za književnost, umjetnost i prosvjetnu promičbu odlukom od 
29. ožujka 1944. br. 862. 


fm 
LJ). 





PREVEO JULIJE BENEŠIC. 








Tiskara Dragutin Beker, Zagreb, Gundulićeva ulica 18 


VLADISLAV ST. 
REYMONT 





Podkraj XIX. stoljeća tri su imena davala poljskoj knji- 
ževnosti ton visoke umjetnosti: Henryk Sienki ewicz 
(1846—1916), Boleslav Prus (pseudonim Aleksandra Glo- 
wackoga, 1845—1912) i Hliza Orzeszkowa (1841—1910). 
To trozviežđe upravljalo je duhom naroda do preloma no- 
voga vieka. Druga generacija iza njih daje i opet tri velika 
imena: Stefan Žeromski (1864—1925), Stanislav W y s- 
pianski (1869—1907) i Vladislav Stanislav Reymont 


(1867—1925). Sva su ta imena dovoljno poznata i kod nas. 


Tko ne pozna Reymontove »Seljake« i njegovu »Obećanu 
zemlju«? Kolika je golema razlika u temi i obradbi između 
ta velika dva romana! Još je veća, ako ih uporedimo sa do- 
nekle autobiografskim  »Sanjarom« Ki tajinstvenim »Vampi- | 
TOM.& š 

Isto je tako čudan i Reymontov život, pun najraznolični- 
jih doživljaja i najoprečnijih dojmova, 

Sin orguljaša, rodio se 7. V. 1876. u selu Kobiele Wielkie 
u središnjoj Poljskoj. Pređi su mu nosili prezime Balcerek, 
kojemu su seljani — po obćem običaju — dodali prišvarak, 


Rejment, i tako se podpisivao seoski orguljaš, a sin će se 

kasnije, da dađe imenu neobičniji, strani oblik,, podpisivati: 

.Reymont, da zvuči litavski, ili ako hoćete — francuzki. 
Školsko mu je obrazovanje više nego skromno: pučka 


Škola i ništa više. S trinaestom godinom polazi u šegrte, 


s 19 godina je krojački kalja u Varšavi, zatim polasi među 
putujuće glumce, no tu mu ne cvatu ruše; postaje gao, 
toj nadglednik željezničke pruge između postaje šorom i 
Plyćwia (nedaleko od Varšave) uz plaću od mjesečnih 12 
rubalja, i počinje pisati prve književne sastavke. Napokon 
odluči promieniti svoj život i u 26. godini života stupa među 
redovnike u Čenstohovi, no nije dugo bio Pavlinom, vraća se 
k željeznici, da konačno potraži i nađe smisao svog šivota 
u književnosti. Od god. 1893. piše novele, koje su svratile 
obću pozornost zbog neobično bujnog i slikovitog stila. Naj- 


krupniji su mu radovi: Komedđijašica (1896.) s nastav- 


kom Vrienje (Fermenty, 1897.), Obećana zemlja 


(1899.), Seljaci (Clopi, 1904—1909.), Sanjar (Maray-, 


ciel, 1910.), Vampir (1911.) i trilogija Rok 179%. (1914.— 
1919.). Seljaci su mu pribavili Nobelovu nagradu za god. 
1925. Te je godine i umro (5. XII.). 


Nekadašnji krojački kalja stidi se svog zanata i svog : 


poriekla. Iemišljava, da su mu djedovi bili skanđinavski 
Vikingi — ne bi li barem starinom bio ravan plemićima, ko- 
jima vrvi Poljska — pogospođuje svoje ime — nije li "g 
snobizam? Ne, to je bilo nuždno za onaj krug, u kojem je 
živio, a živio je ponajviše u Parizu s tamošnjom poljskom 
kolonijom, spočetka s kritičarom Janom Lorentowiczem, 
koji o Reymontu tvrđi, da nije znao nijednog stranog jezika, 
francuzki da nije naučio nesamo govoriti nego ni čitati, sve 
je svoje znanje sakupljao u kavani slušajući debate svojih 
zemljaka. God. 1900., kad je krenuo, kao svake godine, iz 
Varšave u Pariz, zađesila ga je željeznička nesreća, dobio je 
potres šivaca, dugo se liečio u bolnici, njegovala ga je za- 
ručnica, kasnije žena, 8 kojom je proveo sav život, boraveći 
ponajviše u Francuskoj. Željeznička mu je uprava izplatila 


radi nesreće, koja ga je zadesila, golemu odštetu od 40.000 
rubalja i tako je ođ siromašnog književnika postao imućan 
čovjek, Kupovao je i prodavao imanja, imao vilu u Zako- 
panom, no najradije je ipak šivio u Parizu, premđa ga je 
spočetka mrzio. Tako je još god. 1897. pisao u jednom pismu: 
»Što se može reći o Parizu, tom svjetskom bluđilištu, o toj 
kloaki, gdje se stječe sva prljavština, drugo, nego da je odu- 
ran uza sav vanjski sjaj, i da je glup uza svu civilizaciju. 
Kad bi se razpisao natječaj za ljudsku glupost, Francuska 
bi zacielo dobila prvu nagradu. Veće filisterije, zasukanosti, 
zalupanosti, plitkoće, prostačkog materijalizma, sebičnosti, 
nestašice bilo kakve etike u javnom i privatnom životu — 
valjda nema na svietu.« ; 

Tako je mislio god. 1897., a gođ. 1910. napisao je pripo- 
viest o željezničkom blagajniku, koji čezne za Parizom (a 
to je onaj putar između dvie male postaje čeznuo!) i razo- - 
čarava se, kao što se razočarao Reymont, nekadašnji mali 
činovnik na željeznici. To je roman o sanjaru — Marzyciel. 

Reymont je boravio i w Londonu i u Americi. Londonske 
dojmove nalazimo u »Vampiru«, romanu o spiritizmu i sa- 
tanizmu, kojemu podlieže Zenon, knjiševnik, razočaran nekoč 


u ljubavi, sada pada u šake Daisy, indijskog vampira. 


MARZYCIEL 


— A kako to treba? : 

— Uzpnite se funicolarom na Vomero. Nedaleko od 
postaje, baš na rubu gore nalazi se samostan svetoga 
Martina, a uz njega se stisla mala terasa kavane. Odande 
puca najljepši vidik na svietu! Zablistat će vam na suncu 
cieli zaliv sve do odbzorja, koje je zatvoreno otocima. Pod 
nogama će vam ležati Napulj. Vezuv nasuprot. A od: 
Caprija do Micene golemi bedem razkidanih gora: zaokru- 
žuje divni kraj pun vinograda, pinija, maslina, koji se 
kupaju u suncu i lazuru! 

 — Hvala liepo. Nisam znao, da ste toliko putovali — 
reče netko čudeći se, a nečije ruke uzeše kartu i zgrnuše 
: sitne novce. 

Joza se melankolički nasmieši, zabilježi kredom na 
crnom stolu broj prodane karte, digne glavu i šapne 
francuzki: 

— Nisam uviek prodavao karte! 

Netko se naglo nagne, neke oči sievnuše na okancu 
i pruži se biela, topla ruka. 

— Kako mi vas je žao! 

Joza stisne ruku i načini dugu stanku; zagledao se 
nekuda daleko, kao da je.u zanosu zalutao u lazur zaliva, 
koji je spomenuo, i tužno uzdahne prevukavši rukom preko 
plave, kuštrave kose. 

il 


iza okanca digoše se srditi glasovi, kroz zaprašeno 
a gdjegdje i zaliepljeno staklo sievale su neke nemirne 
oči, grozničava lica i nervozne kretnje, ciela je rulja ju- 
rišala na blagajnu i kucala sve nestrpljivije. Joza kao 
da se napokon probudio, tužno uzdahne i s melankoličnim 
se smješkom lati posla. Slušao je zahtjeve, sezao po karte 
u uzke pretince, žigosao ih, bacio pred izpružene ruke, 
uzimao novac, izdavao ostatak u sitnom, a sve je to radio 
brzo, mirno i s tolikom štedljivošću kretnja kao kakav 
automat, koji savršeno funkcionira. 


A svaki je čas nov glas dobacivao neko ime postaje, 
svaki su se čas pružale nove ruke sa zahtjevom, a Joza 
ih je tako poznavao u tim njihovim vrstama, da je za 
neke već unapried znao, koji da im dađe razred i kuda; 
mnogim se rukama prijateljski smiešio, neke je ponizno 


stiskao, od mnogih se držao rekbi izdaleka i dostojan- ' 


stveno, prema mnogima se pretvarao, kao da ih ne pri- 
mjećuje, a od nekih je uzmicao s gnušanjem, no prema 
većini je bio ravnodušan kao prema sivoj svjetini, koja 
ništa ne znači, a samo bi kadkada, uostalom vrlo riedko, 
kad bi na okancu zatreptale kakve biele, mirisave ručice, 
pritisnuo na njih pogledima poljubce. 

I cieli su se sat kroz otvoreno okance neprekidno 
pružale svakojake ruke trepećući neprestano pred očima; 
bile su liepe i ružne, ruke-pandže i ruke-cvieće, ruke za 
milovanje i poljubce i ruke za negve. 


Oštar zvižduk prođere zrak, zadrhću zidovi, vlak je 
već stizao, kad se svršila povorka ruk( i Joza izviri na 
postaju. . 


A 


Snieg je padao u velikim krpama, gust i mokar, 
peron je vrvio bučnom svjetinom, glavar postaje šetao ' 
se svečano u crvenoj kapi i bielim rukavicama, žandari 
su nepomično stršili, ukočeni kao stupovi, koji podupiru 
ovaj dan, pomodrjeli i drhćući od zime. 

Vlak je stao, nastade gungula, lupanje vratima, 
ljudi su nahrupili na vagone, kondukteri trčali, dječak 
s novinama derao se urnebesno, a konobar u fraku s bie- 
lom servietom na goloj glavi letio je uz vagone s poslu- 
žavnikom punim čaša vičući jednolično : > 

— Čaj! Kava i čaj! Čaj! 

Joza je sve promatrao mirno, ali etedkok kao da 
ga nešto ujelo baš u srdee, prošapće srdito: 

— Zašto se to, k vragu, vucara po svietu! 


Stresla ga je zavist. Makne se od prozora i lati se 
prebrojavanja blagajne, a kad se opet ogledao, vlaka 
više nije bilo, samo je padao sve gušći snieg, da su se već 
bielili krovovi skladišta i zemlja između blistavih, crnih 
niti tračnica. Dosadno je bilo na postaji, brzojavne su žice 
očajno jaukale, rezervni je stroj jurio kao biesan s oštrim 
prodirnim fićukom, negdje je od strane skladišta do- 
pirao mukli i zveketavi štropot guranih vagona, na katu 


.je gore kod glavara probljao glasovir i prosuše se 


skale, mlaćene bez kraja i bez samilosti. 


Joza zatvori blagajnu i baš je razmišljao, što da radi 
do brzoga vlaka, koji je dolazio tek za jedan sat, kad 
mu podvornik donio brzojavku. 

— »Dolazim brzim, čekaj na postaji« — pročita, zgu- 
žva i baci na zemlju. 

_ Past će mi na vrat, ne znam zašto. Nisam ju ni 
zvao! ' : 
Pomisli srdito.i pođe u biagavaonicu, ali i tamo je 
bila pustoš<i dosada. Iza ormara kartalo se nekoliko že- 
ljezničara pijuckajući uzto obilno; pogledao je časak, 
kako se kartaju i neodlučno stao pred bufet promatrajući 
blistave staklene poklopce i grupu butilja, što su bile 


. poredane u sredini oko umjetne palme. 


Konobarica, što je sjedjela na strani uz mali stolić, 
zapita živahno: š 

— čime mogu služiti? Pelinkovac s kapljicama? Baš 
prema današnjem nevremenu, 

— Onda mi je draža crna kava i vaše družtvo. 


Sjedne s druge strane stolića i pogleda u vezivo, što ' 


ga je držala u ruci. 
— Dakako, podložak za velečastnog vikara! 


— Za nekog drugog... ali pogledajte samo, kako . 


je krasan... 
— Zaista božanstven! Travica plava, gnjezdašce 
ružičasto, a ptičice cimetaste! Divno, da čovjek kihne! 
Ona podigne oči s tolikim priekorom, da se zbunio. 
— Kako niste prema meni dobri, niste dobri! — 
prenavljala se prkosno. A 
— Ali ja bih za vas žrtvovao neznam što — klikne 
on patetično. 
— Nije istina! Ni ovolicko! — pokaže mu vrh crve- 


nog jezika i uprievši se bujnim grudima o brid stola po- 


gleda ga izazovno. 
_ No, što je, gospodine Joza? — zapita nakon duge 
stanke. 

— Što je? Ponedjeljak od ranoga jutra, gospođice: 
Marice! 

— I ožujak od prvoga ožujka! — nasmije se ona uda-- 
rivši ga vunicom. 

iza ormara plane prilično bučna prepirka i netko: 
poviče: 

— Gospođice Marice, četiri oštre s kapljicama! 

— I četiri mala piva uz zakusku! — dobaci neki. 
dublji glas. ,o 

Marica se uzvrpolji uz bufet pa se emrčući pivo za- 
gleda u Jozu uzdišući pritom tako duboko, da su joj se: 
bujne grudi dizale sve do brade te su škripali svi šavovi i. 
kopče, a po napudranom licu, punom modrih prišteva,. 
prelietalo je rumenilo. 

Odnese piće iza ormara i gotovo u isti čas piskutljivo. 
zavrišti. I 

— Boga mi, sve ću izvrnuti! ruke k sebi! 

Prasne porugljivi smieh, netko zatetura, stolica se: 
sruši, a ona sva crvena i zadisana iztrči gladeći razku- 
štranu kosu. Bila je ružna i smiešna, glava joj je bila. 
slična dresiranom pudlu: zlatne, goleme naušnice u ušima,. 
lice okruglo, frnjat nosić, crveno bojadisane usne i male- 
oči s crnim podočnjacima. Sjedne na prijašnje mjesto. 
s takvim uzdahom, da joj je pukla neka kopča na bluzi. 

— Tako mi Boga, vi ste mi baš pravi momak — 
oglasi se porugljivo. 


— Zar zato, što držim ruke uz sebe? — naljuti se: 
na njezin prigovor. 
— Ito još! — uvriedi se, ali začas zatim baci na. 


.njega melankoličan pogled i šapne toplim glasom: — 


Vi ste _— kao drvo... zbog vas neki ginu... čeznu... 
a vi ne vidite ništa... uviek ste sami, s onim knjigama. 

On se veselo nasmije i reče, nagnuvši se k njoj: 

_ Ali zato dobro znam, što se događa na postaji. 
Znam i to, da je jučer s vama razgovarao iza ormara 
Adam... Znam također i to, da ste bili bez steznika.. 

— Izmišljotina! Ovi su mužkarci gori — ne znam od 
čega! Samo spleikare po uredima! — pocrveni od srčbe, 
ali, da promieni neugodan predmet razgovora, klikne: 

_— Znate li, da je pukovnikovica opet zapitkivala za 
vas! ' 

— Kao da ima malo častnika u pukovniji! 

— Kažu, da svaki mjesec mienja furišece... ne 
može da nađe pravoga. 

. Na vudku dođoše dva strojara pa se Marica opet po- 
stavila iza bufeta. Joza je guekao ohladjelu kavu i gle- 
dao kroz prozor na teretni vlak, što je prolazio kraj po- 
staje kao dugačka zmija s bielim od sniega hrbtom. Od 
bufeta su dopirale pojedine rieči Rajevo i zveket ča- 
šica. 

— Ivi se zbilja ne bojite sami u krevetu, zbilja? . 

— Otići ću, Boga mi... još će tko čuti. 

Iza ormara je opet postalo življe, netko je udarao 
pesnicom po stolu i žestoko dokazivao. 

— A ja ti velim, da varaš. A ja ti velim, ako me 
još jednom prevariš, da ću ti njušku okrenuti na crvenu 
stranu! S ' 

— Samo ti kaži, što ti drago, ali izgubljene konjake 
naruči. Gospođice Marice! 

— Hajdemo! Ne valja se plesti u prijateljski razgo- 

ure o 


go op rere 


. vor! — nasmije se jedan strojar i izađoše na sniegom po- 


kriveni peron. 

A u isti se čas otvoriše širom vrata na ulazu u po- 
staju, zazveketaše nizko obješene sablje i dva mladca uma- 
širaše jednakim i nekakvim tvrdim ratničkim korakom 
ravno prema bufetu. 


Gospođica Marica napudra si lice iza paime, prevuče 
nečim preko usana, da su prsnule strastvenim grimizom, 
uzdigne grudi iznad staklenih poklopaca i zakusaka, po- 
stavi čašice na poslužavnik i segnuvši za butiljom — po- 
čeka. : 

— Dvie veće, čiste vudke! — reče sa sladkim smieš- 
kom natačući munjevitom brzinom. 

Izpiše. 

Natoči drugi put šibajući ih ubojitim očima. 

Izpiše. 


t 


Natoči zatim automatski ne izpuštajući butelju iz 
ruke. 

Izpiše. 

— Htjede da natoči i četvrti put, ali jedan mladac 
zakomandira : 

— Davoljno! mi 

Gospođica Marica metne dostojanstveno butilju na 
stranu, a mladići, naslonjeni o bufet, stadoše dugo pro- 
matrati težkim očima po razmještenim zakuskama. 

,— Imate li sleđa? — zapita jedan gledajući mrko u 
njezina prsa. 

Ona primakne tanjur s čarobnim smieškom. 

— A svježeg kaviara imate? — glas kao da mu je 
bio pun suza. 


Sanjar — 2 17 


Ona otvori konservu, primakne tanjur i zabode žlicu 
u sivu masu. > 

— Cielu porciju, zar ne? Ili da se pire s lukom i 
uljem? 

—A jarebice imate? — zapita, kao da je nije čuo. 

— Može biti sve, što gospoda naruče! Jan! — poviče 
prema ormarima. 

Konobar u fraku već se klanjao pružajući dugački, 
bieli jelovnik. 

— A imate li ch&teau-lafite? — pitao je neprekidno 

“istim plačljivim glasom. ' 

Konobar pruži drugi popis, a mladić se zagleda u pro- 
stor i reče tmurno: 

— Dobro, onda daj čašu čaja s limunom! : 

Marica slegne prezirno ramenima, konobar se za- 
panji, a oni odmarširaše jednakim korakom prema stoliću 
po strani. 


Joza prasne u smieh i digne se, jer je već bilo vrieme . 


za vlak, kad uto uđe par putnika. Nosač je nosio za njima 
divne kofere, Joza stade kao ukopan, tako su ga zača- 
rali: bili su plosnjati, kožnati, okovani na rubovima ba- 
krom i izliepljeni raznobojnim adresama hotela. Šetajući 
se po dvorani primieti nešto, što ga je zapanjilo, pa je 
oduševljeno gledao u njihove čudne, sive ogrtače, slične 
noćnim košuljama, koji su u naborima sezali sve do 
zemlje. 
— Nečuveno! Vanredno! — razmišljao je, a kad su 
. sjeli za sveobći stol za čaj, obiđe naokolo proždirući ih 
: udivljenim pogledom, a kad je čuo kako govore englezki, 
gotovo se ukočio od uživanja. 

A 1 
— Englezi! Pravi Englezi! — reče znancima u dvo- 
rani. g 
Čekaonica se punila sve više, jer se na brzi vlak 


“ .skupljalo svaki dan cielo družtvo iz grada kao na sve-. 


čanu misu, Svaki bi čas pred ulazom zajecali praporci na 
saonicama i netko bi ušao u dvoranu, svaki su se čas čuli 
glasni pozdravi i digao se žamor razgovora i smieha. Uz 
bufet su zazvonile čašice, dahtao je pivski emrk, a gospo- 
đica Marica, svježe napudrana, s ponosno napetim gru- 
dima, pažljiva na svaki mig, neprekidno je dielila vudku, 
zakuske, čarobne smieške, pivo i protegnute poglede. 
.Po dvorani su pak vrvjele u grupama veličanstveno 

razvijene matrone, eteričke djevice, vitke šiparice, pobje- 
donosno zafrknuti brkovi, častne brade i još častniji 
viseći trbusi, a svi su između sebe bacali poglede i diskret- - 
ne ujedljive primjetbe. ' 

Nizko obješene sablje drzko su udarale po kamenitom 
podu, gdjegdje je prasnuo biserni smieh, a izpod bielih ko- 
prena strieljali su ubojiti pogledi, uzbudljivo su Šuštale 
svilene podsuknje, lepršala fantastična pera na šeširima, 
s pobieljenih se lica izazovno krvarila usta, svijali se vitki 
stasovi, da su steznici sve škripali, a sve češće su prelietale 
otrovne rieči i dosjetke, jer su se skupljali prema položaju 
i neprijateljski, mjereći se pogledima odozgor i nehajno. 

Omaman miris parfema, cigara, izhlapjeloga piva i 
vlažne pare ledbio je u zraku. 

U dvorani se stvorio rekbi veliki raut, pa su se i pri- 
lično mnogobrojni putnici plaho šuljali uz zidove, sjedali 
u kutove na kofere i zavežljaje, pošto su svi stolci i na- 
slonjači bili već zapremljeni od uglednoga družtva, koje 

je, zasitivši se spletaka, svratilo milostivu pažnju na ne- 
poznati par, a nakon pomnog promatranja izreče svoj sud 
gospođa predsjednikovica : 

— Vrlo su otmjeni, zacielo su aristokrati. 

.— To su Englezi! — raziumači Joza ponizno. 


— Nekakav lordovski par, kao da su iz romana Miss 
Craffordove! — primieti predsjednikovica, koja je bila : 


veoma obrazovana književni prilozima »Bršljana«. 

— Doista! Dapače piju čaj i jedu kruh s maslacem! 

— U svim englezkim romanima svi piju čaj s vrh- 
njem i jedu suhi kruh s maslacem — umieša se plaho 
Joza, ali udaren munjevitim pogledom predsjednikovice 
uztukne preneražen zbog svoje drzovitosti. 

— On je sličan mlađemu sinu iz »Lastavice« miss 
Braddonove, sjećate li se, mama ? Ali to je sigurno neka- 
kav romantičan par! — šapne tiše. 

— Eno dolazi gospodin Raćiborski, on će reći, odakle 
su došli ti Englezi. 


.Krupni, siedi šlahtić u sivoj surki, sa sivom kapom 


i crnim brcima, što su opasno stršili, poljubi predsjedni- 
kovicu u ruku i progunđa ujedljivo: 

— Oni su baš takvi Englezi kao što sam ja Yorkshire! 

Na njega se prosula tuča pitanja, a on izdrži vje- 
štačku stanku i reče tiše: 

— Ovaj“lord je Valek Mjentus, sin mog nekadašnjeg 
kovača. 

Svi se zapanjiše od čuda, samo je predsjednikovica 
ostala pri svojem. 

— Ali ona je zacielo neka lady, sigurno :.. 

— Ta lady je Katica, kći moga kuhara! Romantično, 

zar ne? Tako mi Boga, ne farbam, govorim pravu istinu. 
Došli su k svojima, a sada se vraćaju u Ameriku. Poznam 
ih oboje od pelena. Tog sam lorda, dragoviću moj, lemao 
da se sve prašilo, a lady nam je pasla guske! Tako mi 
Boga! Od stada je pobjegao u sviet, a sada je veliki go- 
spodin. Fukara je na vlasti, nema tu ništa! Ne primakni 
se-bez batine... 


Premda je šlahtić bio poznat s pretjeravanja, ipak su 
mu povjerovali i kao za osvetu, što su se razočarali, po- 
češe prezirno gledati u taj par i okretati im leđa, a pred- 
sjednikovica reče vrlo glasno: 

— Naravno, svaki slugan, kad ima novaca, može 
glumiti lorda. 

Samo se Joza razveselio zbog tog odkrića i htjede da 
se s njima upozna, no uto dotrči po njega podvornik, pa 
je morao poći na blagajnu. 

I opet je stao uz svoje okance i opet su'se najrazno- 
ličnije ruke pružale po karte, brzo su padali nazivi postaja, 
zveketali novci, jednolično udarao aparat sa žigom, i Joza 
je opet radio kao automat. | ; 


Nije dospio ni da pogleda na vlak, pa je, obavivši 
posao sa zadnjim putnikom, s užitkom protegnuo izmorene 


kosti, kad se pružiše poznate ruke u zakopčanim, crnim 
rukavicama. 


— Poštenja mi, nisam imao kada da izađem pred tebe 
— stane se žurno izpričavati. 


Franjica gurne zarumenjeno lice u okance. 


— Kukuc! Mogu li ostati, a? Srela sam one dečke 


. S pruge, rekoše mi, da ste u Varšavi, htjeli su me navabiti 

k sebi, ali — nisam luda, imaju jedan jorgan za trojicu 

i dvie slamnjače. Strašno se veselim, što sam vas zatekla! 
— Imaš li mnogo vremena? — zapita on malko uz- 

nemireno. : 

— Da li imam mnogo vremena! — prasne ona u 
smijeh. — Zabavljat ćemo se sve dok vi budete htjeli! 
Moram malko stjerati u red moje sirotče!... 

— Evo ti ključ! Doći ću tek poslije ekspresa. Špiritus 
ge nalazi iza ormara, šnelsider na kaminu, a čaj i šećer 
gdje i obično, a možda si gladna? 


— Još kako! Putovala sam đabe bez i jednoga groša. 


Znate, izjurili su me iz vlaka, došao je šinter, pa su se 
bojali da me povezu badava. Morala sam čekati do dru- 
goga vlaka. Dođite brzo, krasniče moj! Tako vas moli 
Franjica ... 

Umiljavala se, no odjednom ju spopao suhi, jaki ka- 
šalj, da se počela gušiti. 

— Opet si prehlađena! Evo ti malo novaca, kupi nešto 
za večeru. ' 

Ona se izkašlje i brišući oči reče u pol plača: 

— Doktor mi je svjetovao da odputujem na nekoliko 
mjeseci u Zakopane, kaže, da je to od neurednog života. 
Smiešno, zar ne? I ja bih znala ležkariti ciele dane kao 
one kobile na postaji. A možda će za mene sakupiti moji 
dečki! — prasne odjednom dugim, podrugljivim smiehom. 
— Dobit ću, ali bolest i bezplatni prievoz u špitalj — do- 
baci tiše i ode. 

Joza ju pogleda samilostno, zatvori blagajnu i spre- 
mi se, da će pisati, ali opazivši na peronu Šlahtića namigne 

muaon dođe smjesta i rado, jer je i onako cieli dan tu- 


marao zadržavajući se na postaji. 

— Je li istina ono, što ste govorili o onim Engle- 
zima ? 

— Prava pravcata. Imate li cigaretu? jer sam svoje 
zaboravio kod kuće. Možete se osvjedočiti, jer još sjede 
u dvorani, čekaju na ekspres! Pa dakako, lord-Mientus 
putuje samo ekspresom! Spomenuo je, da će uzput skre- 
nuti u Nizzu na nekoliko tjedana, jer se lady Katica 
osjeća ponešto umorna od naše divlje klime! Šta velite, 
dragoviću? Ha! ha! ha! — i izvali se od smieha na na- 
slonjač od voštanog platna. 

— Zar ste razgovarali s njima? 

— Jučer, u slastičarnici. Imam oko, koje ne vara, - 
i smjesta sam ih prepoznao, čim su unišli. Pomislim, ne 
će mi pasti kruna s glave, ako se pozdravim s njima, pa 
pristupim i onako s neba pa u rebra: Valek, kako si, 
imomče?... On mi se nasmije u brk, potapše me po ra- 
menu, pa će najmirnije: Prilično, ali s tobom je, Kazi- 
mire, nekako potežko, kažu, da si već izpregnuo!... — 
Čudim se, da mi se utroba nije prevrnula, mislio sam, da 
će mi krv udariti u glavi, ali on, ni pet ni šest, predstavi 
me svojoj ženi i pruži stolac. što mogu? Skandal s pro- 
stakom pa na javnom mjestu! Pomislim, đavo bi znao, 
možda su takvi amerikanski običaji, voda ga odniela! 
Sjednem, a on mi izpriča svoju historiju, velim vam, to 
prelazi svaku fantaziju! Počeo je kao radnik, a sada je 
bogataš, milijunar! Govori englezki kao voda, francuzki 
ekspedite, zinuo sam kao tele pred novim vratima! Takav 
Mjentus, takav prosti sluga, dragoviću moj! A lady Ka- 

tica, velim vam, dama, prava dama! Guske je, gospodine 
moj, kod mene pasla, a ja malda ju nisam poljubio u ru- 
ku! Pošli smo na večeru, naručio je bielo, naručio sam i 
ja po starom običaju jednu pa drugu kapljicu mađarsko- 
ga, što ću, pasao je kod mene stado, a ja, gospodine moj, 
s napredkom... 

Joza se nasmieši nekako čudno, šlahtić: se strogo 
uozbilji, izvadi iz kutije šaku cigareta i reće s dubokim, 
iskrenim ogorčenjem: 

— Ali tu sam povjerljivost skupo platio! Zamislite 
samo, što mi je taj prostak predložio, kad smo se malko 
nakresali. ' 

Joza digne prema njemu radoznali pogled. 


— To, da mi, ni manje ni više nego to, da mi nudi < 


namještenje kod sebe, u Americi! Mjesto ravnatelja 
staje! Veli, da se poljsko plemstvo razumije u konje! 
Čujete li? Ja i ravnatelj. staje presvietloga Mjentusa, 
jala : 

Joza se počeo smijati. 

Šlahtić poskoči s naslonjača, prihvati ga za suvra- 
tak kaputa i ogorčeno vikne: 

— Jeste li vi Josip Pelka, sin gospodina Ambrozija 
Pelke iz Wolice? 

— Pa da, a uzto pomoćnik blagajnika i željeznički 
sluga... — dometne ironički. : 

— Dakle vas ja pitam, što biste vi odgovorili takvom 
prostaku, što? ... ' 

— Poljubio bih ga u ruku i zamolio bih ga, da me 


uzme makar za govedara... Samo da odem daleko, što 
je moguće najdalje i najbrže! — plane on neočekivano. 

Šlahtić pocrveni, zahvati novu šaku cigareta i otva-. 
rajući vrata reče, jedva dišući od biesa: 

— Onda ga poljubite u nos! Fuj i s takvim plem- 
stvom! 

Ali Joza nije čuo, nije čak ni primietio njegova od- 
lazka, jer je bio sav prožet iznenada probuđenom čežnjom 
da pobjegne nekuda, u široki sviet... Sjedio je uz papire 
kao mrtav, gledao u drhtavi mrak, što je padao sa snie- 
gom, i zasliepljenom se dušom dizao kao na krilima čež- 
nje, letio je tihom jurnjavom munj& sve dalje, na sva 
kopna, na sva mora, u bezkraj! 

— Tu si! Opet si tu! — jaukne odjednom i skoči 
kao da će pobjeći, zavrti se po sobi, neznajući obuče- 
ogrtač, natakne kapu i padne na naslonjač svladan bol- 
nom mukom snatrenja. 

Vlakovi su prolietali s treskom da su se zidovi tresli. 
i prozori zvečali, mrak se uvlačio u sobu, sivi, tmurni 
mrak, donoseći zimu, a Joza je još uviek ležao sanjareći. 
zbrkano o dalekim zemljama, o morima nedoglednim oku, 
o veličanstvenim gradovima i o neizkazanim čudesima. 

— Izišao je ekspres! — probudi ga nečiji glas i tre- i 
sak zatvaranih vrata. 

S najvećom nevoljkošću otvori opet blagajnu i, kao 
obično, izviri na ogromno preddvorje. Bilo je posve prazno; 
samo se pred vagom dizala gomila crnih, plosnjatih kov- 
čega, okovanih na uglovima mjeđu. 

— Kamo putuju? — dobaci onom uz: vagu. 

— Još se ne zna. To su neki od preko mora, zacielo. 
iz Amerike. 

Izađe, da pogleda izbliza i s nekim čudnim ganućem 
stane čitati na njima nazive dalekih gradova. 

— New York! Vancouver, Hong-Kong. To su brodski 
koferi, obišli su pol svieta! — tumačio je služitelju vage. 

— Idu na dnoi moraju biti točno upakovani, da se pu- 
tem ne pomiču. Vancouver — Hong-Kong! — ponovi njež- 
no kao one izsanjane, čarobne rieči. 

— Kobe — Hong-Kong! — pomisli vrativši se na 
svoje mjesto pred okance blagajne i stane se opajati 
pukim zvukom imena i njihati se u snatrenju, kad se 
odjednom prema njemu pružiše nepoznate ruke u sivim 
rukavicama a iza okna se javilo tvrdo, obrijano lice Ame- 
rikancća. Pružao :je karte za žigosanje tražeći uzto neku 
informaciju. 

Joza mu odgovori vrlo uljudno englezki. 

— Ja'sam Poljak, ne trebate sebi lomiti jezika! — 
prekine ga onaj surovo. 

Na svu je sreću. poslužitelj vage viknuo kroz pro- 
zorčić sa strane: — Nizza! Šest mjesta. Devet stotina 
petdeset i osam! : 

Joza izračuna i izgovori neku brojku vrlo priguše- 
nim glasom. 


Amerikanac plati, a zgrćući ostatak, nehajno odgurne: 


jedan rubalj. 
— Uvjeravam vas, da je posve dobar! 
— To je za vas. 
— Nisam nosač i ne primam napojnicu — zasikće 
duboko uvrieđen. , 
— Đavo zna, tko kod vas prima ili ne prima... 
— Pažite i dajte tamo, gdje se po to pruža ruka. 


“ 

— A tko kod vas ne pruža ruku! — nasmije se Ame- 
rikanac ironički. 

Joza pruži glavu kroz okance i ogorčeno vikne no- 
saču: 

— Mihajlo! Ovaj je gospodin ostavio za vas rubalj. 

Amerikanac se okrene i pružajući mu ruku reče vrlo ; 
srdačno: 

— Oprostite, nisam znao... Nisam vas htio uvrie- 
diti... 

Joza je rado primio izpriku, Amerikanac mu se činio 
tako milim čovjekom, da je s užitkom s njim razgovarao 
i na kraju ga zamolio za adresu. 

— Spremate li se u Ameriku? 

 — Fantaziram o tome mnogo, nije godina. Možda 
ću i doskora odputovati. 

— Dobro ćete učiniti, pljunite na Evropu i pobjeg- 
nite dok je hora. I ja sam tako učinio i nipošto ne žalim. 
A što znate? 

— Svršio sam šest razreda gimnazije, znam i iodškh 
jezika. 

Amerikanac se nasmije vrlo veselo i vrlo ironički. 

— Ali znate li nešto raditi? | 

— Raditi? Moram više puta vući po šestnaest sati 
dnevno, to je valjada dosta težak rad? Z 

— NaravnoU, i to je rad, nema sumnje, — odobravao 
je ponešto hladnije, uručio mu svoju posjetnicu s adresom 
i stisnuo ruku pošto je vlak već stizao. Joza je dugo i s ne- 
kom nabožnošću promatrao adresu, 

— Tko bi znao, možda ću zaviriti i u Ameriku! Za- 
nimljiva zemlja! — pomisli i već je sanjao o živahnim, go- 

lemim gradovima, već je čuo huku nebrojenih tvornica, 
već su mu se prikazale neprekidne ravnice Far Westa, 
već je plovio oceanima, protiskivao se kroz šume, preko 
gora, pokritih vječnim sniegom, preko rieka i pustinja, 
doživljavao tisuću pustolovina i osjećao tisuću opojnosti 
i naslada. 

Ekspres je uletio na postaju kao konj u trku i kao 
konj, zaustavljen snažnom rukom, stao je na mjestu. Go- 
lemi su se pulmani sjali svim prozorima, nekoliko je 


putnika gledalo iz vagona. : : 4 
Joza zatvori blagajnu i izađe na prag da pogleda 
putnike. : 


—— Danas je nekako prazno! — obrati se na nadkon- 
duktera. 

— O ne, nabito je, nema ni jednog slobodnog mje- 
sta! Presvietla gospoda bježe u tople krajeve! — do- 
metne ironički mećući u zube fućkalicu. 

— Nimalo im se ne čudim, da im je milija Nizza i 
Monte-Carlo, tamo je toplo... 

— A zar je zbilja tamo toplije nego kod nas? 

Joza se blago nasmije i progovori brzo: 

— Nevjerovani čovječe! Tamo za zimskih mjeseci 
iznosi srednja temperatura trinaest stupnjeva nad ništi- 
com, a to je dosta, zar ne? A dodajte još k tomu more, 
koje je uviek plavo, nebo bez oblaka, visoke palme, go- 
leme nasade cvieća i najljepše obale u Evropi. 

Nadkondukter izvadi fućkalicu iz usta i šapne s udiv- 
ljenjem: | .. 

— Nisam znao, da vi poznajete ta mjesta, 

— Bolje nego ovu gnjilu selendru! — pokaže pre- 

zirnom kreinjom na postaju. U puimanu se spusti okno, 
a Amerikanac mu vikne: » 

— Good bye! 

— Good bye! — uzvrati i priđe žurno k prozoru. 

Stisnuše jedan drugome ruku, lady Katica klimne mu 
glavom, fićuk stroja prodere zrak i vlak krene odmah 
pojurivši oštrom brzinom. Joza je išao uporedo s njim 
nekoliko koračaja mašući ostentativno šeširom. 

— Vi imate zanimijiva poznanstva! — primieti s ne- 
kom ironijom glavar postaje. Joza odgovori nekako ne- 
hajno, nevoljko; smiešeći se tužno: 

— Upoznao sam ih nekoć u Parizu ili na Rivieri... 

— A zar još ne dolazi vaša nepoznata kneginjica?... 

— Imam sigurne viesti, da dolazi ovih dana! — 
okrene oči, jer se glavar smješkao čudno, kao podrugljivo. 

— Ali vi imate velika poznanstva! — svlačio je sve- 
čano biele rukavice. 

— Dosta. Željeznica nije valjda. za mene cieli svjet! 

— Ja se dapače čudim, što vam se hoće služiti! — 
naruga se otvoreno, ali Joza, ne osvrćući se na bockanje, 
reče melankolično: : 


— Možda doskora, možda i prije nego što vi mi- 


«glite. 


— Ali međutim dođite k nama na čaj i na mali pre- 
feransić. Bit će “ gospođica Irena! — nasmješi se značajno. 

— Vrlo žalim, ali danas sam se već nekome obvezao. 

— Naravno, :predsjednikovici! — dometne zlobno: 
— Svaka ptica svome jatu leti... 

— Treba da znate, da ja nikome ne letim i da ne tra- 
žim ničije obzire. 


[ 

Glavar se odjednom ukoči i promieni ton u neugodno 
službeni: : : 

— Ali za brzi ste vlak otvorili blagajnu za cielih 
dvadeset minuta kasnije! Putnici su mi pravili skandale! 

— Podnesite o tome proti meni izvještaj, a opomene 
možete dieliti svojim pomoćnicima! — odgovori nabusito, 
i raziđoše se u srčbi, što se događalo vrlo često. 

Joza brzo preda službu a prolazeći kraj razvietlje- 
noga prozora glavarove uredovnice, gdje je ovaj sjedio 
vladarski odieljen, šapne ljutito: 

— Stari bukveš! 


30 


HI 


Stanovao je iza postaje u velikoj drvenoj kući, koja 
je bila gotovo skrivena među visokim drvećem tik uz 
prugu. d 

— Franjica već gazduje! — promrlja ugledavši 
razsvietljeni kat. U prilično mračnom triemu sreo je ga- 
spođu Sofiju, strojarovu ženu, kod koje se hranio. Zakr- 
čila je pred njim stube svojom bujnom figurom. 

— Hoćete li sići na večeru? — U glasu joj je bila. 
topla molba. ' 

— Danas ne mogu, čeka me kolega. : 


— Kolega 7 Bila sam uvjerena, da ste se to vi vratili, 
jer se netko gore šetao. Magda je poletjela gore, ali taj 


“kolega nije otvorio, niti se oglasio. 


— Možda je već spavao! Doputovao je iz Varšave 
vrlo umoran. 

— Lezite i vi odmah. Zacielo ste neizspavani, čekala 
sam do četiri sata, dok se stiša u toj tajinstvenoj sobi, 
ni ja nisam mogla zaspati... Tko je to čuo, žigogati ciele 
noći! Izgledate sve slabije... 


— Začitao sam se malko pa nisam ni primietio, da 


: su odkucala četiri sata. 


— Ako vam smeta sat, dat ću ga preko noći prenieti 
u kuhinju. 


\ 


31 


— Vrlo ga volim. U noćnoj tišini odjekuje kao da- 
leko srebrno zvono. 

_ "Trebate li što? Da li Magda dobro sprema ? 

— Kao anđeo! Hvala vam za sve. 

— Htjela bih, da vam kod nas bude dobro... — 
šapne ona značajno. 

— I dobro mi je, kao u raju, _ Poljubi ju u ruku, 
a ona zadrži ruku jedan časak prenavljajući se smiešno 
razmaženim glasom: i 

— A sada, molim, idite odmah spavati... nemojte 


čitati... i nemojte lutati po oblacima... 
— Ao čemu da mislim?... — Pogleda joj izbliza u 


oči, ona se sva zacrveni i načini kretnju, kao da mu se 
htjela baciti oko vrata — pa sva preplašena pobjegne. 

On slegne ramenima, jer nije razumio ni njezinu 
brigu oko njega, ni njezinih žarkih očiju, pa ni veoma iz- 
razitih rieči. 

Ciela se postaja rugala njenoj ljubavi, a on je bio 
tako zaokupljen nečim drugim, da se nije ničemu do- 
mišljao. ' , 

Franjica zakrene za njim ključ dvaput. 

— Već je triput htjela ovamo provaliti neka sudo- 
perka. : 

On se u čudu ogledđavao po svom stanu. 

— Tiens! Lampa se ne dimi, spremljeno, uređeno 
sve, pravo čudo! 

«Ona mu se žestoko baci oko vrata. 

— Zar ne, da je sada ljepše? Zar ne, i Franjica nešto 
vriedi? Tako sam se žurila da dospijem sve posvršavati. 
Sutra ću oprati zastore, bit će liepo... 

— Govori tiše, jer se dolje sve čuje! — prošapće 
on milujući je po plavoj bujnoj kosi i ljubeći je u oči. 

— Čvršće, gospodine Joza, malko čvršće! Volim, kad 
me tko ljubi tako, da mi stane dah i da me mravci prođu 
po koži, strašno volim! — šapne sva priljubljujući se 
uz njega. 

— I ja volim, ali danas sam se naradio kao vol. — 
Odgurne ju prilično nevoljko. 

— Izmučeni moj siromašak, zlatno moje drago! — 
reče ona sućutno, no ugledavši njegove hladne i nestrp- 
ljive oči, stane. zbunjena i plaha. ' 

— Možda da mi date ključ, spremit ću onu zadnju 
sobu... : : 

— Ne treba, bolje daj čaj. s 

Sjedoše uz okrugli stol da večeraju, no Franjica nije 
mogla sjedjeti na mjestu, cieli je stan napunila šuštanjem 
suknje, smiehom i prigušenim cvrkutanjem. Bila je liepa, 
stasita i vrlo spretna, lice joj je bilo kao u djeteta, koje 
se neprestano čudi, široka usta i plave krupne oči sa 
zlatnim trepavicama, koje su gledale s nekom pasjom 
odanošću, spremna svaki njegov mig. 

Poslije čaja lati se Joza čitanja novina, a ona sjedne 
njemu sučelice u duboki fotelj popravljajući rublje. 

U stanu je bilo dosta tiho, toplo i svietlo i vlažna 
snježna noć virila je kroz prozore, s dugim, zaglušnim: 
fićukom prolietali su vlakovi, da su okna zvečala i za- 
drhtao plamen lampe, kadkada bi muklo zaklepetala 
puknuto zvono na postaji, a kadšto bi kroz pod prodro 
srebrni zvuk polagano odkucanih sati. 

— Ovdje mi je strašno dobro! — šapne ona ogleda- 

vajući se oko sebe s užitkom. Stan je bio pravi momački, 
po otrcanim su se zidovima šetali žohari, sa zagarenog 
stropa padala je žbuka, ugljena je prašina obliepila okna, 
peć stajala nahero, po kutovima su se stisli komadi divnog 
pokućtva, pokriveni krpama presvlake i pokrivača, go- 
mile zaprašenih novina ležale su po stolcima, no ona to 
nije vidjela, jer je bila sva proniknuta osjećajem sanjar- 
ske radosti. 

— Sjedimo kao pravi muži še — Utisnula se 
dublje u fotelj i stade nad njegovom sagnutom glavom 
kružiti pogledima punim poljubaca. Odjednom negdje pod 
njima tresnuše silovito vrata; zalaje pas i dopre prigu- 
šeni žamor kao nekog smieha i vike. 

Kad se stišalo, Franjica opet nastavi s krpanjem i 
tužno uzdahne: , 

— Bože moj, kolika je to sreća imati svoj dom, muža 
i djecu! 

On ju pogleda krađom: suze su visjele na zlatnim 
trepavicama, blieda su se usta nekako bolno izkrivila, a 
po izmršavjelom su licu lutale nujne sjene. 

— Zar nisi nikoga mogla navrkati? — oglasi se on 
šaljivo. 

— Da me je samo tko htio, pošla bih i za lopova, 
makar i za šintera. 

— Zar ti je samoj i tako zlo? Slobodna si kao ptica, 
radiš, što hoćeš, uživaš po volji... 

— Kao pas u bunaru! — ogorči se i naglo plane. — 
Vrag odnio takva uživanje! Jest, slobodna sam i tuma- 
ram po svietu s izplaženim jezikom, probijam se po svim 
postajama od nemila do nedraga, vozikam se od momka 

do momka kao pseto bez gazde, koje svatko udari nogom 
za zbogom i toljagom odtjera dok ne krepa negdje kraj 
plota. Uživam, da skapam. Vi mislite, da takva, kao što 
sam ja, više ništa ne osjeća i ne shvaća?... 0, nisu 
oduviek prstima na mene pokazivali... nisam oduviek 
bila takva zadnja... takva... — i odjednom udari u 
plač i spopadne ju suh, razdoran kašalj. 
On donese neku ljekariju i brižljivo se uzžurba oko 
nje. Paz 

Ubrzo se umirila, obrisala oči i bacila mu se oko 
vrata. 

— Samo vi, jedini niste Franjici ništa zlo učinili, 
samo ste jedini vi tako dobri, tako čestiti, tako sveti! 
tako dragi! — klicala je obasipljući ga strastvenim poljub- 


cima. 


Odozdol kao da je provalila biesna bura, odjekne 
neljudsko vriskanje, zveket razbitoga stakla i lomljava 
posoblja. 

On se iztrgne iz njenog zagrljaja, j jer je netko počeo 
lupati na vrata. 

— Sakrij se u onu sobu, brzo! — Zatvori za njom, 
a tek onda pođe pa otvori vrata. 

Magda sva zadisana donese na poslužavniku obilnu 
večeru. 

— Ovo šalje gospođa i za onoga gospodina, što je 
doputovao. 

— Jeli smo, ali ostavi tu. Kakva, je to kod vas za- 
bava ? 


— To se gospodin vratio sa službe i tako tjera . 
kera. 

— I veseo je kao: uviek! — neprimjetljivo baci no- 
vine na Franjičin šešir. | ć 

— Ah, opio se kao svinja i sada tako galami, da ga 
je gospođa zaključala, jer se već spremao da ju tuče. 
Sjedi sama kod mene u kuhinji, emizdri i nariče. Ja se 


ne bih dala od muža vrieđati i mučiti, ne! — razbrbljala 
se prostirući po stolu. 
— Nego što bi uradila? — Uznemireno pogleda na 


Franjičin ogrtač, što je ležao na naslonjaču. 

— što? Kad bi mi se opio, tako bih ga namlatila, 
da bi ga drugi put prošla volja. Ali moja gospođa samo 
zalama rukama, jadikuje i čeka, da joj se Bog smiluje! 
A gdje je taj drugi gospodin? — Obazre se sumnjivo. 


.— Spava u onoj sobi, odmah ću ga probuditi... 


— Vidim, to je takav gospodin, koji nosi žensko: 


odielo! — Ugledala je ogrtač i prasnuvši u smieh utekne, 
da su pod njom zatutnjile stepenice. E 

_ Vrazi te! Razlajat će ta životinja po cieloj kući! 
— Baci ogrtač u kut. — No, hajde! — klikne nestrpljivo 
otvarajući vrata. 

Ali Franjica nije izašla. Stajala je pred portretima, 
što su visjeli na zidu. 

— Gospodine Joza, a kakav je to čovjek, ovaj — u 
.siedoj peruki? 

— To je moj pradjed. 


— Zacielo neki glumac, dok je tako liepo obučen. 


A gdje on sada pokazuje komedije ? : 
— Na onom svietu! — Nasmije se njenoj naivnosti. 
— A ova gospođa, što ima takva fest preduzeća, da 

bi mogla nadojiti cielu štaciju! — klikne pred portretom 
neke dame, što je bila divno dekoltirana. . 

— Baš si bedasta! — promrlja neugodno dirnut. 

— A vi ste sve ove knjige pročitali? — zapita u čudu, | 
vukući prstom po hrbtima knjiga, što su stajale na poli- 


. cama. 


— Naravno. Hoćeš li što jesti? Donio sam zeca s ci- 
klom, ima i brusnica. 

— Aiinostrane čitate? — S naporom pročita sričući 
neki francuzki nadpis. 

= — Sve — zašto bih ih inače držao? 

— Onda je dakle istina, što govore na pruzi, da vi 
znate njemački, pa i parlefranse ? 

— Istina je. Hodi, tu'je hladno kao u štenari... 

Zatvori za njom vrata i poče se šetati, a Franjica se ' 
lati jela dosta lakomo, no nije imala teka, pa je sve odlo- 
žila na prozor. s 


— Zečić valjda ne će skočiti kroz okno, zar. ne? A 


ujutro će biti papice, da sve puca! 


Nije odgovorio. Ona opet sjedne uz krpanje dižući 
svaki čas na njega oči pune tihoga udivljenja. 

Joza je neprekidno hodao, kadšto bi zastao uz pro- 
zor, pogledao u noć, na crvena svietla vlakova, što su 


prolazili, i uzdahne nekako čeznutljivo. 


— Je li to istina, gospodine Joza, da ste vi bili vla- 
stelin? — zapita ona posve tiho, plašljivo. 
On potvrdi smiešeći se čudnovato tužno. 


— Iimali ste pravi dvor? I paradne konje? I kočije ? 
I služinčad u livreji? I u crkvi ste sjedjeli kraj oltara u 

posebnoj klupi? — upila je u njega oči, grozničave od 
neke uspomene. 
— Imao sam! Imao! Imao! — ponavljao je sve tiše i 


sve tužnije. : | 

— Isve je otišlo... fuć, bez traga! — Zlatne joj 
trepavice bljesnuše suzama. 

— Otišlo, k vragu, otišlo! 

— A židovi pokupili do zadnjega, groša, kao i go- 
spodinu Raćiborskom, zar ne? 

— Pokupili! Nije spomena edno, nije vriedno! — 
uzdahne težko. 

Prihvati ga za. ruku i poljubi ju s dubokim sauče-, 
šćem. 

— Jadni moj vlastelin, sirotče moje, oder moj 
gospodin... 

On se iztrgne dosta surovo i zazviždavši reče brzo, 
gotovo srdito: 

— Svejedno! A što ima nova na pruzi? 

No Franjica je odgovarala nerado i o stvarima, koje 
su mu bile dovoljno poznate. 

— Gdje si bila i kod koga? 

— Kod gospodina Mikada bila sam čitava tri mje- 
seca. 

.— I napokon te izjurio! 

— Nikako me nije izjurio, nego samo zato, što putuje 
u Pariz i napušta službu... 

On stane kao ukopan i dugo nije mogao dati od sebe 
glasa. 

— Mikado putuje u Pariz? Mikado? Dobro te na- 
sadio.. 

— Nije, sigurno putuje, prodao je cielo kućanstvo, 
kupio ga je od njega onaj novi nadglednik, koji dolazi na 
njegovo mjesto. Sama ga načelnikovica uči francuzki. 
Treba da odputuje narednoga tjedna, ali je obećao, da će 
za oproštaj prirediti slavnu pijaču. Hoćete li doći? 

— Proslavit će se svatba i bez muzike. A odakle mu 
novci? 

— Dali su mu neka gospoda iz Krakova. 

— Štovatelji talenta! — prošapće podrugljivo. — Na- 
ravno, pronašli su njegovu genijalnost! Novi Matejko! — 
pomisli pun zavidne zlobe. 

Odjednom odozdol provali takav vrisak kao da se 
netko kolje. : ' 

— Bagaža — da ih đavo odnese! U toj. se kući ne 
može obastati. 

— Obično, kao u svakom braku! — nasmije se ona 
posve tiho. 

— Ovi se gadovi Molite gotovo svaki dan. No — što 
ne ostavi tog klipana! 

— Jer je i najgori muž bolji od nikakvog, a gospodin 
Soczek nije tako loš, nije... 

— Poznaš ga“ još iz njegovih momačkih vremena, 
zar ne? — dobaci prezirno. 

— Ali ne tako, kako vi mislite, ne! — zanieče žurno. 
— Često je zalazio k mojim roditeljima, bio je još po- 
moćnik i više me je puta vozio na rezervi po postaji, imala 
sam nekih deset godina, davno je to bilo, davno... ' 

Vreva je prestala, čulo se još samo izprekidano je- . 
canje. 

— Čuješ li, kako riče? ljudski ju je namazao! 


39 


— Nimalo ju ne žalim, ona je ptičica kao i sve druge, 


. ja ne bih s njih skinula batine, vi ne znate, kakve su to. 


perle! Dame, k vragu! Neka zamazanka, a nos prči uvis 
kao da je grofica — siktala je puna mržnje. 

— Mora da ti je dobro zasolila ? 

— Samo neka se koja usudi! 

— Draga Franjice, što se mene sve to skupa tiče! 


— A kako su prljave i liene! — nastavi ona žestoko 
ne obzirući se na njegovu nestrpljivost. — Kad se god 
prođe mimo kojegod postaje, sa svakog prozora vire kao 
frizirane pudlice iz kućice. U stanu im nikada nije po- 
spremljeno, djeca su im poderana, sve se liepi od neči- 
stoće, muž ide u službu bez zajutarka, jer gospođa nema 
kada da na to misli, mora paziti na vlakove i kesiti zube 
na putnike. Naravno — fronta im je izbočena, napunjena 
ručnicima; kosa frizirana, njuška dobro namalterisana i 
izliepljena flasterima, usne kao.krv, a bluze.kao za bal, 
no stražnji dio u prljavim, otrcanim suknjama i podera- 
nim čarapama. To se naime ne vidi s perona! Dobro ih 
ja poznam. I više put vidim, kako se: muž vraća sa službe 
izmoren, a kod kuće pustoš, zima i nema što da metne 
u gubicu, jer je gospođa na kavici kod prijateljice ili je 
odputovala u Varšavu na ljubakanje. A kako proklinju 
“ svoju sudbinu, kako se neprestano tuže na siromaštvo i 
na nedostatak ugodnosti. Netko bi mogao pomisliti, da 
su se rodile u palačama. Na svoje sam uši čula, kako 
je gospođa Poleska. vikala na svoga muža: »ukradi i daj, 
zato je muž! A ako ne ćeš, već će se naći kakav, koji će 
.imati i za mene i za kočije!« Ja bih takvu majmunicu 
iztukla kao pseto i iztjerala na ulicu, neka sebi popravi 

“ sudbinu! Govorili su, da je gospodin Krukowski opljač-: 


kao blagajnu za pijače s djevojčurama, a to nije istina. 


. Morao je ženi nabavljati po deset oprava na godinu i 


neprestano primati goste, samo da se ženica ne dosađuje, . 
a sada jadnik sjedi u bajboku, a milostiva gospođa bla- 
gajnica šeta se u poderanim cipelama i proklinje .hudi. 
udes i lopova! 5 

Razglagoljala se već prilično navodeći sve više Slu- 
čajeva i prezimena, no Joza nije slušao, nego je mislio. 
s nekim tvrdoglavim biesom, kojim se osvetljivo bičevao: 

— A ja! A ja! A ti ćeš uviek gledati na vlakove kako: 
prolaze, uviek ćeš samo prodavati karte, i uviek ćeš sa- 
njariti u oblačnim visinama! Uviek, uviek! : 

Naglo se zatvori u svoju sobu, zapali lampu, .sjedne: 
uz prozor za dugački stol, koji je bio zatrpan albumima 
s razglednicama, željezničkim vodičima po cielom svietu, 


“ Baedekerima, i nije znao, što da radi sa sobom! Nemoćno 


je lutao pogledom po sobi, natrpanoj starim stvarima, 
pokušao pregledavati albume, nestrpljivo tražio po poli- 
cama neke knjige, a onda čeprkao po gomilama papira, 
a sve mu izpadalo iz ruku i sve mu je bilo podjednako 
dosadno. 

— Mikado putuje! A ja! A ja! — ponovi s naglom 
provalom srčbe. ' 

— Jeste li me zvali? — zapita Franjica zavirivši u 
sobu. 

— Jest, da! Idi spavati, već je kasno! Ja ću još. 
malko čitati... ' 

Uznemirenost ga je tako trzala, da je kao izvan sebe 
tumarao po sobi i-zadievao se o pokućtvo i stare stvari, 

što su se nalazile po svim kutovima, a napokon je uperio 
gladne, grozničave oči u mapu, što je visjela na zidu i 
polagano se zadubljivao u nju i tako se gubio u čeznut- 
ljivoj kontemplaciji, da nije ni čuo kako se vrzla Fra- 
njica, nije znao, da je dugo stajala na pragu ne usuđu- 
jući se da se oglasi, nije čuo ni vlakova, što su prolazili, 
ni fićuka — kao da ga je spopao neki kozmički vihor 
i ponio nad neka mora, što su treperila na suncu, i nad 
neka kopna, slična plavim oblacima, pa je letio kao ptica, 
pomahnitala od užitka letenja i lutanja po bezkraju. 


— Gospodine Joza! Već je vrlo kasno! — poviče Fra- 
njica plašljivo. 


— Odmah ću, odmah... 


Makinalno se počeo skidati, ali kad je skinuo ovrat- 
nik i kaput, zaboravio je, što je htio uraditi, i opet je 
upro pogled u mapu, jer su se u mreži željezničkih pruga, 
u kaosu naziva, crtama granicA, i riek4,/gor4 i zemalja 
vidjeli crvenom olovkom podcrtana imena nekih glavnih 
gradova kao tajinstveni, vječno zamamni pozivi dalekog 
prostora. X 

Pariz, London, Madrid! Rim! 


I kao vrata od rubina otvarali su se pred njegovim 
zasliepljenim očima poput svetih rajskih vrata, o kojima 
je duša pjevala neutišanu pjesmu čežnje. 

Stisnuo Še u fotelj i, ponavljajući ta imena s naj- 
«dubljom nježnošću, zaklopio je oči i prepustio se svemoć- 
noj i sladkoj prevlasti snatrenja. . 

Vlakovi su jurili s lomotom, zidovi se tresli, zveke- 
tao je poklopac lampe, zviždanje je prodiralo zrak, snažni 

. ga je ritam prometa pronicao naskroz i nakon nekog 


vremena pričinilo mu se, da već juri svom parom... 
Nije otvarao oči, vidio je kako u ludoj brzini prolaze 
tihi krajolici zimske noći, golema, snježna polja, nebo, po- 


.sijano bliedim zviezdama, usnula, jedva primjetljiva sela, 


kadšto bi se javila na jedan tren neka postaja kao zalu- 
tala prikaza, i nestala bi, a kadkada bi u mračnoj pustoši 
zatreptalo svietlo nad nekim nepoznatim gradom, pa bi 
opet nastala nepronicava noć, šutnja i brzojavni bi stu- 
povi bježali unatrag još silovitije, bježale su mračne šu- 
me, bježala polja odjevena snježnim pokrovima a vlak 
je sveudilj jurio napried s biesnim krikom snage. 

Joza se čitave sate zanosio tako u neki neodređeni 
let snova i, uljuljan ritmičkom, jednoličnom hukom točko- . 
va, umorani zaspao. Doskora se ugasla lampa, Franjica je 
spavala u drugoj sobi tako tiho, kao da ne diše, dolje 
je vladao već podpuni muk, samo su se kadšto javljale 
s pruge trublje putara a pod prozorima su neprekidno 
letjeli vlakovi: letjeli su grozničavo, rigajući paru i var- 
nice, treptavi svietlom, zadahtani — i kao oluja razlie- 
tali su se na sve strane svieta i nestajali u tmurnoj tišini 
mraka, a samo su tamno-sive gvalje dima udarale o pro- 
Zora... . 
Tek se pred zoru prva probudila Franjica. 

— Zašto tako šeprtljite, već je tako strašno kasno, 
— poče ona pospano kenjkati. 

On je nije čuo, spavao je čvrsto stisnut u dubokom 
fotelju. 2 dA 
— I cielu noć čitati. Pravi luđak! — progunđa i po- 
novno zaspi. 

Probudio se tek u osam sati, kao obično, samo ner- 
vozniji nego obično, obilazio je po stanu zlovoljan i mrk, 
gledajući uvrieđeno u Franjicu, koja je tiho priređivala 
čaj, ne usuđujući se da otvori usta. 

— Obilaziš kao pokisla kokoš i barem da kokodakneš! 
— naruga se nestrpljivo. 

— Vi ste nešto objesili nos pa se ne nm ni 
pisnuti. 

On se prijateljski nasmije, a ona mu se primakne 
s nježnim prigovaranjem. 


— Tako mi je bilo neugodno samoj... tako sam 


čekala... a možda vi i ne želite više din zfife 

— Barem si se jedanput valjano naspavala, jer te 
nitko nije smetao. 

— Ali danas moramo naknaditi, ne ćete više čitati 
do zore, ne. ; i 

— Možda, samo ne brbljaj koješta. — Nije trpio 
prenavljanja i nježnosti. 

Ona odskoči ljutita kao bijo, kad ga buinu udare 
nogom. . 

— Kad je tako, pokupit ću svoje tralje i idem se 
zabavljati na drugom mjestu. 

On je šutio zagledavši se u prozor, u rezervu, što 
je manevrirala po postaji. 

— Tako mi Boga, s vama je težko izaći na kraj, baš 
kao da ste mi rođeni muž. Baba šumom, a djed drumom. 
Zar nije tako? Gospodin Mikado — to je momak posve 
druge fazone! Kad je srdit, opsuje, izviče se, bogara, i 
spreman je da skoči čovjeku u lice, ali zato kad je dobre 
volje, onda samo“ pjeva, šali se i grli da mi rebra škripe, 

pa bi dao i posljednju košulju. S takvim se čovjekom 
zna, odakle vjetar piri! 

— Ako hoćeš, pokupi sve stvari iz Pa — reče ne- 
očekivano. P 

— Sve koješta! što vas je opet ugrizlo? 

— Pokupi sve, sve — i bježi od mene, bježi! — Oči 
mu sSievnuše nekako čudno, lice pobieljelo a usne :mu 
zadrhtale. Ona se strašno uplaši. 

— što vam je? Možda ste bolestni? Idemi po kap- 
ljice... ' 

— Ništa mi nije i ništa ne trebam! — dobaci tvrdo 
i lati se umivanja. 

— Možda da spremim onu sobu, hoćete li? — Nije 
znala, što bi. 

— Dobro. Samo ne diraj papire i knjige! — vikne za 
njom uznemireno. 

— No, to je krtog! Prava ropotarnica! — uzvikivala 
je svaki čas. 

Doista je ta soba bila tako prenatrpana, da se jedva 
moglo proći između svakovrstne ropotarije. Tu su se na- 
lazili nekakvi čudni pisaći stolići s preostatcima bronce, 
nekakvi nekoč pozlaćeni naslonjači s posve razderanom 
prevlakom, nekakvi ormarići i stolići čudnovato kovrčasti, : 
kao da skakuću u menuetu, nekakve slike bez okvira, 
okrhani porculan, orme s pozelenjelom mjedi, sedlo s vi- 


. sokim unjkašima, zarđale puške i sablje, zbirke neobičnih 


čibuka, smotani sagovi, gomile godišta nekih časopisa, a 
sve to zbrkano i pokrito mnogogodišnjom prašinom, uglje- 
nim prahom i čikovima od cigareta, 

Na jednom je zidu između portreta visio ogromni 

vienac od pšeničnog klasja, omotan izbliedjelim vrpcama, 

— To je zacielo još.iz dvora? Ja bih bacila na smeće 
tu ropotariju. 

— Ne diraj, neka počiva u miru! — javi se on ša- 
leći se. 

— Kako je divan kofer! O, i kovčeg je posve nov! 

— Ne izvlači, neka stoje pod. stolom, tamo se manje 
praše. : 

— Da li se vi kuda spremate na put? — zapita ona 
malko kasnije natačući mu čaj. 

— Da, draga moja, spremam se malko u sviet. 

— Daleko? ' 

— Vrlo daleko, možda čak u Ameriku. 

— Zar direkcija daje karte čak do Amerike? 

— Naravno, uostalom lako za karte, sitnica. 

— A penezi za put? 

-— Bit će, to je bagatela! — odgovori s gospodskim 
nehajem. 


— Tako mi Boga, nikako ne razumijem, zašto ljudi . 


putuju u inozemstvo. 

— Zašto? Bedasta si, pa zato ne razumiješ. Zašto? 
— reče ponešto neodlučno. 

— Pa i ja nešto znam, jer sam već bila u inostranstvu. 
Gospodin Mikado poveo me je jednom u Katovice. Kad 
smo sjeli u vlak, mislila sam, da ću umrieti od radosti, pa 
sam se razplakala, i bila sam uvjerena, da ću vidjeti Bog 
zna što. Dolazimo, gledam, buljim oči, a preko granice 
je sve isto tako kao kod nas, samo što klepeću njemački. 
Ni najmanje mi se nije svidjelo — i kuće su im isto 
isto takve i kiša je padala isto tako kao kod nas, i blato 

je bilo kao kod nas! Imaju samo neobične dućane i može 
se kupiti jeftino različite divote. Kupila sam bluzu i štof 
za opravu, ali kasnije smo imali skandal, jer je neki. 
švaba išao za nama i tako mi namigivao, da ga je go- 
spodin Mikado iresnuo po gubici! 

— Katovice! Smiluj se, Bože! Tko još putuje u Ka- 
tovice? Valjda samo željezničari! Pariz! London! Rim! 
Napulj! to je tek pravo inostranstvo! 

— 1 zar je tamo zbilja tako liepo? _ 

— To je pravi raj, razumiješ 1i? divni, čarobni raj! 
Ne mogu to spomenuti bez oduševljenja — govorio je: 
žarko pijući žurno čaj, jer se približavalo devet sati i 
vrieme je bilo da pođe na službu. — Bože, kad bi čovjek. 
mogao sve napustiti i poletjeti u široki sviet kao ptica! 
I kao ptica razširiti krila i ploviti po suncu, odmoriti se 
negdje na vrhuncima i nestati u bezkrajnosti. Makar 
jedan jedini put u životu pogledati ta čudesa i opiti se 
njima, opiti se do smrti i nestati! — sanjario je glasno, 
zaboravivši “na Franjicu, koja je šapnula s glupavim 
smieškom: . 

— Zar vam ne bi dosadilo to neprestano truskanje! 

— Vucarao bih se cieli život, samo da mogu! — reče: 
on tužno. 

— Na pruzi kazuju, da je vaše putovanje po ino-: 
stranstvu sama laž i pretvaranje. 

Naglo se trgne, pogleda kroz prozor na signale i obla-- 
čeći kaput zapita čudnovato raztresenim glasom, ne gle- 


dajući joj u oči: 


— Kakav ti je to glupan kazivao? 
— Svi. Gospodin Mikado spomenuo. je jednom vaše: 


: At 


putovanje, a onaj djetlić iz Rokitna seksio je, Še su to 
izmišljotine i prevarancija! Da niste nikada ni nosa pru- 
žili preko granice. Ja sam mu izplazila jezik, jer ne trpim 
tu riđu njušku. Ali oni vas ne vole i zovu vas presvietlim 
gospodinom i grofićem. To je tek prava fukara, zar ne? 
Zar ne, vi ne lažete? Zar ne? Vi niste kao oni?. 

Strpljivo je slušao, pa zakopčavši zimski kaput 
reče tiho: 

.— Doći ću u podne, objed će donieti gore, pa ćemo 
zajedno ručati, ali — ako želiš da se prošećeš po gradu. 


— Baš mi je šetnja na pameti, kad kod kuće ima. 


toliko posla! 

Poljubi ju s dubokom zahvalnošću. 

— A ja vam vjerujem kao.ne znam komu. a Baci 
mu se oko vrata. 

— Od tebe bi bila dobra žena! — izjavi on ozbiljno. 

— Pa oženite se sa mnom! — prasne ona u smieh, a 
on ju tako čudno pogleda, da je pobjegla zbunjena i 
provirivši kroz prozor poče brzo govoriti: — Oho! snijeg 
sipa kao iz vreće! Osobni je već izišao, već su dali halt! 

On žurno potrči, dolje je na odškrinutim vratima 
zatreptalo nasmiešeno lice gospođe Sofije a naglo ga 
prepeličar pratio s gigantskim poskocima. 

Na postaji je već vladao obični promet, trka i gun- 
gula kao prije svakog osobnog vlaka; neprekidno su 
zveckali praporci na saonicama, što su stizale, i valjao se 
živi, grozničavi val ljudstva, po svim je dvoranama 
vrvjelo kao u košnici. 

Joza je kao obično stao uz okance, slušao zahtjeve, 
gledao u izpružene ruke, odgovarao, bacao karte, zgrtao 
novce, zapisivao na crnom stolu i, zaokupljen tim svak- 
danjim, jednoličnim radom, zaglušen žamorom razgovora 
i lupanjem prtljažnih kolica pomalo zaboravljao na sebe. 

— Špicl mora da je blizu, dok židovi kupuju karte! 
— pomisli gledajući u guranje crvenih, debelih i rekbi 
natečenih ruku, što su se grozničavo pružale za karte; 


riedko bi kada opazio bojažljive, tvrde seljačke ruke, a 


jedva da su nekoliko puta promakle neke rukavice. 

— Dobar dan! — klikne netko ulazeći u blagajnu. 

— Dobar! Cigarete su u ladici! — uzvikne i ne ogle- 
davši se, jer je poslužitelj vage na pobočnom okancu 
brojio koliko ima puda, mjesta i koje su gračne postaje 
prtljage. 

— Prokletstvo s takvim vremenom! — prokune gost 
stresući snieg s nogu. . 

— Baš da se čovjek objesi na nekoliko minuta! 


Dan je doista bio vjetrovit i vrlo neugodan. Suhi i 
! a 

gusti snieg padao je bez prekida, a na časove, kad bi 

duhnuo buran vjetar, nastala bi takva mećava i zbrka, 
da je sve izčezavalo kao u nekom bielom, zapjenjenom 
kropu, samo su treskala pritvorena vrata, jaukale brzo- 
javne žice, a kroz gusti oblak sniega nevidljiva rezerva 
prolietala je sa zaglušnim zviždukom. 

.Odjednom zvono postaje, zatrpano sniegom, zakle- 
peće: kao razbijen lonac, osobni je vlak već dolazio, vratar 
je zvonio po dvoranama izvikujući postaje, glavar.je u 
crvenoj kapi i bielim rukavicama muževno nadimao prsa 
prema oštroj vjetrini, žandari su stajali kao putokazi, 
koji.su se jedva nazirali u mećavi, peron se zacrnio od 
lepršavih židovskih halata, neki je kišobran poletio u 
široki sviet, na svim se prozorima postaje. pojaviše glave 
gospođa i gospođica, a napokon se iz mećave pojavio sav 
zatrpan snieg om vlak težko dahćući i — stao. 

— Ako bude duhalo do večera, svi će vlakovi zapeti! 
or dsl se zabrinuto gost vukući s naporom golemi 
trbuh, golemo lice i tri podvoljka. 

— To je žetva za naglednike! To mi sviraj! Sjećam 
se, lani mi je pokazivao vaš glavar račune o kobasicama, 
sleđevima, kruhu i rakiji, što se izdalo ljudima za odka- 
panje. zatrpanoga vlaka! Bilo bi dosta za cielu pukovniju! 
Glavar se šalio, a svi misle, da je to istina! Nekoč, dok 
su nadglednici sami izplaćivali radnike, još je i kapnuo po 
koji groš, ali sada, da se Bog smiluje, ima više kontrolora 
nego radnika, a svaki lakomo gleda čovjeku u šaku. Bieda, 


tako mi Boga, prava bieda! — uzdisao je i dahtao tarući 
obješene podvoljke. 

— Siromasi, pravi bieli « crnci, prolbižjiki! — naruga 

se Joza, no nadglednik mahne omalovažujući rukom i 
kad je vlak otišao, stane se dizati da izađe. 

— Šteta je psa iztjerati po takvom vremenu, a čo- 
vjek mora — zastenje valjajući se iz sobe. 

. Postaja je posve opustjela, na peronu je “bjesnio 
vjetar i rušile su se sve veće gomile sniega. Joza se spre- 
mao da sredi blagajnu, kad uđe glavar tužeći se na neku 
okružnicu, koju nije mogao razumjeti. 

— Ali to-je posve glupo i bezsmisleno! — klikne Joza 
i odbaci papir. 

— Gospodine Josipe, to je okružnica ravnateljstva! 
— opomene ga, maliko ogorčen njegovim riečima. 

 — Baš je zato tako glupa! Cielo ravnateljstvo — 
to su patentirani magarci! 

Na: «svu sreću donio je podvornik poštu i položio ju 
pred glavara. 

— 1z inostranstva, to je za vas! — sređivao je me- 
ćući na stranu veliki. svežanj pisama.i novina. — No, 
imate mnogo posla vodeći tako obsežnu korespondenciju. 

— Kad čovjek ima toliko znanaca po raznim dielovi- 
ma. svieta, onda se mora, što se može! s 

— Neka vam bude žao za jučerašnjim: preferansom, 
dekan je izgubio šest rubalja, gospođica Irena pitala je . 
za vas, a pulardi su bili, da ih čovjek poljubi u nadrepak! 


\A kako je bilo kod predsjednikovih ? | , 


— Kao obično, mnogo iz okolice, mnogo liepih dama 
i mnogo vina! — lagao je kao namazan. 

— Kažu, da je s njima slabo. Kazivali su mi židovi, 
da im u građu ne daju više na vjeresiju, ali gospodin 
predsjednik pravi se velikom ličnošću,. prezire ljude i 

nadimlje se kao paun, dok jednoga dana ne odnesu đavli 
svu tu presvjetlost, pa će trebati grebsti po predsobljima 
i cviliti za kakvo mjestance, makar bilo i na željeznici! 
— govorio je sa ujedljivim uživanjem, 

Joza, jedva svladavajući razdraženost, reče pritihnu- 
tim glasom: 


— Loša je to adresa, gospodine načelniče! Predsjed- | 


nik bi mogao postati makar i ravnateljem naše željez- 
nice. Već mi je to i spomenuo! — dometne s naročitim 
naglaskom. 

— Što to kažete, zbilja? — zapanji se glavar od čuda. 
— Tako me kokoške izkljuvale, kakav ću imati bal! 
Predsjednik se na mene naljutio, što sam dao njegove 
košare izbaciti iz vagona i odredio da se plati vozarina. 
Ali tko bi se tomu nadao, tko? — zajauče potišteno. 

— Mogu vas izpričati kod predsjednika... — dobaci 
vrlo milostivo. 

— Izkazat ćete mi pravu milost i dobročinstvo! U 
meni ste uviek imali prijatelja, uviek! Kako da vam 
uzvratim ? Trebate li petroleja? možda ugljena? Ili želite 
li se kod nas koštirati? Od sveg vas srdća pozivljem, s va- 
ma ću dieliti kao s bratom — klicao je ođuševljeno 
stiščući mu toplo ruke. 

Joza se izvrstno zabavljao tom njegovom pilom, 
poniznom srdačnošću. 

— Zahvaljujem. vam, ali što se tiče tog direktorstva, 
to nije ništa sigurno, može biti da ne bude, mogu pobie- 

diti drugi... Posve sam se nepotrebno izbrbljao... — 
jadikovao je naumice, 

— Ja vam jamčim, da će on postati. Kako ne bi, 

predsjednik zemaljskog vjeresijskog družtva, stručnjak 
za gradnju putova,, figura, gubernator zalazi k njima, 
dao bih svoju glavu, da će postati.“ 


— Ali to je tajna, razumijete li, niti pred ženom... 


— Poštena rieč, ni pisnuti ne ću. — Poljubi ga 
sočno, lupi se po čelu i povikne glasno: — Zbilja, tu je 
trebalo biti magarac! — I ode. 

— Sad će mi se dati razmazati kao maslac! — po- 


misli Joza i uživajući, kako ga je divno nasadio, stane 
veselo fićukati i spremati se na posao, no zacielo mu nije 
bilo suđeno da mirno dovrši posao, jer je doskora kao 
bura uletio mlad, bahat momak s plavom lavljom grivom 
i orlovskim profilom. Cipele su mu pak bile ljuto izmo- 
rene a hlače odozdo gusto vezene naravnim resama... 


— Dođoh k vama s velikom molbom... — poče ne- 


. kako sramežljivo i tajanstveno. 


— Poštenja mi, danas ne mogu više od rublja... 
— nevoljko izvuče novčarku. 


— Zahvaljujem, ali novaca imam, baš sam promienio 


tri rublja. — Udari se po džepu. — Došao sam da za- 
molim nešto važnije! — porumeni do bjeločnice safirnih 
očiju. — Možete li mi posuditi frak! Obećao sam, da ću 


poći na ples u Rudku, lakovane će mi cipele posuditi 
Vacek, rukavice imam, kravatu ću kupiti, samo mi fali 
ostalo i nigdje ne mogu nabaviti... — jadikovao je tužno. 


— Vi znate, da se nikomu ne Posuđuju tri stvari: 
sat, frak i ljubovca! Ali radi vas ću odustati od načela 


i mogu vam odstupiti djevojku, samo ne ću dati sata 
ni fraka! 

= Smilujte mi 'se, od tog: plesa ovisi moj život;“ šta- 
više,“ moja sudbina!... N 4 
— "Ta sudbina ima plave oči, plavu kosu i ustašca 
kao svježe pečena žemička! Poznam to, znam, prvi Bine 
tradans, odkriće ljubavi u trećoj figuri, prisege poslije 
večere, ukradeni cjelov u galopadi, cviet iz buketa, kadšto 
i petica, odtrgnuta s cipele najdraže,. ili proznojena so 
kavica, zatim zakašnjenje na dužnost, opomene od vlasti, 
očajanje itd. — rugao se uživajući u njegovom tragičnom 
"licu. | : 
— Vi se šalite, ali ona mi je doista obećala prvi 
kontradans . 
— Vjerujem, ali fraka vam nikako ne ću posuditi! 
_ Okrene se k svom poslu. 
— što ću sada ja biedno sirotče? Jedino da pođem 
“ 4 mundiru, to će biti još ozbiljnije, zar ne, gospodine 
Josipe ? 
“L Dajte se“ izpuniti grahorinom i namaljati žuto, 
pa će biti još ozbiljnije. 
— Ali ipak mi je strašno žao. Gospođica Jula je rekla 
da mi slavno pristaje frak, ali onaj ćete mi rubalj po- 
“ zajmiti. Nemam ni groša. | 
“— Uzmite ih između ona tri, što ste ih malo prije 
'"Hromjenili ... . 
— A kako? Ha! ha! ha! Sjajan vic! '-—> nasmije se 
“od srdea, promrsi kosu, prstima dotakne mjesto za brkove 
i odjuri zaboravši na vrata. 
“— Zatvorite! — povikne za njim, no Motor je već 
* nasrnuo: unutra i zahvativši papire ša stolova razsuo ih 
* po cieloj sobi kao bielo, suho lišće. 

Kroz postaju se lieno vukao vlak s ugljenom kao 
riđ pas s mršavim bokovima i sniegom: pokritim lirbtom, 
vukao se polagano s težkim: soptanjem i: muklim udara- 
njem točkova. Vihar je neprekidno jurišao na - prozore 


“ “zasipajući ih 'sniegom, po peronu su se valjala: golema 


zapjenjena klupka mećave, a gdjegdje su se po tračni- 
cama već: stvarali veliki - “nasipi, So -Su .'ge puši kao 


“ gejziri. 


Na vrata netko pokuca čvrsto. 

— Bitte! Herein!-Entrez! Please! — poviče srdito. 

Uđe glavarov pomoćnik 's jazavčarom ''na uzici. 

— Odurna životinja! — šapne Joza pogledavši izpod 
oka nepovjerljivo na psa: -— Kako je na pruzi? : 

— Mećava, kakve ne pamte ni najstariji ljudi! Kod 
Rudke su u prokopu već zapela dva teretna vlaka, uvje- 
ren sam, da će noćas stati svi vlakovi! To će biti neču- 
veno! Znate, načinio sam izvanrednu zamjenu!“ 

— Zamienili ste cipele za periš! — nasmija ne 
krijući svoju nestrpljivost. > i Padak agea gan 


— Mienjam Nestora s divnom lankastericom! Zar 
to HK vanredno ? 


— Daj Bože, da to dugo potraje. A tko je tako 


glup? Zacielo Soezek; i u pijanom stanju? 


— Pogodili ste. Baš mu vodim dana i uzet ću dvo- 
cievku. SSA : 

— Pazite, može opaliti, naročito ako je puna! 

— Rugate se svemu i čovjek se nikada ne može 
s vama ozbiljno porazgovoriti Za : 

— Ali može se — i smjesta ću vam reći posve 
ozbiljno, što će biti kasnije. Sutra ćete žamieniti pušku za, 

recimo, dabrovu torbu, za.nedjelju dana torba će se pre- 
tvoriti u lovački nož, onda će lovački nož postati rog za 
barut, a napokon ćete rog zamieniti za par dugmeta za 
manšete, koja ćete baciti kroz prozor. Zar nije tako 
bivalo? | 

— Kadkada su me opuljili, ali sad sklapam sjajan 
posao: gotovo nova lankasterica za jazavčara, koji me 
stoji dva okvira načinjena pilom! Gospodin Raćiborski 
već hoće da od mene kupi pušku! — klikne slavodobitno. 

— Znate li, kako se to zove? Pasti na nizke grane, 
šuć-muć pa prolij! - 

Uto bane rezervni strojar, sav u sniegu. 

— Dečki, hajdete na rakiju, ozebao sam kao pas, a 
smjesta moram na prugu da prtim put pred poštanskim! 
Marš van! — vikne na jazavčara, koji je režao, uhvati ga 
za vrat, pogleda mu u zube i baci ga na naslonjač. 

— Oprezno, to više nije pas, nego gotovo nabita lan- 
kasterica! — naruga se Joza pričajući uzput poviest za- 
mjene. 


U bufetu je bilo prazno, oštra je hladnoća dopirala 


od vrata, vihar je udarao sniegom o prozore, konobari su 
obilazili kiseli i pospani, a gospođica Marica, sapeta u 
crveni jersey vezla je bezsmrtni podmetak. 

— Najobilnija od djevica, molim četiri velike i jake 
— naruči strojar. h 

Gospođica Marica natoči pozorno. Bila je nekako 
tužna i uzdisala je. 

— što vas boli? Možda trbuščić sabu nešto drugo 
takvo? — našali se grubo. 

Ona uzdahne tako duboko, da joj se napeo jersey 

poput talasa, a neko dugme prsne i zvekne negdje O: 
butilje. 

— Još nekoliko puta tako, pa ćemo imati pre- 
krasnu predstavu. 

— I katastrofu, kad za posljednjim dugmetom prsne: 
odjednom ono ostala . 

U dvoranu uđe siedi šlahtić, klimne im glavom i. 
osamljen se uzšeta. 

— Raćiborskog taru neke brige! — šapne strojar. 

— Nije mu još uspjelo danas da nekog namami da. 
mu pozajmi. : : 

— Samo dok izigra baštinu, svima će vratiti do po 
sljednjega groša. ' 

— Izigrat će na fućkalici — umieša se pomoćnik. —- 
Ali to s tim dugmetima — to je naprosto izvanredno, . 


“ kolosalno, nevjerojatno, jer kadgod je gospođica Marica. 


tronuta i zaljubljena, onda odmah sije dugmeta po cieloj 
postaji. Jučer sam našao kod Vaceka posve slično. 
dugme... 

Ona sva pocrveni i omjerivši ga biesnim pogledom. 
pobjegne za ormare. : 

Razišli su se odmah, strojar je skočio na rezervu i ne- 
stao zajedno s njom u mećavi, pomoćnik krenuo s jazav- 
čarom, koji je evilio, po lankastericu, a Joza se vratio. 
na blagajnu, no tek što se latio posla, uđe Raćiborski,., 
šuteći pozdravi, zapali cigaretu i tmurno se zagleda u 
biesnu mećavu. Kao bura dojuri na peron neki vojnički 
posebni vlak: pjevanje, jecavo zavijanje harmonika, 
biesno toptanje i nečovječansko vrištanje potrese cielu. 
postaju. Teretni vagoni, natrpani vojnicima brujali su 

od udaranja peticama, čučnjeva i klicanja, da je još neko 
vrieme nakon prolazka vlaka donosio vihar SAP jeku 
povika i glasbe. 

— idu u Rudku da odgrću snieg! — razturnjači 
Joza. s 

— Znate li, da sam na višem sudu izgubio! — javi 
se šlahtić gorko. 

— Ostaje vam još senat! -— ironizirao je Joza vrlo 
oprezno. iri 
aan Znajte, apelirat ću na senat, ostat ću pri svomu! 
Ne ću dopustiti tu krivicu, tako mi Boga, ne ću . dopu- 
stiti — — plane šlahtić. 


— Dakle tetka nije imala prava da zrno sa 
svojim imetkom ? Nisam znao! 

— Imala je pravo, ali ne na moju krivicu! To je 
strašno i smiešno, da rođena sestra moga strica ostavi 
imetak nekoj akademiji, u neke glupe naučne Svrhe, a 
mene da ostavi bez groša! To prelazi svaku fehtaziju! 
Ali ja ću apelirati i. moram dobiti proces. 

. — Poludjela baba pod starost, drugčije je težko 
razumjeti! — podrugivao se. | 

— Pogodili ste, tako mi Boga. Oporuku je načinila 
u neubrojivom stanju, advokati će dokazati crno na 
bielom, da je cieli život bila podpuna luđakinja. Osno- 
vala je sklonište za sliepe sluge, zar je to valjda dokaz 
pameti? Dielila je stipendije slikarima i drugim odr- 
pancima, zar to nije šumasto ? To normalan čovjek zdrava 
mozga ne čini. A na koncu, ona, de domo Raćiborska, za- 
pisuje cieli imetak u naučne svrhe, za izdanja. Tako mi 
' Boga, to je najočevidniji dokaz poremećenih čutila! Go- 

spode; pokoj njenoj duši, ali mene spopada prostački bies 


. kad pomislim, da me je rođena tetka okrala! To vapi za 


osvetom do neba! 

— Izišao je poštanski! — vikne podvornik zalupivši 
vratima. 

Joza otvori blagajnu, no kako nije bilo putnika, 
okrene se i.reče tiše: 

.— Novine će vas uzeti na jezik što obarate javni 


. zapis. 


.— Što mi je stalo do novina, ne, moram ih čitati! 


. Kao da ja, dragoviću moj, tobože ne shvaćam, što je to 
. javno dobro. Sam sam više puta davao pro publico bono, 


sam. sam podpomagao umjetnost i književnost! Kroz 
petnaest sam godina bio član »Promicanja umjetnosti«,: 
dobio sam na lutriji nekoliko slika, bio sam predplatnik 


časopisa, plaćao različite prinose, ali što je previše, to 


nije zdravo! Ne velim, Bože sačuvaj, da ne zapiše koju 
stotinu, pa makar i šest, i koju hiljadarčicu, možda bih 
i ja dometnuo još isto toliko! Što ne bi čovjek žrtvovao 
za dobro domovine, dao sam, gospodine moj, dokaze, ali 


čitavih sto tisuća zapisati za nekakva izdanja, koja ne 


će ni psu pomoći, to je već previše! 
— Ali zaklada Raćiborski također nešto znači! 


— Hvala, volio bih to u gotovu! Babetina je fanta- 
zirala o nekim počastima i o Bog zna kakvoj slavi, ali nije 


.se brinula, ima li posljednji potomak porodice čitave ci- 


pele. Lako je činiti dobročinstva od tuđega! Počasti mi 
ne će platiti stana, tako.mi Boga, ne. će mi dati ni papice! 
A zašto se ne otimlju za takve počasti oni, koji imaju, 
naprimjer naši grofovi i knezovi? i 

— Vidite, oni na drugim poljima služe domovini, 
kako mogu najbolje! Što bi bilo s varšavskim baletom 
bez njihovog okrilja? Što bi se dogodilo s odgojem konja 
za utrku? Tko bi nas reprezentirao u stranom svietu? 
A sve to mnogo stoji! Mora postojati razdioba rada, bez 
"toga nema ništa, a analfabeti se ne mogu zanimati za 
akademije znanosti, to je jedva dostojno za plemićki na- 
rod! 

Na postaju uleti zadahtani vlak, sav u sniegu, na 
prozorima se pojaviše raznovrstna lica putnika, nekoliko 
osoba. zaokupi glavara pitajući plaho, da li je sigurno 
dalje putovanje, a nekakav stari židov s razčupanom bra- 
dom i halatom, koji se nije mogao do njega dogurati, 
jurio je naokolo i derao se proklinjući oluju. 

— Da li da se bojimo, gospodine načelniče? Gospo- 
dine načelniče, jer meni se žuri! 

Viak je krenuo sa zakašnjenjem od pol sata. 

Joza saslušavši tužaljku Raćiborskoga, pozajmi mu 
napokon tri rublja za apelaciju i žurno potrči na ručak. 

Naravno — da je sreo gospođu Sofiju, čekala je kraj 
odškrinutih vrata stana. 

— Vaš prijatelj navodno nije odputovao, je li možda 
bolestan? — nasmieši se ona otrovno. 

— Zdrav je, ali će ostati kod mene još nekoliko da- 
na. — Bio je već srdit i vikne prema kuhinji: — Magda, 
donesi mi objed gore! 

I — Mislila sam, da ćete objedovati zajedno s na- 
ma! Tu je i gospodin Golembiowski. 

— Vrlo žalim, ali mi se žuri. | 

— K isto tako čeznutljivom prijatelju... — reče 
ona značajno. 

— Moram ga se naužiti, tako je riedak gost... 

— Zar se od jučer još niste dosta naužili? 

— Nije bilo vremena, morali smo se cielu noć diviti 
vašoj zabavi... 

— Nevaljan! Zločest! — šapne priekorno i pobjegne. 

Odjednom se ciela kuća zatrese od vriska, zaori 
biesno štektanje pasa, neka biesna trka, štropot rušenih 
stolaca i strastveni povici huškanja. 

— Fukara! Moram se preseliti iz tog pasjeg raja! 
— progunđa ulazeći u stan. Franjica je s glavom pove- 
zanom ručnikom, sva zamotana u neki poderani zastor, 
bila zaposlena spremanjem one ropotarnice. 

— To još nije ništa, to je tek početak, ali naveče 


.ne ćete prepoznati svoju sobu! Tu nije bilo pometeno 


valjda sto godina! — klicala je pokazujući na čitave go- 
mile smeća. X 

— Samo tri, odkako ovdje stanujem! Zatvori se, ide 
služkinja! 3 

Magda se ukotrlja u sobu s objedom. 

— Što se to kod vas zbiva? Ciela se kuća trese. 

— A što, izmislili su novu zabavu: gospodin Go- 
berubiowski i naš gospodin nahuškali su pse na mačka, 
mačak se skriva, kako može, a psi ga gone, gospodin ih 
tuče čim dohvati, mačak se dere, a gospoda se valjaju 
od smieha! — razbrbljala se kružeći. očima po sobi i 
odjednom uzklikne: 

— O, svi svetci! Varaju li me oči, šta li je? Sve je 
čisto pometeno! 

— Pomozi sam sebi! — zabavljalo ga je njezino 
čuđenje. 

— Vi da ste izribali pod? Još nešto! To je netko 
drugi učinio... 

— Draga Magda, volim: te: više od kupusa s grahom, 
ali idi k vragu! 

— “Već idem, idem! Kakvi to štakori tamo šuškaju 


po papirima! — šapne s domišljatim smieškom čuvši pri- 
gušeni Franjičin kašalj. — Da donesem mačka mož- 
da? A? 


Jedva je se riešio, žurno odručao i izmienivši neko- 
liko rieči s Franjicom pojurio na posao, jer su od podneva 


išli vlakovi gotovo jedan za drugim. Najprije se provukao “. 


preko stanice neki obični osobni vlak, sličan židovskom 
omnibusu, isto tako prljav, odrpan, škripav, nakrcan ha- 
latima i vrištanjem. , 

Za njim je doletio brzi vlak kao konj na utrki, 
grozničav i grčevit, i kao konj, nakon kratkog stajanja, 
podbođen ostrugama, naglo je krenuo s mjesta i izgubio 
se u mećavi. Zatim su išli neprekidni teretni, tiho izpuzli 
iz mećave i kao prežderane gusjenice, težki, dugački i 
lieni, vukli se kroz postaju i nestajali u biesnim oblacima 
sniega. 


Sa zaglušnim fićukom pede je kadkada rezerva . 


vukući za sobom rep od dima. 


- Nevrieme je postajalo sve jače, vlakovi su polazili: 


sa sve većim zakašnjenjem prokapajući se težko 'kroz 
zamete, vihar je urlao kao čopor vukova i udarao o po- 
staju s tolikim biesom, da su jaukala sva okna. 

Bane Mikado, sličan sniegoviću. 

— Jeste li pali s neba, odakle li? — začudi se Joza. 
pružajući mu ruku. 

— Stigao sam rezervom! Jedva .smo se prokopali, 
znate, da se na dva koraka ništa ne vidi. K vragu i tako 
vrieme, produhalo me do kostiju. 

— Jer je vaš ibercirčić dobar, ali za prašinu! — 
nasmije se dotaknuvši mu kaput, koji je imao podstavu. 
od vjetra. — Kožuh čuvate za žegu? 

— I moji psići moraju spavati na nečem toplom! 


Što mi je stalo do svih kožuha, još nekoliko dana ovoga “| 


teglenja, a onda — šumangele, Jovo! 

Joza se naglo namršti i reče zagrižljivo: 

— Znam, već se ciela pruga ori o vašem odlazku u 
Krakov . 

— Putujem u Pariz! Razumijete li! U Pariz! — izgo- 


. varao je opajajući se tom riečju. 


— Dakle se izpunjavaju vaši snovi! — uzdahne dosta 
težko. 

— Što čovjek hoće, to se mora izpuniti! A ja sam 
strahovito htio, nadljudski sam htio, svom snagom sam 
htio, morao sam tako htjeti i moralo mi se izpuniti, jer 
bih se inače usirielio! Izpunilo se i za nedjelju dana pu- 
tujem, napuštam željeznicu, službu načelnicima i tornjam 
se u sviet! U široki, strašni i divni sviet! — klicao je 
oduševljeno. 

— I Pariz je selendra, samo malo: veća od drugih! 
— šapne Joza. prezirno. 

— Pariz je gelendra! Bože dragi, kako strašno hule. 
ljudi, a ti ne grmiš! — uzvikivao je smijući se i udara- 
jući nogom o nogu, da se razgrije. Bio je vanredno ružan, 

:sve mu je na licu bilo preveliko: predug nos, preširoka 
usta, četverouglata brada, previsoko čelo sa snažnim 
lavljim izbočinama, a prebujna kosa sačinjavala je divlju, 
čupavu prašumu boje dozrele raži, samo je oči imao 
prekrasne, kao safir plave i blistave kao oči u djeteta. 

— Ine bojite se? Napustiti službu i odputovati na 
nesigurno, bez sredstava, bez poznanstva i bez jezika, tu 
treba imati prilično odvažnosti. 

— Prije svega imat ću prve godine po sto franaka 
mjesečno, a zatim me valjda ne će dragi Bog napustiti, 
jezik sam ponešto naučio, a ostalo ću na licu mjesta, 
poznanstva mi ne treba, ne idem na ples, nego na rad i 
na učenje! Odvažnosti mi zacielo ne fali, to je igra za 
cieli moj život! No izigrat ću, vidjet ćete! Još će se čuti o 
.meni! 

— Vjerujem, da će Poljska dobiti novog Rafaela! — 
nasmieši se zlobno. 

— Ciela me željeznica izsmjehuje, pa bilo vam na 
“zdravlje! . 

— Mnogi su isto tako srtali i isto tako sanjarili, a 
toliko ih je već tamo propalo i toliko će ih još propasti! 
— govorio je samilostno i gotovo s mržnjom. 

— Baba s kola, a konjima lakše! Nikoga ne će bo- 
ljeti, ako me đavo odnese. Volim uz umjetnost skapati 


od gladi nego ovdje živjeti na obroke i čekati dok me - 


koji bies ne zatuče! Tko propadne, za tim ne ću plakati, 
: mene zanimaju samo živi! Znam, što hoću, i znam, da 
ću ono, što mi treba, morati oteti pandžama i otet ću! 
Otet ću, da sto vragova! — reče biesno. 

—Drzko je to rečeno i snažno. 

— Sve mogu sebi dopustiti, jer sve imam da po- 
stignem. 

— Navodno ste već dobili nekakvu natječajnu na- 
gradu ? ć 
— Za plakat praška o uspješnom tamanjenju stje- 
nica! Petdeset rubalja u gotovom novcu i bilježke po no- 
vinama! Naravno, novac sam potrošio u jedan tren, a 
izrezke iz novina poslao sam mamici, nek barem ona po- 
vjeruje u moju slavu! To je bio uvod, spasenje je došlo 
kasnije. Nekoliko tjedana nakon pobjede javio se iz brzoga 
vlaka neki bogato obučeni gospodin s fotografskim apa- 
ratom pod pazuhom. Progunđao mi nekakvo prezime i 
posve se mirno latio pregledavanja mojih remek-djela, što 
su visjela na zidu. A ja sam, dakako, išao za njim kao pas 
za kobasicom. Pohvalio je crteže, pokazao sam mu sve, 
što sam imao, a kad je napasao oči do sitosti, veli mi 
ravno u lice: Imate vrlo originalan talenat, ali ne znate 
ništa, sirovi ste kao nekuhan krumpir. Ponavljam do- 
slovno. . 

Joza se počeo smijati. 

— Kao da me opalio po njuški, ali ja njemu odrapim 
natrag: Dobavite mi goriva, pa ću se skuhati mekano i 
poslužit ću sa čvarcima — makar na čistom zlatu! A ako 
ne date, nemojte mudrovati, nego se tornjajte! Bio sam 


biesan, čak sam zafićukao psima, da ga odprate na po- 


staju. Starac prasne u smieh, da sam se i ja nasmijao, a 
i Riđi Djetlić, koji je bio prisutan, također se nije mo- 
gao suzdržati od smieha, ukratko: prava komedija! 
Možda se zato moj gost i nije uvriedio, nego je ostao sve 

do brzoga vlaka; uzeo je za uspomenu nekoliko skica, 
fotografirao me zajedno sa psetancem i Mariškom, koja 
je vukla tele za rep u štalu, pa je otišao. Zaboravio sam 
na njega kao na smrt, ali pred mjesec dana poslao mi 
doznakom na Pariz tisuću franaka! 

— Baš kao u priči! A tko je to? 

— Nemam pojma, naprosto neki »plemeniti nezna- 
nac«, znam samo to, da imam na dulje vrieme za ham- 
ham, bu-bu i brlog! Imam pri sebi u džepu, tu... 

— Dakle ste uzeli novce? 

— S najvećim užitkom. Nisam junak iz staroga ro- 
mana, koji ponosno odbacuje svaku pomoć kroz prozor i 
plemenito krepava od gladi. 

— Reći ću vam otvoreno, da ne znam, da li bih ja 
primio, premda nisam junak iz romana, bilo bi me malko 
stid takve pomoći ili podpore... 

— Sve koješta! Podpore, pomoći, sram, to su samo 
rieči, a činjenica je moja doznaka, moj put i ciela moja 
budućnost! Trebao sam novaca, netko mi ih je dao bez 
ijedne rieči molbe, i to je sve! Ostale su samo pljesnive 
finese starih tetaka! : 

— Možda imate pravo, ali od takvih se finesa sa- 
stoji ciela naša kultura. 

— Imam ju ja... negdje! K vragu, novac nije moj 
bog, ni ne ću pred njim padati na koljena i skrušeno če- 
kati dok mi se smiluje. Neka ga poštuje, neka se njim 
krsti, neka se njim pričešćuje i neka se njim zadavi šu- 
gava kapitalistička horda! Rubalj vrieđi toliko, koliko 
za njega mogu dobiti, ništa više! Ali zajam — to biste 
rado primili? 

— Primio bih, ako bih ga mogao jedanput vratiti. 

— A inače ni grošića, pa makar o tome ovisio cieli 
vaš život? 

— Da, makar morao skapati od gladi! — reče gle- 
dajući mu ravno u oči. 

— Valjalo bi vas pokazivati po sajmovima kao naj- 
neobičniju neobičnost! Šteta je samo, što svetci nisu iz- 
mislili barut ili što slično! 

— Ali dali su Svietu nešto, što je stoput važnije — 
moral! 

Mikado sjedne na naslonjač i gledajući ga začuđeno 


“ prošapće. podrugljivo: 


— Isuse, kao da me je netko odalamio po glavi: Da 
li se to jede? 
— Kada putujete? — zapita Joza ne osvrćući se na 


njegove podrugljive rieči. 


— U nedjelju. Već sam prodao svu svoju sirotinju, 
a budući da dugova ne plaćam, priređujem u subotu na- 
veče kolosalnu pijaču za prijatelje. Posljednju pijaču u 
životu, jer čim dotaknem  parizki tarac, zbogom vudko, 
zbogom sladke djevojčice, zbogom ljenčarenje, zbogom 
sve, što nije rad za budućnost. Tako sam se zavjetovao i 
mislim, da ću održati. Dođite, liepo vas molim. 

— Tko će još biti? 

— Isti, kao obično. Skupit će se hrpa poizbor-mo- 
maka. Bit će burence piva, nekoliko priličnih flaša rakije 
i tečnoga jela dovoljane. Bit će i muzika, pozvao sam 
svirače iz gradića, obećali su mi guslati makar do trećega 
dana, kao na pristojnoj svatbi. 

— Muzika, to znači, da će biti i Fske gospođice! 


“ 


67 


— Ni govora! Samo Franjica, ako mi ju posudite za 
to veče, da se pobrine za kuhinju, jer se Mariška razumije 
samo u praseće žderanje. 

_ Vrlo rado, ako hoćete, može otići k vama makar 
i odmah. : 

= _ Osjećam, da je ne cienite dovoljno, ona je pravi 
biser! Ona vriedi kao tridest tako zvanih čestitih ženskih. 
Cura, da joj nema para. 

— Treba biti u nju čovjek zaljubljen, da ju tako 
visoko procieni — nasmieši se ironički. 

— Ja nisam u nju zaljubljen, ali ju cienim. Znate, 
htio sam je jedanput narisati, jer ima prekrasan akt, ali 
ni za što na svietu nije mi htjela stajati gola, stidila se! 
Pa to je vanredno! Dakle računam na vas, sigurno. 

— Naravno, pozvali ste i onog Riđeg Djetlića? 

— Da ga i ne pozovem, došao bi sam! Zbilja, vi se 
na njega srdite. z 

— Na luđaka se ne može srditi, samo što ne trpim 
njegovih dosjetaka i zabadanja. 

— Opalite ga po njuški, pa će biti kraj poznanstvu. 

— Kad bi še čovjek tim načinom mogao riešiti 
poznanstva raznih njuška, morao bi svaki dan nekoga 
lemati. To je ciela menažerija! — plane gnjevom. 

— Zar su i vama postale gorke kolegijalne slasti? 

— Nikad mi nisu išle u t&k, nikada! — reče stra- 
stveno. — Nemate pojma, koliko sam morao podnieti radi 
ljudske gluposti! Ali sve će se to doskora svršiti, za koji 
ću dan sve to pustiti k vragu i otići, kud me oči povedu! 

Začudi, no začas progovori opet, ali mirnije, kao da 
mu se ne će, sa svojom gospodskom uzvišenošću. 

— Pariz me ničim ne privlači, oprostite, on vriedi za 
umjetnike ili za međunarodne lopove! Ja žeđam i osje- 
ćam potrebu za širim horizontima, mene mame oceani i po 
svoj ću prilici odputovati u Meksiko, k svojim prisnim 
prijateljima, kojima već davno obećajem, da ću doći. To 
su veleposjednici, imaju nekoliko desetaka tisuća jutara 
pod kukuruzom, golemo tovilište blaga, šume od kaktusa, 
lovove na pume, život napolak feudalan, jer je to staro, 
aristokratsko španjolsko pleme. Vežu nas stare prijatelj- 
ske veze, sklopljene još za naših pradjedova u vrieme Na- 
poleona. Tamo ću krepati i zaboraviti na ovu usmrdjelu 
požidovjelu zemlju, tamo — pod žarkim nebom, kraj 
odanih prijatelja.,. — Zanio se pričajući same neobič- 
nosti i tako se podjario svojim vlastitim riečima, da je 
sav plamtio kao baklja, pa nije ni primietio zlobni smie- 


.šak Mikadov, koji je počeo deklamovati s komičnim pa- 


tosom: 
»Na rubu od hridi. 
Ponosan se dvorac vidi, 
U njem živi tmurni grand, 
koji jede, pije, spi —« 


— Vedri se! — klikne potrčavši prema prozoru. -— 
Tako mi tetke Flore, vjetar popušta, ne praši više. Mo- 
ram kući prije novog paroksizma mećave. Sutra već pre- 
dajem dužnost. Do viđenja u subotu, ne zaboravite na 
Franjicu! 


— Dovezt ću vam ju za desert kao šljivu, svježu s 
maškom... 


— Sprešana će biti dobra za kompot! — Nasmije'se 

i poleti na teretni vlak, koji se uz zveku i stenjanje spre- 
mao na polazak. ' 

— Prostak! Analfabet! Prosjački genij! — pljune 
Joza za njim s prezirom. — Ali zašto sam se ja razod- 
krivao pred takvim luđakom! — šapne sjetivši se nje- 
govih ujedljivih smiešaka. - 

— Lagao sam i progledao me kao kroz staklo! 

Bio je biesan, što se dao zanieti tako lako i tako 
suvišno, jer se inače uviek pred ljudima .branio hladno- 
ćom i nekom uzvišenošću. A kad bi se više put i dičio 
širokim vezama i pričao neobične doživljaje sa svojih pu- 
tovanja, to je činio samo kao da se brani od biede stvar- 
nosti, od sivog, jednoličnog života i od nikada nezasićene 
čežnje za onim, što je pričao. Bio je najdublje i najiskre- 
nije uvjeren, da će sve to jednom doživjeti. 

— Razbrbljat će po cieloj pruzi! — ljutio se trčeći 
po sobi i tako ga je to grizlo, da nije ni primietio, kad je 
brzi vlak ušao u postaju. 

Gotovo s mržnjom otvori okance, ali ugledavši pu- 
nane predsjednikovičine ručice okiti se najljepšim smie- 
škom i obaspe ju francuzkim komplimentima, no zato je 
prema drugim putnicima bio ohol i pun prezira. 

Nakon odlazka vlaka dođe glavar i izviesti još s 
praga: 

— Predsjednikovici sam dao posebni odjel prvoga 
razreda sve do Varšave. 

— Kapom, kruhom i solju! — progunđa Joza, od- 
krene se prilično nevoljko i stane bubnjati prstima po 
oknu gledajući na peron, jer se nakon časovite tišine di- 
gao još silovitiji vjetar, udario po sniegu i nanovo za- 

prašio kao da je tisuću bielih zapjenjenih gejzira odjed- 
nom prsnulo u zrak zastirući cieli sviet. ; 

Glavar svečano svuče biele rukavice i reče tiho: 

— Znate li? Kolankowski je suspendiran! Malo prije 
je stigla brzojavka. 

— Tako je čvrsto muzao, da se napokon krava rit- 
nula... : 

“— Odgurnuli su ga kao tele! Navodno ga je zamočio 
pomoćnik. 

— Jer je skidao vrhnje, a njega je hranio samo 
sirutkom... 

— Šteta čovjeka! Možda se ne će izpetljati, jer je to 
već drugi put, ali sam je sebi kriv! Neprekidne gostbe, 
putovanja u inostranstvo, oblačenje kćeri... to je mo- 
ralo svratiti pozornost. Ja sam ga više puta upozoravao! 
Pa dakako... imao je devet stotina rubalja na godinu, 
a trošio je deset tisuća! 

— Kriv je, što se dao uhvatiti! 

— Mnogo se štošta može, ali treba oprezno, u ruka- 
vicama... 
— I krasti — dobaci s lukavo maskiranim odobra- 
vanjem. : 

— Ovisi o tom, što tko nazivlje krađom... 

— I zapravo, kako stvari te vrste kvalificira kazneni 
zakonik... 

— Jer sve je, dragi gospodine, relativno, sve. 

— Ja sam siguran, kad bi željezničari stvarali kaz- 
nene zakone, da se ne bi smio upotrebljavati tako blag 
izraz kao što je pronevjerenje. 

— Lako je šaliti se s neprilikom svojih bližnjih, ali 

kad vi budete imali ženu i djecu, onda ćemo se poraz- 
govoriti. 

— Mnoge se stvari, dakako, mogu izpričati, ali 
krađa je krađa. 

Glavar se namrgodi i, gledajući u prozor, primieti 
uznemireno: 

— Strašna oluja... danas će valjada zapeti sav 
posao. K 

— Prokopi su kaj šume sigurno već zatrpani. 
1 — Od ranoga jutra odgrću tamo snieg, ali tko bi izi- 

šao na kraj s takvom vjetrinom; šteta je naprosto ljudi 

. kod takvog vremena. Hodite k nama na užinu. Tu je još 
gospođica Irena. 

Joza pođe dosta rado s njim na kat iznad postaje. 

U glavarovom vrlo svietlom, toplom i prostranom 
stanu visjele su na svakom prozoru krletke vrlo različi- 
tih oblika, pune, kao u menažeriji, kanarinaca, grlica i 
vjeverica. Posiedjeli se gavran njihao na metalnom ob- 
ruču, psi ležkarili po naslonjačima i foteljima, sliepa se 
svraka šetala po hodniku — a sve se to na znak svoga 
gospodara oglasilo i počelo u jedan glas pjevati, gu- 
kati, graktati i lajati. 

— Staško, poludjet “tu — zastenje tužno domaćica, 


koja je sjedjela u blagovaonici kraj samovara, iz kojeg. 


je udarala para. 
Glavar fićukne. nekako osobito — i sve se stijalo; 
samo su psi skakali oko njih s radostnim eviljenjem. 
Domaćica, punana rumena plavojka, bila je sva -u 
okruglom, pa je i.usta stezala kao u karminski prsten, 
ona pozdravi Jozu vrlo srdačno: 

— Sjednite! Mir, Žolka! Bryš, ne diraj! Ništa vam. 
ne će učiniti, jamčim. 

— Što se toga tiče, uviek donekle sumnjam. Danas. 
izgledate sjajno, gospođo. 

Poljubi joj: biele, tuste ruke. 

— Kao za lies! Spremam se ovih dana k specijali- 
stu, jer naš je željeznički doktor živinar, nije se razumio. 
u moju bolest! Irenka kaže... 

— Gospođica Irena ima također prilične mušice! — 
dobaci glavar baratajući nešto oko fonografa, što je 
stajao na prozoru. g 

— Irenka kaže, da je jedini liek za moje živce 
more... 

— Da, nekakav Ostende, nekakav Biarritz — pomo--: 
gao joj sa saučešćem. 

— Osjećam, da bi me to spasilo, ali što ću... —- 
Ostalo je nestalo u težkom uzdahu. Počela je natakati. 
ekstrakt u čaše. — Vi volite jak čaj, zar ne? 

On klimne glavom. Ona odvrne pipu samovara i. 
podmetnuvši čašu, reče: 

— Čiborski iz Rudke šalje ženu u kupališta svake: 
godine. Lani je putovala čak u Marienbad! Čudno, da. 
mogu toliko trošiti... postaja nije velika. 

— Navodno je foški veliki miraz! — M itene Joza 
bojažljivo. 

— Ivi to vjerujete! Naumice pričaju o mirazu, da. 
im nitko ne pripazi na prste! A osim toga govore o njoj 
još koješta... 

— Marice! — opomene ju glavar sjedajući za stol. 

— Ponavljam, što već davno govore. na cieloj pruzi. 

onamo kao furija. Začulo se oštro psovanje, pljusak kao 
od podieljenih ćušaka, a neka djevojčica iztrči držeći se 
za lice, a malo zatim vrati se gospođa Marica k samovaru 
mirna i nasmješljiva kao obično, a za njom je vodio djecu 
neki klipan u željezničkoj uniformi i posadio ih za stol. 

— Što se opet dogodilo? — zapita glavar. 

— Jurek ju je od šale povukao za kosu, a ta ga 
mrcina iztukla! Petrice, pozovi gospođicu Irenu. Poka- 
ranje božje s tim gađovima. 

— Ja sam ju samo ovamo povukao k sebi, a ona na 
mene puf! 

— Tatice, ja ću kazati. Tatice, Jurek ju je bockao 
gumbašnicom. 

— Mir! Mica, ne tužakaj! Jurek, ne čačkaj po nosu! 

— Mamice! Hala je uzela veći komad! — poče opet 
jedno. 

— Nema druge, Petrice, daj ovamo šibu! — vikne 
glavar nestrpljivo. 

Joza je pio čaj promatrajući zlobno porodično 
gniezdo. 

Uđe visoka gospođica s neizmjerno dugačkim vra- 


tom, s evikerom na krupnom, grbavom nosu i s knjigom 


u ruci — slična očupanoj puri. 
Psi zareže na nju. 
— Nezahvalnici! — progunđa kroz nos pozdravlja- 
jući se s Jozom. 
— Vi ih tučete, a Mda prigovarate! — lane glavar. 
— Postupam s njima ljubezno i nježno kao s mojim 

U susjednoj sobi provali neljudska vriska, ona skoči “ 


predpostavljenima, no to ne pomaže ništa, neprestano 
imaju t&k na moje listove — našali se Joza. 

— Hala, ne guraj žlicu u nos! — korila je neumorno 
majka dieleći među razuzdano stado žemičke, ćuške i 
poljubce. 

— Kakva je to knjiga — je li slobodno? — zapita 
Joza zavirujući pod omot. 

— Moje evanđelje, Tetmajer — reče ona emfatički. 

— Stihovi! To je drugi par manšeta! — Brzo zatvori . 
knjigu. * 

— Vama bi bio miliji Montepin, zar ne? 

— Gospodine Josipe, to su Tetmajerove pjesme! Svi 
se njim oduševljavaju. Ira ga je upoznala | u Zakopanom, 
oni se dopisuju. 


— Čitao sam, divan je, ali draži mi je Mickiewicz! — 


slaže Joza ne zamucavši. 


— Mickiewicz, Slowacki, Krasinski. Tri pjesnika nad 
pjesnicima! Bože dragi! tko se danas zanima za tu staru 
gospodu! To je možda dobro za župnike! Ja obožavam 
samo novu poeziju, ugođajnu i simboličku, poeziju pro- 
niknutu tajinstvenom grozom, poeziju tako punu neizre- 


. čenoga i neshvaćenoga, da... 


— Da se kosa ježi i groznica trese od straha! — 
prišapne Joza ozbiljno. 

— I u čovjeku se sprema da odputuje put Rige (da 
riga) — dometne glavar surovo. | 

Gospođica Irena nakostrušila se kao pura, popravila 
cviker i, okrenuvši prema njima strašni, plavi nos, za- 
sikće prezirno: 


T5 


— Za vas su sveti samo vozni redovi! To jedino ra- 
zumijete — dometne. 

— 1 okružnice naših vlasti! — dobaci Joza; no da 
je umiri, počne drugim, gotovo skrušenim tonom: — 
Imamo po četrnaest sati službu na dani... 

— To ne znači ništa! — prekine ga ona oholo. — 
Uviek se može naći vremena da se nahrani vlastita duša! 
Ali gospodi su milije karte, lov i bufeti... 

— A uzto raznovrstne gospođice Franjice i Marice 
— dometne s kobnim akcentom domaćica brišući nosove 
najmlađim potomcima. 

Glavar se marljivo zabavljao sa psima, a Joza, pre- 
vrćući makinalno listove, zadrži se na nekom mjestu i 
poče glasno čitati: 

:»Volim, kad mi žena«... 

Ali već nakon prvih stihova klikne domaćica ogor- 
čeno: : 

— Fuj! takva gađarija! Čovjeka je stid to slušati! 

— To je iz evanđelja gospođice Irene, štaviše, pod- 
vučeno je olovkom, pjesma je malko zaprljana kao da su 
ju pili poljubci! — tumačio je Joza zlobno.: 

— To je vrlo liepa pjesma, vrlo ugođajna i vrlo drzka. 
Treba već jednom svršiti s lažnim stidom i zapostavlja- 
njem žene! Nad čim se zgražate? Nad iskrenim i dubokim 
izražajem osjećaja! Sjetila imaju svoja sveta prava! To 
je kult budućnosti! Treba ih izvesti iz mraka alkove na 
svietli dan! Slobodna ljubav... to je religija! — dekla- 
mirala je popravljajući neprekidno cviker. 

— »Katica za peć, Matija za njom!« zapjeva glavar, 
ali, ukoren ženinim pogledom, poče se pokorno. izvinja- 

vati: — Htio sam samo pokazati gospođici Ireni, kako 
seljaci shvaćaju slobodnu ljubav. To se prije zvalo drug- 
čije! Ali ja šutim, Marice, šutim! — Mahne rukom i lati 
se baratanja oko gramofona. 


A gospođica Irena razblebetala se sve u šestnaest | 
brbljajući nevjerojatne stvari o temi slobodne ljubavi, za- 
postavljanju žena i budućeg uređaja družtva, a uzto je 
kao stroj sipala citate sa skupština i iz brošura, naslove 
knjiga i imena pisaca. Joza je pokušao poricati, ali smrv- 
ljen njezinom žestinom, zgnječen biesnom govorljivošću 
poprskanom pljuvačkom, uzmaknuo je prema zidu i na- 
pokon pritisnut uz stienu i sav očajan, poviče poznizno: 

— Ali ja sam za ravnopravnost žena! Slažem se s 
vama, gospođice Ireno, tako mi poštenja ! U slobodnoj 


ljubavi? Ali, dakako, u svemu! 


Odjednom zariče gramofon, iz metalna grla provali 
potok neizgovorenog vriskanja, a kao za pratnju zagrakće 
kobno gavran, zagukaše plaho grlice, uzkričaše se ptice, 
vjeverice kao mahnite stadoše udarati po krletkama, psi 
otegnuto zavijati, djeca lupati žlicama po tanjurima: 
čašama, a domaćica, zatečena od naglog preneraženja; 
sjedjela je otvorenih usta, gospođici pak Ireni pao je cvi- 
ker na pod i stajala je ukočena, pretvorena u plavi stup 
srčbe, zgražanja i prezira. 


— Bježmo brže dok se ne osvieste! — vikne glavar. 

Zaustavili su se tek kod blagajne prasnuvši u divlji 
smieh. : 

— Spasio sam vas! Jeste li vidjeli, kako je po- 
modrjela od srčbe? 

— A taj gramofon urla, oho! Ona vam to ne će 


oprostiti . . 


— Tim bolje. Možda će nas prestati posjećivati! - 


Napuni mojoj ženi glavu koječim, pa poslije svakog 
njenog posjeta imam u kući pakao. 

— Nastrana glava, ali zanimljiv primjerak, vrlo za- 
nimljiv. 

— Možete ju dobiti za svestrano proučavanje. 

— Zacielo je obrazovana. Jednom mi je kazivao 
Soczek, da ima veliki miraz. : 

— Poći će za vas i ruku vam poljubiti. Evo moje 
glave, da će vam najnježnije pružati papuče, mada je 
tako žestoka feministkinja. 

— Hvala, miliji mi je liep putnički kofer. 

— Lakše ga se riešiti, nego ovakve babe! Gledajte, 
opet praši! Bit će kubure s vlakovima! 

— Ali ćemo se zato odmoriti ljudski — reče Joza i 
ponovno se lati posla. Sada mu nije nitko smetao, jer je 
postaja posve opustjela zbog mećave, koja je bjesnila sve 
žešće. 

IV 


S pruge su neprestano stizali opasni glasovi o zapu- 


«sima i prekidu prometa, vlakovi su se težko i riedko vukli 


i s velikim zakašnjenjem. 


Veče je brzo padalo, sve se gubilo u mutnom, pla- 
vičastom mraku, samo je bura bjesnila sve jače, kidala 
krovove, lomila drveće i mahnitala uz divlje urlanje i 
zvižduk. Zidovi su se tresli i drhtali od neprekidnog uda- 


“ranja olujine. Cieli je sviet postao sličan vrtlogu mećave, 


koja se u klupku okretala, a iz nje su prskali izkidani 
Pljusci, koji su udarali visoko prema sinjemu nebu, što: 
je visjelo nizko u tmurnoj prietnji šutnje. Saobraćaj s. 
gradom bio je prekinut i postaja je bila gotovo odsječena 
od svieta, crnila se u mraku kao hridina posred pobješnje- 

loga mora od bielih, zapjenjenih talasa mećave. 


Doskora je i brzojav prestao raditi, bura je izču- 
pala stotine stupova i pokidala žice, na tračnicama postaje 
stvorile su se čitave gore zapuha, vlakovi su posve zapeli, 
zadnji je stigao ekspres, pred kojim su išla dva rezervna 
stroja, no tako je bio obterećen sniegom, da se činio kao 
golem zapuh, koji gdjegdje vjeiae osvietljenim pro- 


' zorima. 


Joza se šetao: uz vlak, i premda ga je vihar šibao. 
sniegom i gotovo ga bacao na zidove, ipak je pregledavao 

sve prozore s nekom pred samim sobom pritajenom na- 
dom. ' 

_ Vaša nepoznata kneginjica sjedi u restauracij- 
skom vagonu! — vikne mu glavar na uho. 

Jozu potrese radostna groznica, priđe do prozora i 
pogleda unutra. Jest, to je bila ona, ta letimična sjena, 
o kojoj je snatrio i za kojom je često hlepio čeznutljivom 
dušom, ta neznanka, poznata jedino iz ekspresa, jedino 
sa svakogodišnjeg prolazka nekuda u sviet, i s povratka. 

Sjedjela je s nekom častnom damom i kad ga je pri- 
.mietila u svietlu, što je padalo s vagonskih prozora, na- 
smiešila se vrlo ljubezno, kao uviek, te je on i neznalice 
dignuo ruku prema kapi utapajući u nju gladne poglede. 

Mora da je govorila o njemu svojoj drugarici, jer 
je stara dama pogledala prema njemu s blagim smieškom, 


a on je u sebi ponavljao posve tiho i radostno! 


— Prepoznala me je knjeginjica! Prepoznala! 

Vihar ga je šibao i zasipao sniegom, no Joza je 

stajao kao hipnotiziran i gledao u nju razžarenim očima. 

— Čekao sam te! čekao! Čekao! — uzdisao je, prsa 
su mu se dizala sve brže, u očima plamtjele zviezde, 
čežnja je širila mahnita krila nade, snatrenje ga je dizalo 
na cvietnim kolima u nebesa. ' 

Ponovno mu je procvao njezin nebeski smiešak, okno 
je zvekćući palo, kneginjica htjede da mu nešto kaže, 
no vihar ju je udario sniegom u lice, da je uztuknula 
uz prestrašeni krik, posluga je zatvorila prozor i, štaviše, 
pospuštala debele, vunene zastore. 

Jozu zaokupi nepronicava noć, zatetura kao da pada 
u samo dno mećave, ali u taj mu čas kao munja ošine 

zasliepljene oči, trgne se s mjesta, jer je kneginjica pro- 
lazila vagonskim hodnikom... 

Vidio je njezin ponosni lik, ogrnut u bielo krzno, 
išla je malko pognuta kao pod teretom crne, bujne kose, 
što joj je ovjenčavala glavu i kroz svaki je prozor pro- 
lazeći pogledavala na njega sa smieškom. 

Pošao je automatski za njom, za njenim pogledom, za 
njenim zagonetnim, čudnim smieškom, išao je pun drhta- 
nja pred nekim očekivanjem. 

Stala je na otvorenim vratima vagona, tik pred njim. 
Nije vjerovao vlastitoj radosti niti zaSsliepljenim očima. 
Čuo je nizki, muzikalni glas, obazreo se iza sebe, nije bilo 
nikoga, i prišao je bliže vrlo plaho, om sa strahom. 

— Zašto stojimo tako dugo? 

Nije smogao odgovora, samo se zagrenuo. i sav je 
pocrvenio. 9 

Biela se kneževna ponovno nasmiešila i stegnuvši 
crne, kraljevske obrve, uprla u njega ljubičaste, krupne 
oči i zapoviedajući zapitala: 

— Hoćemo li stići do granice? 

— Zacielo! samo s malim zakašnjenjem! — Glas 
mu je promuknut od uzbuđenja. Gledali su se dugo, Joza | 


se molio njenim očima obožavanjem i udivljenjem, da su 


joj usta zadrhtala, a preko bielog, prekrasnog lica pre- 
letjela ružičasta sjena; zagrnula se još čvršće krznom. 

—A snieg nas ne će zasuti negdje na putu 7 

— Ne! Ne može biti! 

— Hvala vam! — I stajala je kao da čeka na nje- 
gove rieči, obrve su joj se napele kao strašan luk, no 
ljubičaste oči neprekidno su gledale u njega vrlo milo- 

stivo i očekujući, ali on nije znao, što da kaže. Tisuće 
rječi i misli prelietalo mu je kroz mozak i drhtalo na 
ustima, užarene su oči padale do njenih nogu u himni 
zanosa, srdce mu je lupalo kao ludo, no nije mogao 
izustiti nijedne rieči. Začas iza toga nesmiešila se po- 
sljednji put i otišla... 

Proklinjao je svoju plahost i mlitavost, bilo mu je 
strašno žao te jedine prilike, koja je možda već zauviek 


izgubljena. 2 
— Stajao sam kao klipan! Tu čovjek mora biti po- 
sljednji idiot! — grdio se, no bilo je kasno da se popravi, 


jer je vlak odmah otišao. 

Gledao je za njim dok nije izčeznuo u mraku i me- 
ćavi. 

— To je pravo amaterstvo po takvom vremenu flir- 
tovati! — dovikne mu glavar. : 

— Bila je, i nema je! Nestala je kao san! — tužno 
pomisli Joza poletjevši naglo nabujalom čežnjom u me- 
ćavu; pod vjeđama je imao gorke i vrele suze. 

— Kako je veličajna! Ženska s frontom! Grudi, go- 
spodine moj, kao matrac na federe! 

Joza se odkrene od njega i reče zlovoljno: 

— Ja ne bih pustio vlak, možda će zapeti u zapu- 
sima! . 

— Barem ćete imati priliku da spašavate kneginjicu! 
— nasmije se glavar i pobjegne pred olujom. 

Joza se vrati na blagajnu, preda dužnost i pođe 


k brzojavu. I 
— Kako je na pruzi prema granici? 


B2 


— Na drugom kraju već stoji teretni vlak; bit će 
ih više. : 
— Hoće li se samo ekspres prokopati do Rudke! — 
šapne više za sebe. 
. — Sigurno će zapeti u prokopu kraj šume. Glavar 
se tvrdoglavo upeo i pustio ga, dobit će zato lekciju! 
Poleti na peron i uza svu ciču zimu i mećavu, što mu 
je zasipavala lice, pritisnut uz ugao postaje gledao je sa 
strahom u mrak, koji se združio s biesom i valjao se u 
groznim vrtlozima po svietu. Kadšto bi negdje blisnula 


na jedan tren svietla semafora kao da vise u zraku. 


— Ne znate li, da li je već stigao ekspres? — zapita 
ponovno, samo nekako uznemirenije. 
— Neznam, brzojav je prekinut, no već bi morao 


- stići! 


Vrieme mu se strahovito oteglo, tumarao je po po- 
staji već uzrujaniji i preplašen, ali istodobno ga je 
obuhvatalo sladko, opojno sanjarenje i činilo mu se, da 
već vidi ekspres zatrpan sniegom, da čuje neki strašni 
krik, što je prodro kroz oluju, da već leti kroz pomahni- 
talu mećavu i mrak sa spasom i dozivlje: i 

— Kneginjice, to sam ja! 'Kneginjice! 

I napeo je svu snagu i svladavao nemogućnosti, raz- 
bacivao zapuhe sniega, kidao zidove vagona, lomio za- 
preke i tražio neprekidno pod ruševinama, tražio neu- 
morno! Krik je dolazio sve bliže i sve slabiji, njega je 
spopadao bies, i borio se još žešće, dok je napokon nju 
našao. Ležala je biela, divna i onesvieštena, spopao ju je 
na ruke, oteo ju smrti i odnio nekuda u smioni sviet! 

hz Kneginjice, to sam ja! Kneginjice! — vikao je u 

smrtnom strahu očaja i nade. Dok - nije biela kneginjica 
otvorila ljubičaste oči, sladko se nasmiešila i šapnula 
tihim, muzikalnim glasom pritisnuvši se uz njega: 

— Hvala vam! Hvala! : 

Kao da je već umirao od neizkazane sreće. 


— Groznica vas trese, hoćete li jake s englezkim . 


kapljicama? — zapita neki poznati, realni glas. 

* Osviestio se, stajao je kraj bufeta, a nasmješljiva je 
gospođica Marica natakala rakiju u čašicu. On zatetura, 
kao da je njegovo maštanje netko udario u lice. ' Ž 

— što vam je? Dođite za ormar, napravit ću vam 
krupnik s medom, popit ćete i odmah će proći! Tamo 
nema nikoga! — molila ga vireći mu u oči, 

-— Načelnik vas zove u kancelariju, gospodine bla- 
gajniče! — vikne netko u dvoranu. 

Joza poleti žurno. Na postaji je uza svu mećavu i 
mrak vladao nečuven rusvaj i zbrka — ljudi su uzrujano 
trčali, neka mukla škripa dopirala je od strojeva, koje 
su izvlačili iz remize. 

— Što se dogodilo? — zapita banuvši k glavaru. 

— Slušajte! , 

Neki je radnik grijao kraj peći pomodrjele, ukočene 
ruke i obširno pričao: 

— ... Da, u prokopu! Razvaganio se kao stelna kra- 
va i stoji. Putnici se deru od straha! Gospodin nadgled- 
nik me pozvao i veli: Poleti, Vicek, makar ti noge odpale, 
i reci gospodinu načelniku, neka odmah pošalje za ljude 
jela i rakije, pa će se, veli, vlak do jutra odkopati! Po- 
jurio sam, čudo, da mi duša nije izpala, samo sam zbog 

te mećave skrenuo s puta. A tu duha, tu vrti, tu vije da 
sam pomislio: slabo je s tobom, biedniče... 

— Jutros sam brzojavio, neka se prokop brani svim 
silama! — oglasi se strogo načelnik odjela. — Je li nad- 


: glednik postavio ljude na prokopu ? 


Radnik ode od peći, izpruži se i reče vrlo odvažno: 
— Još se od zore nekih dvjesta naroda tezmalo sa 
salaukom, no sve badava, jer što lopatom odgrneš, to 


 stoput više vjetar zagrne. Hej, tko bi svladao tu vjetri- 


nu! Ljudi su sasvim smalaksali i kažu, da ne će raditi 
bez doplatka i bez rakije. 

J — Gospodine Josipe, želite li poći na prugu? — 
obrati se njemu načelnik. 

— Vrlo rado, još nikada nisam vidio 'zasutog vlaka. 

 — Mašine će biti odmah spremne. Vi ćete pripaziti 

kod razdiobe živeža. 
— I spasit ćete svoju kneginjicu! — dometne glavar 
tiše. i 


V 


Joza, ne slušajući dalje, potrči kući i presvukavši še u 
čizme i kožuh, reče začuđenoj Franjici: 

— Idem na prugu, vratit ću se možda tek pred zoru. 
. Ona mu se baci oko vrata s tužnom jadikovkom : 
= Opet ću biti sama! X 

— Već ti je dosadilo! Moram odputovati do zatrpa- 
nog vlaka, moram... 

— I bojim se, jer mi je ona debela odozdol napra- 
vila strašan skandal. 

— Ovdje u stanu? 

— Ne, nego me srela na stubama i tako me izgrdila, 
da me je stid ponoviti. Ne ću oprostiti toj prostakuši ... 
i ako me još jednom napadne, dat ću joj po njokalici! 


Ne dam se vrieđati od takve majmunice! Znam, što joj . 


je, ona je ljubomorna zbog vas! 
— Liepo sam nasjeo — još mi je to falilo! 
-—- Zbilja, ona ima apetit na vas. 
— Baci ju niz stube, nek se malko stiša. 
— Zapamtit će ona mene! Velike li dame! Bila je 
bona kod glavara, a sada diže nos kao da je načelniko- 
. vica. Tralja jedna, sva smrdi od nečistoće, suknja joj je 
u dronjcima, pa će ona da na mene laje! Strojarica, lič- 
nost, ni blizu bez toljage! Ni ja nisam izpala svraki izpod 

repa! Utovila se od muževljevog kruha kao krmača, 


svrbi ju drob, pa bi htjela ljubakati! 

Uzvikivala je nesavezno i sve bjesnije. 

On ju poljubi i umiri, koliko je mogao, i još sa stuba 
dovikne: u 

— Samo mi ne pravi komediju, pa ćemo u subotu 
k Mikadđu na pijaču. : 

— Što? Zbilja? — klikne .ona potrčavši radostno za 
njim. : Z 

No on je već odjurio i kao da nije ni primietio go- 
spođu Sofiju, koja je vrebala iza odškrinutih vrata, izpao 
je žurno na put i proprtivši se kroz zapreke do perona, 
skoči na mašinu, koja je čekala samo na njega, a druga 
s teretnim vagonom, punim živeža, pričuvnih lopata i 
ljudi, imala je krenuti odmah za njenim tragom. 

— Napried, gospodo! — klikne pozdravljajući se s 
mehaničarima. 

Mašina se trgne s mjesta kao ptica i svom snagom 
pare srne u vijavicu. Izpod kotača prskale su snježne fon- 
tane i dizao se gusti prah. Pojurili su uz zaglušni fićuk 
razpršujući u prašinu sve zapuhe i zasipe, no odmah iza 
postaje survala se na njih oluja s čitavim krdom vje- 
trova, spopala ih tišućama pobješnjelih pandža i bacila 
ih u strahovit vir kao na dno bure, u kaos grčevitih uda- 
raca, rvanja i vrištanja. Svaki čas su kao talasi udarala 
u njih strahovito nadevena klupka, svaki čas su se sa 
svih strana dizali uzburkani opasni čopori bjelkastih va- 
lova zasipljući ih sipkim ledenim kropom, svaki čas su 
jurišali vihrovi, grizli oči, šibali po licu, zaustavljali di- 
sanje, rvali se s mašinom i gonili ju sa srditim evilje- . 

njem, ali čelična nemam tjerala je nesuzdrživo, bljeskala 
krvavim očima fenjer, sipala snježnu pjenu iz kotača i 
s poluga i s kratkim, muklim režanjem letjela kao tane 
kroz urlik vijavice, slične čoporu gladnih vukova, kroz 
guste gvalje sniega i kroz bjesnilo, što se survalo na sviet 
s divljom rikom. 
— Valjano jurimo, a? — poviče strojar Jozi. 
Vjetrina mu utisne odgovor u grlo, samo se zagrenuo 
i šćućuren sjedio na tenderu kružeći uznemirenim pogle- 
dima po zamršenoj vijavici. Pomoćnik strojara otvarao je 
svaki čas zasune peći i bacao ugljen u vatreno zjalo, što 
je buktalo krvavim sjajem, te su kao u svietlu kratera 
.zatreperile nad prugom neke kuće zatrpane do krova, i 
neko drveće, što se očajno trzalo, ali čim bi zazveketali 
zasuni i zatvorili peć, svega bi nestalo kao priviđenja — 
i opet su letjeli kroz sivkastu, bezkrajnu noć, kroz zamr- 
šene prostore, koji naglo bježe nazad, i kroz do dna uz- 
burkano more sniega, što je šumilo sve višim talasima, da 
više nije bilo ni neba ni zemlje, već samo sivkati bedem, 
koji se vrtio uz urlik kao u bezdanom ponoru vulkana. 
Mašina je stenjala sve teže, krvave oči fenjerA bljes- 
kale su već maglovito, promukao je neprekidni zvižduk, 
a kotači bi kadšto zaškripali kao po piesku, željezne su 
stiene i izmučene poluge tužno pištale, samo je strojar, 
kao da je saliven od tuča, nepomično sjedio s rukama 
na ručki, zagledavši se u nepronicavu daljinu, miran i bu- 
dan, pazeći na manometar i na svaki zavoj puta, na 
svaki pad i uzpon, neprekidno je jurio svom snagom pare, 
a samo bi kadkada usporio brzinu kao da skuplja snagu, 
.i srtao silovito na veće zapuhe, što su ležali. preko trač- 

nica, kidao ih do dna, gazio do smrti i bježao rekbi pred 
srčbom bure, koja je jurišala ša sve većim biesom. 

— K vragu, možemo se strovaliti u jarak! — poviče 
na nekom mjestu, kad je mašina počela udarati u prhke . 
gomile sniega kao o zid, prteći se s neizmjernim napo- 
rom kroz neki prokop,.zatrpan do vrha. Negdje se u da- 
ljini oglasio dugi, otegnut fićuk mašine, koja je išla za 
njima, ali ništa se nije moglo vidjeti, a zvižduci su se jav- 
ljali kratki, dozivljući očajno, i zamukli bi zaglušeni od 
urlika bure. : 

— Ako je Soczek zagreznuo, stajat će do zore! — 
vikne strojar i prodrievši iz prokopa na visoki nasip po- 
juri svom snagom, proleti kao grom preko dugačkog 
ograđenog mosta i tek onda uzpori, kad je stigao do šume, 
gdje je vihar bio doduše znatno slabiji, no snieg je ležao 
u debljoj prhkoj naslagi i još je više prašio. 

..-— Vučemo se kao puž! — zastenje Joza očajno. 

— Pješke ćete stići brže. Ne zadržavam vas. 

Nije odgovorio, prihvatio se za neki stupić i grozni- 
čavo upro pogled u tminu, jer mu se svaki čas činilo, 
da se negdje u snježnim oblacima ukazuju ljubičaste oči 
i biele izpružene ruke, a nizki melodiozni glas dozivlje iz 
vijavice: ; 

— Spasi me! Spasi! 

Tisuću se puta nagibao iz mašine da skoči u mećavu, 
ali ironički su ga pogledi strojarevi vraćali k sviesti. 

Napokon su stigli do šume. Dugi se zatrpani pro- 
kop zabielio zapjenjenim grivama, mašina se kretala po- 
laganije i sve opreznije, zvižduk je prodirao u kratkom 
cviljenju upozoravajući, jer se kroz mećavu naziralo 

bljeskanje svietla s ognjišta, a kadšto je vjetar donosio 
nešto kao jeku uzvika i dozivanja. 
* Orkan je hučao odozgor i valjao se po vršcima dr- 


veća, a šuma je urlala biesnom pjesmom borbe, tresla | 


ge silovito, šibana od vjetra, svijala se gotovo do zemlje 
siekući granjem kao fijukom, pa-se uzpravljala napeta,. 
strašna, slična u vijavici golemim, uzbibanim sjenama. 
Kadkada bi prasnulo kao grom. To se neki orijaš rušio 
raztreskan, kadkada bi iznad mašine prelietale odrgnute 
grane, a na časove, kad bi prestao vrisak vjetrine, hučale 
su šume muklim, tmurnim gunđanjem napunjajući noć 
stenjanjem, rekbi jadikovanjem umirućeg drveća, tužnom 
tužaljkom uništavanja, strahote i smrti. 

Stizali su, parostroj je već rikao kao brodska sirena 
i dahćući težko kotrljao se sve opreznije, jer je nedaleko 
pred njim mjesto signala buktao golemi grm razčupanih 
plamenova, pokriven krvavo-crnom dugom od dima, iskara 
i vijavice. Joza, ne čekajući da mašina stane, skoči na 
nasip i poleti prema vlaku, što je stajao nekoliko dese- 
.taka metara dalje. Petrolejske baklje, zataknute s obje 
strane prokopa, tužno su se pušile kao nad crnim, na- 
polak zatrpanim, liesom, ljudi su vrvjeli oko njih, jedva 
primjetljivi. Vihar je fijukao i neprekidno zasipavao, 
svaki čas su se stvarali vrtlozi, koji su praskali s groz- 
nim šumom, valjala se biela klupka i zasljepljivala za- 
pjenjena, mahnita vijavica. A iznad tog bielog groba 
kobno je šumila šuma, jaučući se svijalo drveće, cvilili 
vjetri i kipjelo je kao u kotlu, zastrtom grčevito razula- 
renom mećavom. 

Nadglednik je trčao, zapoviedao i prietio se, ali više 


/ 

ga nitko nije slušao. Promrznuti, mrtvo umorni ljudi 
micali su se pospano, uostalom, nije se mogla čuti nijedna 
rieč komande, bura je zaglušivala sve, a svaku je izba- 
čenu lopatu sniega vihar vraćao natrag cielim oblakom. 

Vlak je tonuo sve dublje, samo su još iz nekoliko 
vagona bljeskala svietla, većina ih je bila zatrpana sve 
do krova, mašina je zagrezla u zapuhu, samo je dimnjak 
stršio iz sniega sukljajući od vremena do vremena dimom. 
I nakon nekoliko sati izerpive borbe pobiedio je živalj, 
ljudi su napuštali uzaludan rad i šćućurili se kraj va- 
gona, baklje su se gasile jedna za drugom, neke je iz- 
trgnuo vihar, još su časak treptale u vijavici kao krvave 


“luči i nestale. 


Samo je u zatrpanom vlaku vladao savršen mir. 

Vi 
Joza dopre do hodnika i stane plaho zavirivati u 
. kupeje; bili su gotovo prazni, jer se većina putnika stisla 


u restauracijski vagon, no onamo se nije usudio unići, 
nego je samo s nasipa pogledao kroz prozore. 


Biela je kneginjica sjedjela u mnogobrojnom i van- 
redno razpoloženom družtvu, kucalo se ćašicama, svaki 
čas bi prasnuo smieh, lica su se sjala od zadovoljstva, a 
konobari su se vrzli s butiljama, omotanim u serviete i 
. neprekidno dotakali. 


Okna su bila izčičkana arabeskama mraza, pa je 
gledao kao kroz ledenu ploču i dosta jasno vidio, kako je 
neki debeli gospodin s čašom u ruci nešto govorio kne- 
ginjici. Ona se s njim kucnula, podigla prema njemu lju- 
bičaste oči i nasmiešila se čudnovato radostno. 


— A ja sam fantazirao! — potuži se Joza pred svo- 
jom dušom i zguren na sniegu, zasipavan od vijavice, 
šiban vjetrom, stajao je kao pas bezkućnik gledajući u 
razsvietljene prozore i rekbi cvileći da mu se kneginjica 
smiluje. 


A divna je bila kao san — i kao u snu, negdje iza 
ledene ploče ukletoga jezera ukazivalo se njezino lice, 
obrubljeno kraljevskim obrvama, njezina grimizna usta, 
krupne ljubičaste oči i crne pletenice iznad čela. 

Kao u divnom, nikada neostvarenom snu smiešila se 
sladko biela kneginjica! 
I kao u čarobnoj bajci kraljevala je biela kneginjica 
*u nekoj zlatnoj špilji punoj cvieća, sunca i radosti, niti 
ne sluteći, da iznad nje bjesni mećava, urlaju oluje i cieli 
sviet drhće od groze, a neke se jadne, sanjarske. oči mole 
njoj u niemom obožavanju. 
Odjednom se cieli oblak  vijavice skotrlja preko 
njega i nasrne na vagon. Zatrpani prozori osliepiše, a 
Joza se trgne i kao da se osviestio. 


— Sva sreća, da me nitko nije ovdje vidio! — po- 
misli ogledavajući se oko sebe. — Smiešno je zastajki- 
vati pred prozorima! Smiešno! — Otrježnjavao se -iro- 


nijom, ali kako mu je postalo veoma hladno, odluči da 
uđe u vagon na vudku. 

— Dobra misao! — klikne krzmajući ipak prilično 
dugo. — Pogledat ću ju i odmah ću izaći. Samo ću po- 
gledati! — obećavao je sam sebi svečano i prigušujući . 
neku tihu, radostnu nadu, odvažno uđe u restauracijski 
' vagon. 

Neki klipan u crvenom kaputu zakrči mu put. 

— Nije moguće! Ovdje je samo za putnike: prvoga 
razreda! 

—'Idi k vragu! — vikne zapoviedajući i, premda je 
bio preplašen vlastitom drzkošću, uvuče se u zadimljeni 
vagon i sjedne za neki stol — onako, kako je bio pun 
sniega, s kapom na glavi, i zapali cigaretu, 

Najbliži stolići utihnuše, gledahu ga radoznalo, ali 
se odmaknuše nevoljko, s omalovažavanjem, kao od pro- 
valnika. i 


K njemu dojuri nadkonobar i šapne s impertinent- 
nom poniznošću: 

— Odjel za nepušače, a kuhinja više ne radi! 

— Donesi mi vudke, samo brzo! — zapovjedi mu 
vrlo oholo. : 

— Gospodine konduktere, hoćemo li brzo krenuti? — 
zapita ga neki susjed. 

— Kad odkopaju vlak — otrese se zagledavši se u 
kneginjicu. 

— A kad će napokon odkopati? Stojimo već neko- 
liko sati. : 

— Kad odkopaju! 


— Bože, kakav je to red! U inostranstvu bi to bilo - 


naprosto nemoguće! — stenjao je glas. 
— I u inostranstvu pada snieg! — dobaci posprdno. 
Za susjednim se stolićem nasmijaše tome odgovoru, 
a: on je bio tako promrznut, umoran i istodobno zbunjen 


tim družtvom i blizinom kneginjice, da je, čim je konobar . 


donio vuđku, prionuo uz nju lakomo i pio čašicu za čaši- 
com. To je izazvalo obću pažnju; neke su ga gospođe pro- 
matrale kroz stakla praveći pritom glupe i zlobne pri- 
mjetbe, a nekoliko je gospode sjelo bliže zapodjevši raz- 
govor o mećavi. Joza je rado odgovarao i u želji, da na 
sebe svrati makar letimičan. pogled kneginjice, postajao 
je sve slobodniji, govorio glasno i šaleći se. 

Ali biela kneginjica nije se udostajala ni da ga pri- 
mieti, neprestano zaokupljena razgovorom s debelim .go- 
spodinom i kao da je bila vanredno dobro razpoložena. 

A Joza, uzbuđen od vudke, od družtva oko sebe i od 
njene ravnođušnosti, brbljao je što mu je palo na pamet, 

pripoviedao je neke šaljive i mastne željezničarske pri- 
čice, kojima su se smijali, kucao se sa svakim, tko je htio,_ 
pio neumorno, držao neke tajinstvene zdravice, praskao i 
svaki čas u smieh i tako je zanio i zabavio svojom van- 
rednom živahnošću sve, da su ga okruživali sve užim 
krugom. 

Samo kneginjica još uviek nije svraćala na njega 
pažnje. 

Odjednom skoči, zaokruži mutnim očima i promuca: 

— Opio sam se kao svinja. 

Nasmieši se tužno, očajno, mahne rukom i skoči iz 
vagona. i 

Noć ga zagrnula ledenim plaštom vjetra i vijavice, - 
no on toga nije osjetio, jer nije znao, što se s njim dešava. 
Bezsviestno se povukao u razbješnjelu dubinu mećave. 

— A ja sam, glupan, fantazirao! — zajeca odjednom . 
bolno, tuga mu stegne srdce, a oči mu se napuniše gor- 
kim, žalostnim suzama. 

Osjeti, da je podpuno pijan, no više od vudke zavrtio 
mu je glavu ljuti otrov razočaranja, a doživljaji te čudne 
noći stali su se u njemu mrsiti u tako kaotičan vrtlog, 
da više uobće nije znao, što je bilo stvarnost, a što samo 
mašta, no prije nego što je mogao da išta shvati, za- 
boravio je na sebe i na cieli sviet. Nesviestno se obazreo 
po sliepoj, zbrkanoj noći i neznalice krenuo prema svojoj 
mašini... 

Prolazio je kraj zatrpanoga vlaka i zavirivao u svaki 
razsvietljeni prozor kao da nekoga traži po hodnicima i 
vagonima, no kroz zamrznuta su se okna ukazivala samo 
nekakva tuđa, strašna lica i-nekakve su oči tako kobno 

svjetlucale, da je uztuknuo sav preneražen i Maptla sve 
* tiše i tužnije: I 
— Nije me prepoznala kneginjica! Nije prepoznala! 
Oči su mu bile pune smrznutih suza, a srdce puno 
bolnog jađikovanja. : 


A kad se našao na otvorenom polju kao na dnu 
kaotične noći, Rad mu je mećava zaurlala nad glavom 
strašnim glasovima, a vjetar ga stao šibati i tresti kao 
odtrgnutom granom i bacati po.zapusima i rupama, raz- 
srdio se, zaprietio pesnicom prema nebu i viknuo: 


— Glupa stoko! Glupa! Glupa! — derao se s pija- 
nom tvrdoglavošću i povukao se dalje bezsviestno i pijan 
kao cieli taj svjet, kao ta razčupana mećava, kao te šume, 
što se njišu i viču u neprekidnoj borbi, kao ti zli, biesni 
vihrovi! Jer oko njega je sve bilo ništa, kretanje, krik i 


hrvanje divljih sila, sve je bilo borba, metež i bies — a" 


sve je udaralo po njegovoj duši punoj čežnje i urlalo u 
njoj doživjelom nepravdom i strašnim, žalostnim plačem. 


— Zašto? Zašto? — zastenjao bi kadkada vukući se 
sve polaganije, jer su mu se noge zapletale i osjetio je 
takav umor, da je sjeo kraj, nekog zapuha i slušajući 
šuni vijavice i neprekidnu glasbu šume zadriemao je slad- 
kim, blagim snom — a šume su mu pjevale neke tajin- 
stvene divne pripoviesti, a vihri šaptali neke željkovane, 
svete jeke, i milujući ga nježno po licu zasipavali ga me- 
* kim, prhkim, bielim : pokrovom .. 


Na svu sreću probudila ga je  haiiiiki skočio je i 
potrčao dalje, letio zatvorenih očiju, mrtvo umoran i 
mrtvo pospan. 

Uto je naglo pred njim izraslo golemo ognjište kao 
plameno drvo i okružiše ga ljudi. 

— Gospodine Josipe, čekamo vas! Žderancija fina, 
jela dovoljane! — vikao je Soczek vukući ga za ruku 
prema vatri. 

— Što se to dogodilo s vama? — reče netko drugi. 

— Načelnik je već htio poslati ljude, da vas odko- 
paju. \ ž | 

— Janko! toči, sma rakije za gospodina bla- 
gajnika! 

— Možda, volite miešano: konjak, anis i vrelo pivo, a? 

— Ruma radi boljeg teka, a sleđa za zakusku. 

— Možda piva ravno iz leda. Ili krupnika, no, pro- 
zborite rieč. g 

—1I nadom pržene na ugljenu s pečenim koaks 
rima! 

— I štogod zapoviedate! Bufet je obskrbljen veli- 
čajno! — vikali su na njega sa svih strana. 

— Šta ste se tako izbečili kao mačak na vrelom 
pepelu! j 

— Nakresan je siromašak! Od njega udara rakija, 
a možda i nešto bolje! — vikne Soczek. 

Joza se nije oglasio, nego je, kao da se malko sa- 
brao, sjeo uz vatru pod zaštitom lopata, zataknutih u 
snieg i tako gusto prepletenim granjem, da je kraj njih 
bilo tiho i toplo kao u sobi. 

Mladi, riđokosi inžinir brzo mu se primakne_ i a 

— Što se događa tamo u vlaku? 


— Nije me prepoznala! — šapne Joza bezsmisleno, 


ali ugledavši odjednom pred sobom njegove plave kao iz- 

kuhane oči i žmirkastu bradicu, poviče silovito: — Što 
je? Idite k đavolu! x 

Inžinirčić odskoči tako preplašen, da su se drugi 
nasmijali, a netko se naruga: 

— Ne će ugrizti, gospodine šefe! On se samo na- 
kresao. Bi 

Ali inžinir se nasmiešio nekako bliedo i premda mu 
je bilo jako zima, počeo je tapkati u častnoj osamljenosti 
kraj rezervnih parostroja gledajući s prezirom na one, 
što su se stiskali oko vatre; kadkada bi metao zlatni 
cviker na sitni nosić i promatrao buru, a vrlo često pri- 
lazio da zapali cigaretu pitajući službeno stražmeštra, 
koji mu je davao vatru: 

— Kako će dugo još trajati ta vijavica? 


— Ne smijem znati! — odgovarao je žandar dižući 
ruku do kape. . s 
— Dok ne prestane! — dodao bi netko, jer je već 


svima dosadio. ' 

— A možda bi se gospodin šef s. nama napio krup- 
nika? — ponudi Soczek. 

— Hvala, ništa ne pijem — reče suho i dostojanstve- 
no se udalji. 


— On se razumije samo u čistu i u čaj s limunom! ... | 


.— Oholica! Tako drži nos, da bi već mogao nosom 
dosegnuti slonov rep! Trublja jerihonska! — opsuje nad- 
glednik. . ' 

— Boji se sjesti, da mu hlače ne izađu iz fasone. 

— Važna osoba, ne približuj se bez batine! — do- 
metali su zlobno. 


— Dakako, važna osoba! Inžinir javnih putova — . 

mi nismo njegovo družtvo! — oglasi se s dubokim po- 
štovanjem stražmeštar izkapajući sabljom pečene krom- 
pire. 


- 4 


Pogledaše se među sobom i počeše govoriti tiše pra- 
veći sve oštrije primjetbe i oprezno pogledavajući na obje 
strane. 


Samo se Joza nije ni na koga obazirao, sjedio je ,po- 
guren i pospanim očima gledao u vatru, kako veselo 
pucketa. Oko njega su se gurale stotine ljudi, sinja su 
se lica ukazivala u crvenom sjaju, žamor razgovora ne- 
prekidno je vrio, a nad glavama visjelo tmurno, olovno 
nebo, divlje je šumila šuma i udarala razčupanim vršci- 
ma, kadšto je naglo zaurlala mećava i na razžareni, tihi 
krug rušile su se guste gvalje sniega, a vihar je udarao 
kao jastreb, da su se razlietale klade kao preplašene, 
vatrene ptice, rušili se ljudi, gasio se plamen, digla se 
galama i povici, no začas se sve smirivalo; vatra je opet 
plamijela pljuskajući krvavim fontanama po mraku, širio 
se miris pečenih kobasica, obilazile flaše s rakijom, ljudi 
su sjedali u krug stiščući se sve tjesnije, da su se izpari- 
vale sniegom pokrite kabanice, — jedan je već driemao, 
svladan toplinom, vudkom i umorom, drugi je jeo, pu- 
neći polagano i pomno. crieva, ovaj se razgovarao, onaj 
izuvao čizme i čučeći bos na sniegu sušio promočene 
obojke ili palio nad vatrom gamad iz kožuha — a svi su 
strpljivo čekali da: prođe vijavica,.da se late odkapanja 


.zatrpanoga vlaka. 


( 
Činovnici i posluga vlaka sjedjela je u posebnoj grupi 


zabavljajući se za se. Soezek je pravio krupnik i pričao - 

nevjerojatne doživljaje iz lova, a tako je izvanredno lagao, 
da su se svi valjali od smieha. 

— Tako mi poštenja, govorim istinu — vikao je na- 
tačući krupnik u žurno pro čaše. — Neka kaže 
Swiderski! 

— Laži, brate, do mile volje, ali krupnik toči do 
vrha! 

— Pripoviedaj, kako si ono ubio tri divlje svinje 
jednim hitcem. 3 

— Ili o onom:'zecu, što je pred tvojim psom pobjegao 
na vrbu. 

— Ili o trćkama na jezeru! 

— Sve su to sitnice, male ptice! Izpričat ću vam, 
što mi se jesenas dogodilo. Bez šale! Swiderski može 
potvrditi, on se vozio tada sa mnom. Tjerao sam gospo- 
darski vlak. Moram priznati, da uviek na mašini imam 
svoju puškicu. Jer se ne zna ni dana ni časa! Krenuli 


smo iz Rudke vrlo rano, čim je svanulo, još je Siva rosa . 


ležala na travi. Vukao sam sedamdeset osovina natova- 
renih gredama; uzbrdo na petdeset i četvrtoj versti bilo je 
težko, mašina je dahtala kao konj... Odjednom me gurne 
Swiđerski i viče: zec! zec! Protarem oči, gledam — juri, 
gad jedan, prema nasipu; pustim fićuk, da ne padne pod 
kotače, no nije se uplašio, juri ravno na mašinu. Mislim: 
opalit ću i odapnem, a zec puf! ni nogom nije trznuo! 
Swiderski ga donio... stari. majstor, uši su mu bile 
“izbušene sačmom, Veselio sam se, što ću ženi donieti iz- 
nenađenje. Iztovarili smo grede na šestdesetoj versti i tek 
što sam krenuo, javi se iz šume srndać, tjera ravno na 
vlak. Velim vam, drob mi se stegnuo, zaustavim mašinu, 

pušku na oko... čekam... srdce mi lupa kao čekić... 
a on skače... grebe preko polja, počekam ga na hitac 
i mada je bilo kojih sto koraka, tresnem baš u prsa. 
Nije ni viknuo: Isuse i Marijo! — bio je gotov! Slava 
ti, Gospode, u visinama! Jedva smo ga utrpali na tender. 
Poslao sam ga svomu načelniku, nije se mogao načuditi! 
Ali hoćete li vjerovati, to još nije sve! Tako mi Boga, to 
je bio naprosto čudnovat dan, jer tek što sam dao paru 
i vlak krenuo, a iz gajeva prospu se srne, crknuo da Bog 
da kao pas, ako lažem, ali bilo ih je desetak, a sve Be 


juriše mekećući za vlakom. Zapanjio sam se. 

— Jurile su s maramicama u rukama, edu za 
srndaćem. 

— Velim vam, kosa) mi se naježila, nabijem obje - 


cievi krupnom sačmom . 


— Slušaj, Soezek, ako još jedanput opališ i ubiješ 


srnu, dat ću ti po gubici! — povikne nadglednik. 


Svi prasnuše u smieh, a Soezek šapne tužno : 


— Opalio sam, ali promašio, sramotno promašio, 
neka Swiderski kaže... Ali pričat ću vam nešto još 
bolje! — klikne natačnki novi obrok krupnika, no nije 
dospio da započne, kad im je pristupio inžinir i oglasio 
se prilično oporo kovrčući biesno slamnatu, riedku bra- 
dicu: 


— Vama je, gospodo, ia ugodno, ali treba saznati, 
kako se zabavljaju putnici. 

— Može se! Janko, zapali baklju, gospodin inžinir 
će u vlak. Mičite se, prostaci, brže! — - poviče nadglednik 
ne maknuvši se s. mjesta. 

— A možda biste i vi pošli? — zapita dosta zapo- 
viedajući. 

— Kad se vjetar malko smiri, doći ću s ljudima na 
posao, a sada nisam radoznao, kako je putnicima, i ne 
žuri mi se! — odgovori otresito. 

Mladić se zacrveni i, okružen bakljama, krene prema 
vlaku. 

— Balavac jedan! misli, da sam mu ja na službu. 
Kaczynski, ne spavajte! — poviče gurnuvši svoga po- 
moćnika, koji se uzirajno klimao. 

Kaozynski podigne glavu, pogladi pe pro- 
siedu brađu, zapali lulu i reče: 

— Ne imala baba biesa, pa kupila prase! Neka se 
yelemožni majmun potrudi sam. 

— A uparadio se na prugu kao da će u direkciju — 
naruga se nadglednik. — Lakovane cipele, kaloše, mun- 
dura, kapica sa zviezdom, štucer od glave do pete! 

— On je inžinir javnih putova, boji se, da bi ga 
mogli smatrati samo čovjekom. ' 

— Ali je liberalac! — umieša se debeli sipljivi nad- 
kontrolor ekspresa. — Kažu, da je imao veliku aferu sa 
žandarima čim je svršio institut! 

— Liberalac, a kad je dobio namještenje, najdraži 
mu je brat stražmeštar, a gospođici Marici napravio je 
aferu, što se nije u bufetu izrazila prema njemu služ- 
beno. Pasja im mazurska majka, već su mi do grla došli 
takvi liberalci! 

— I nikomu da pruži ruku! — dobaci neki činovnik. 

— Pokaži mu, brate, stotinjarku, pružit će ti oba- 
dvie! 

Razgovarali su vrlo slobodno jer je stražmeštar pošao 
s inžinirom, no nadglednik napokon mahne rukom, po- 
gleda u nebo, šmrkne i reče: 

— Za jedan sat ćemo se latiti posla. Prestaje, a 
vjetar nešto popušta, sprema se jugovina. Kaczynski, ne 
spavajte! 

— Tko spava na straži, taj bdi mjesto svih! — 
promrlja Kaczynski, zapali ugaslu lulu, potegne nekoliko 
puta i opet zadriema. 

— Jeli on doista bio u ustanku? — zapita Swiderski 
nagnuvši se prema nadgledniku. ' = 

— Bio je, ima i divne dokumente! 

— Dokumente! To su kao neke svjedočbe, a? 

— Da! Pleća i bokove svarene kandžijama kao polje 
poslije brane. A osim toga su ga izboli bajunetima, ne- 
koliko puta prostrielili, onda se malko poljuljao na užetu, 
a kad se na sreću odtrgnulo, odputovao je da dovrši lie- 
čenje na petnaest godina težkih radova. A. sada se šlahtić 
odmara na mastnom položaju višega radnika, što mu je 
izprosjačila njegova ženica, 

—To je naprosto nevjerojatno! 

— Rođenim sam očima štošta vidio, znajte, moj go- 
spodine! f 

— Pa zar ste i vi bili također... 

Zagrenuo se od udivljenja i čuda. 

— A što ste vi mislili, da sam ja cieli život samo 
tukao prostake po rijokalici ili da sam u toplom zapećku 
pipao kokoške! Drugačije se živjelo nekoč, moj gospo- 
dine, živjelo se bujno, burno i žurno, a dobilo se zato 

priliino po tikvi! Zapitajte Raćiborskoga, oh će vam reći, 
kako nam je znalo biti. 

— .Ne mogu samo: da shvatim, što kažete o ; Kattga 
skom! On je stražmeštrov prisni prijatelj i svemu se ruga! 

— Otrcao se čovjek do zadnje niti! Što hoćete? Dao 
je cieli život i cieli imetak za zajedničku stvar, a sve su 
fantazije odnieli đavoli! A uzto siromaštvo... ima rubalj 
na dan, ženu i šestero djece; preživite time! Nije čudo, 
da ga sve izjeda i da zalieva brige. Još uviek je pod paz- 
kom, pa se sprijateljuje s različitim tipovima, da ga ne 
izjure iz službe. : 

«— A ona, kažu, nije naša? 

— Nije naša, ni djeca, doveo ih je izdaleka! Hea 
je rodom iz pakla i pravovjerna do kosti. Bio sam jednom 
kod njih. Velim vam, kao da me tko udario toljagom po 
tjemenu, tako mi je smrklo. U stanu im je čak i uredno i 
čisto, ali po kutovima vise pozlaćene ikone, a po zido- 
vima portreti s krunama i kokošnicima, a djeca idu u 
crvenim košuljama. Nesretan čovjek! Ne branim ga, sa- 
mo mi ga je strašno žao! K vragu, to je poljska sudbina! 

Opsuje i noseći s naporom omašni Srbe poviče 
gromko na radnike: 

— Ustajte, gadovi! Na posao! Kaczynski, ne spa- 
vajte! počinjemo! / 

Kaczynski se stane lieno protezati, a Soczek nalie- 
vajući pri svietlu ognjišta ostatak krupnika u trbušastu 
flašu, također zaviče: 


— Swiderski na mašinu! Priredite paru, odmah kre-.' 


ćemo! 
Ljudi se počeše skupljati pred mašinama i kretati se 

u prilično pospanoj i neurednoj falangi, a nadglednik je: 


kao ovčarski pas gonio cielo stado, vikao, tjerao batinom 


i pesnicama i žestoko kleo, 

Samo se Joza nije micao s mjesta, nego je driemao: 
gledajući u razžarene klade. 

Vihor je gotovo prestao, šume su šumile sve tiše, me-- 
ćava se samo kadkada, kao kroz san, dizala u klupko za-: 
sipljujući ognjište, koje se gasilo. 

Nebo je potamnilo, sniezi se stadoše pomalo izticati. 
i nazirati tmurnom, bezkrajnom sivoćom;  prostrla se 
gluha i tiha noć rekbi umorna od izerpenosti i pospanosti,. 
samo su na časove tužno zajecale brzojavne žice, kao. da. 
ih diraju bolni prsti, ili su negdje daleko, u nekim ne- 


vidljivim selima, zalajali psi. 


Ali kraj zatrpanog vlaka kipio je grozničavo rad i. 
neprekidno gibanje; svietla naoko pozaticanih baklja još.: 
bi se kadkada trgla sijući krvav, treptav sjaj, u kojem. 
je vrvjelo množtvo radnika i sievale željezne lopate, orio. 
žamor i dovikivanje, zvižduk parostroja parao je zrak,. 
težko su dahtale mašine, škripali točkovi, odjekivao mukli 


tresak odbojnika, razbijajući ostatke zapuha, naglednik 


je vikao svaki čas na drugom mjestu, a sipki, jednolični. 
odjek izbacivanoga sniega širio se kao šum. Rad je tekao 
žurno i nije prestao ni na jedan tren. 


A Joza se u neko doba probudio, obazreo se podpuno 
sabrano i pošao prema teretnom vagonu, koji je bio od- 
kopčan od parostroja. Soczek ga napojio krupnikom i 
zagrnuo golemim, toplim kožuhom, te je usnuo ne mareći 
više ni zašto i ni za kog. 

VII 


Probudio se tek sutradan oko podne u prostoriji bla- 
:gajne na naslonjaču, kad ga je počeo služitelj drmati i 
vikati mu nad ušima: ' 

.— Izašao je osobni vlak! Putnici viču pred blagaj- 
nom, da se Bog smiluje. 
— A neka viču, samo nek meni dadu mira! idu li 
vlakovi? 

— Već se miču, samo polako kao stelne krave, jer 
je na pruzi snieg viši od čovjeka, pa stražari gone iz kuća 
na posao... 

— Duše li još uviek? 

— Kako bi duhalo kad je vedro; sprema se jugo- 
vina — reče dižući roletu. ' 

Sunce bane u sobu širokim mlazom zajedno s oštrim 
dapače bolnim odrazom sniega. Joza skoči na noge i u 
čudu primieti, da se ne nalazi u svom stanu. 


— Koji me je đavo ovamo donio? 

— To vas je gospodin mehanik s rezerve dovezao. 

— Soezek! Da, istina je! istina! Donesi mi čašu 
.crne kave s limunom. 


A kad se poslužitelj vratio s kavom, zatekao ga je . 


.opet kako spava na naslonjaču, mada su na blagajnu sve 
žešće lupali. 
Napokon se posve probudio i zapita: 

— Čeka li mnogo ljudi? : 
— I mnogo ljudi, svakakve gospode, a židova preko 


mjere! 


Joza otvori blagajnu i pristupi k poslu protežući 
bolne kosti. 

I opet su se stotine ruku pružale prema njemu, opet 
su padali kratki, zadisani zahtjevi, opet su se ukazala iza 
okna grozničava lica i nemirne oči, uzavrjelo je: bučno ' 
brbljanje i svađanje, da se na časove nagnuo kroz okanc& 
i u šali doviknuo: 

— Pst! Mir, židovi, neka samo rabin govori! 

Na jedan tren je nastala tišina, a on je radio već 
kao automat, podjednako, mirno i točno, zaboravljajući 
polako na sve doživljaje te noći. 


Morao je raditi gotovo bez prestanka, jer su svi 
osobni vlakovi, koji su bili zadržani od jučer radi me- 
ćave, išli sada jedan za drugim, pa je svaki desetak mi- 
nuta klepetalo zvono na postaji, tresli se zidovi, fićuci 
parali zrak i sve novije gomile putnika gurale se na bla- 
gajnu. s 

Ipak se uza sav taj naporan rad osjećao čudnovato ' 
tužan i sve većma razdražen, a na časove ga je spopa- 
dala takva nesavladiva pospanost, da se, bez obzira na 
putnike, što su se tiskali pred blagajnom, bacao na na- 
slonjač, da malko odahne i da se sabere, ao čim bi smogao 
sabrati misli, morao se vraćati k poslu, jer su na okance 
jurišali još nasrtljivije i srditije. * 

— Kuda? Koji razred? Mir tamo, židovi! Nemam 
sitnih! — derao se razdraženo i jedva se svladavao, tako 

je biesno bacao karte i sitni novac, da se prosipao po 
podu. s 
U sobu uđe glavarova služavka — nije ju prepoznao, 
pa poviče na nju žestoko: 

— što želiš? Od koga? ; 

— Gospođica šalje ovo pismo i moli vrlo liepo... 

— Kakva gospođica? Ne poznam nikakvu gospođicu! 

Ne brbljaj koješta... 

— Gospođica Irena vrlo liepo moli, da... 

— Idi k vragu zajedno .s tvojom gospođicom! — 
vikne biesno. 

Služavka baci na stol neki zamotak i pobjegne pre- 
strašena. 

— Majmunica! promrmlja, ne zna se na čiju adresu, 
i, vrativši se k poslu, posvađa se odmah s putnicima i 
izpsuje neku babu, koja je plaćajući kartu počela dosa- 
đivati plašljivim glasom moleći: M 

— Dajte mi malko popustite, gospodine! Makar i 
za jedan zlatniš... - e 

Uzbuđivao se sve većma, ćutio se već bolestan i vrlo 
nesretan, ruke su mu drhtale, spoticao se o pokućtvo, 
bunio se kod izdavanja ostatka, nije razumio, što mu se 
govori, a često nije ni čuo krećući se napolak sviestno. 
A kao uprkos promet se pojačavao od sata do sata, sve 
češće su stizali vlakovi i sve više se putnika skupljalo na 
postaji, sa svih su strana dolazile čitave gomile, koje 
su zakasnile radi mećave, da su se zidovi tresli od na- 
vale, a Jozi je naprosto pucala glava od neprekidnog 
žamora, zvonjenja, fićuka strojeva i huke vlakova, što 
su prelietali. Na kraju ga je tako bolno uzrujavalo sunce 

i jarko iskrenje sniega, da je pošao da spusti roletu, a 
ugledavši na peronu gomilu halat& kako se šeće, zakipi 
biesno! ' 

— Pužu po sniegu kao žohari! Zašto se ta štenad 
neprekidno: vucara! Čovjek je prikovan uz mjesto kao 
pas uz kućicu, a makar kakav šugavac tumara slobodno, 
kamo mu se svidi! — držao je monolog srdito i kad je 
neki osobni vlak otišao i nastala nešto duža stanka iz- 
među vlakova, izpružio se s užitkom na naslonjač i baš 
se već sladko uljuljavao u san, kad je nasrnula debela 
Magda od gospođe Soczekovice derući se: , 

— Izvolite na objed! 

— Natekla, gađaro, da Bog da kao karmelitska bun- 
deva! Ne idem, nemam vremena! ' 

I nije pošao, a i san je otišao k vragu, .pa se od- 
vukao u bufet na crnu kavu. U dvorani je bilo puno ljudi, 
gospođica Marica stajala je za bufetom u svem veličan- 
stvu svoje krasote pogledavajući ponosno na konobare, 
da su joj se u bieli jersey sapete grudi prieteći dizale 
nad zakuskama; lice joj je bilo bjelje od sniega, nama- 
ljana su usta krvarila kao rana, crno podmazane oči bli- 
stale su, natakala je čašice s dostojanstvom, s pravim 
čarom je pumpala pivo, ali Jozu je pozdravila s najnjež- 
nijim od svih .smiešaka i našla toliko vremena, da mu ' 
dobaci zamjerku: , 


— Tako sam se bojala za vas! Mogli ste se smrto- 
nosno prehladiti! 


— A ja sam se samo smrtonosno opio i spavao u 
teretnom vagonu sve do zore. 

2. Gospodin Soczek je pripoviedao, kako su se stra- 
hovito svi izvrgavali... 

— Doista — strahovito su žderali, a lokali još bo- 
lje — odgovorio prezirno i zašuti, jer su mu uspomene 
na tu noć buknule u mozak razvijajući se u sjećanju u 
svoj neumoljivoj jasnoći, da mu se duša zgrčila od tuge. 

— Nije me čak ni prepoznala! A napokon đavo ju 
odnio! 

Ali ta srdita psovka nije odtjerala prikazu, nije pri- 
gušila tugu, nije ugasila čežnju. Novi mu je talas žalosti 
zaokupio srdce i zalio ga proždirućim bolnim kropom: 


— To mora da je bilo strašno liepo! — zacvrkuće 
opet gospođica Marica. — Takva grozna noć, vatre, zatr- 
pani vlakovi, to je strašno, tako mi Boga! 

— Da, to je bilo strašno liepo glupo! — promrmlja 


o svojim vlastitim mislima. 

Raćiborski sjedne do njega i nagnuvši se reče po- 
kazujući na sunce: 

— Tako mi Boga, ali danas već miriše po proljeću! 

— Mislim, prije po konjaku! 

Odmakne se prilično nevoljko, jer je iz šlahtića uda- 
ralo kao iz otvorenog bureta, no Raćiborski se nije 
uvriedio, nego odvrati s melankoličnim uzdahom: 

— Nažalost, samo po pivu! i 

— Zašto ne barem po mađarskom vinu? 

— Poklonjenom se konju ne gleda u zube. A uzto 
ja nisam izbirač, pijem, što mi Bog da, samo ako sam u 
dobrom družtvu. 

— A i mnogo, to je glavno! 

— Tako mi Boga, milije mi je deset vrčeva dobrog 

bavarskog piva nego butilja makar kakvog kiseliša, takva. 
mi je narav. Ali jučer sam podnio molbenicu na senat i. 
za nekih nekoliko mjeseci mora se stvar konačno riešiti. 
— čekaj magarče, dok trava naraste! 
— Istina! Proces ću dobiti, to je sigurno kao amen 
u otčenašu, ali međutim mi glava puca od briga! Poz- 
nato je, gdje je nit tanka, tamo se kida. Čovjek se mora. 
kopreati kao piškor pred tim pijavicama ! 
— Gol se pljačke ne boji, a kožu vam ne će oderati! 
Šlahtić. se primakne još bliže i stane se sve srdačnije: 
tužiti na svoju sudbinu sondirajući pritom vrlo izkusno, 
koliko bi mogao danas izmuzti. No Joza kao da nije čuo, 
nego je, hipnotiziran žamorom i gomilama kofera, što su 
se verali uz zidove, promatrao s velikom pomnjom lica. 
- putnika. 
— Što mislite, kuda mogu putovati ovi ljudi i zašto? 


. — zapita odjednom vrlo živahno. 


— A, đavo ih znao! Nekoč je čovjek oda znao, 
da šlahtić putuje u susjedstvo, židov poslovno, malogra- 
đanin u Karlsbad, a seljak na crkveni god; ali sada, dra- 
goviću moj, sve je pomiešano kao grah s kupusom! Svaki 
juri kao pas za svojim repom, a nitko zapravo. ne zna ni 
kamo ni zašto. : 

— Putovanje je posve suvremeni užitak! 

— Vi to zovete užitkom! Gurati se kao sleđ u bačvi, 
gutati prašinu i dim, tiskati se, juriti s izplaženim jezi- 
kom, misliti na prtljagu, čuvati se zvonjenja... vrag. 
odnio takav užitak! 5 

— To je baš ono pravo! S vlaka na vlak, iz grada u 
grad, iz države u državu, brodom ili vlakom, čamcem ili 

kolima, na konju ili automobilom... samo da je što brže 
i što dalje. Samo što brže i što dalje! — ponovi naročito. 

; — Lako je vama domoći se takvih užitaka! Karte 
.će vam dati, novce dobaviti gospodin Szneleug i tjeraj 
.makar i na drugi kraj svieta. 


— Pa zato i putujem doskora — dobaci vrlo od- 
Iučno. 

— Daleko? , 

— U Evropu! — odgovori kratko i duboko se za- 
misli. 


— Ali moram vam reći, kakva je hulja moj hotelier. 
— Je li vas izbacio iz stana? 


— Koješta, kako bi se usudio! Samo hoće da mi 
.napakosti. Naprimjer, što su mi htjeli jutros napraviti: 
zvonim, kao obično, po kavu; dugo je ne nose. Zivonim 
drugi put... nikoga, vičem na hodnik, jer sam bio (gla- 
dan, ne budi primienjeno, kao pas. Ni žive duše! Napravio 
sam takav skandal, da je cieli hotel iztrčao na hodnik. 
.Doleti lakaj i izpričava se, da preudešavaju kuhinju i da 
ne će biti zajutarka! Dobio je po njuški i morao je do- 
nieti iz slastičarnice! No, to mi se ne sviđa, to je prvo- 
vokacija. Ne ću mu to pustiti samo onako. 

— Odselite se od njega, to će mu biti kazna! — 
podmetne Joza zlobno. 


— Tako mi Boga, to ću učiniti! Kad nije shvatio ko- 
liku čast izkazujem njegovoj traljavoj čatrlji, to ću na- 
prkositi hulji i preselit ću se k njegovom konkurentu! 


— To je takav zalupanac, da su mu miliji novci nega 
počast. Poznam ga. 

— Badava, ne će prinjušiti ni grošu! Jedino, ako 
dobijem proces. ' 

— Morat će malko počekati! — primieti Joza i usta- 
ne sa stolca, jer su opet signalizirali dolazak nekog osob- 
nog vlaka. Raćiborski ga odprati do blagajne, uzme sebi 
za zalihu pregršt cigareta i tako se fino i uztrajno pre- 
poručivao glede zajma, da je Joza postao nestrpljiv i ' 
prekinuo ga brutalnom iskreriošću: 

— Tako se ne dolazi do rublja! Danas absolutno ne 
mogu! 

'Šlahtić se uvriedio, naherio sivu kapu, pružio mu dva 
prsta i izišao zalupivši Vrstinih, a Joza, izbačen iz ravno- 


teže, poviče za njim: 


— 1 nikada! Vaš djed! Piemićki ostatak! — pro- 
mrmlja laćajući se posla oko uređivanja blagajne, no ne- 
kako mu izuzetno nije polazilo za rukom; dugo je gledao 
u redove brojaka i nije mogao razlikovati jednu od dru- 
ge. Zalud je nastojao da se sabere, tro oči — neka mu 
je siva, težka magla zastirala sviet i svega ga je spopa- 
dala čudna ukočenost i takva bezkrajna apatija, da se 
nije začudio, a niti maknuo, kad se u sumrak pred njim 
pojavila Franjica. Bila je odjevena kao za put, sa zavež- 
ljajem u papiru pod pazuhom i u mužkim dubokim kalo- 
šama. On to nije primietio, kao što nije primietio ni nje- 
zinog uzbuđenja i zaplakanih očiju. 

— Spremaš se na šetnju? — zapita & najvećim mi- 
rom. 

— Baš mi je šetnja na pameti! Putujem! 

— Što te je opet ubolo? 

— Dosađdilo mi je čučanje u praznom stanu, pa pu- 

tujem! I pas bi se odtrgnuo s lanca! — naglo se odkrene 
od njega pretvarajući se da gleda u rezervu, šio je pro- 


' 


iazila kraj postaje. i : 3 
— Trebala si se nečim zabaviti. Imala si knjiga. 


.— Ja se ne razumijem u vaše knjige. Nisu za mene 
pisane. 
—- Sjedni. Do brzoga je još pola sata. Jesi li ručala? 
— Nažderala sam se za četvero! 
* Pokušala se nasmijati, no odjednom ju je spopao jak 
kašalj, pa je nemoćno pala na naslonjač. 
— Strašno si prehlađena — šapne on sućuvstveno. 
— Jer je ta majmunica Magda jučer tako naložila 
peć, da sam morala otvoriti prozore, da se ne osušim kao 
šunka. Do kraja sam se prehladila. 
Nije priznala, da joj se stanje pogoršalo jer ga je 
cielu noć izgledala kroz prozor. 
— Svakako se moraš liečiti. Dat ću ti posjetnicu za 
našeg doktora. 


— Neka me jednom bies odnese! — klikne ona 
strastveno. 
— Kamo kaniš? — Podigne na nju oči, koje nisu 


ništa vidjele. 
— Kud me oči povedu! Zar ih malo čeka na mene... 
Prekine, očekujući s drhtanjem, da će ju možda 
. zadržati kod sebe, no on se nije oglasio, misleći s nekom 
olakšicom o njezinom odlazku, jer mu je dosađivala i 

smetala mu. 
— Poći ću k svojim stalnim gostima. Tek je prvi 
prošao, pa još imaju novaca. A kad obavim sve postaje 
sve do granice, toliko ih ima... A nije svaki tako ne- 

osjetljiv kao vi, nije svaki! — dovrši već sa suzama i tu- 
rivši glavu u kut naslonjača udari u bolno jecanje. 

| — Ne plači! Još bi mogao tko unići, pa će se reći, 
da sam ti učinio kakvo zlo! — reče on strogo. 

— Ne plačem, nego me samo nešto stislo pod prsima 
— izpričavala se brišući žurno oči, a kad je on otvorio 
blagajnu i počeo prodavati karte za brzi vlak, sjela je u 
kut iza željezne blagajne i zagledala se u njega s neizre- 
civom nježnošću. 

— Uzmi na put cigareta, tamo su u ladici — dobaci 
preko ramena. 

Nije se makla s mjesta, nego je brišući suze, što su 
joj tekle niz obraze, neprekidno gledala u njega kao da 
ga želi zapamtiti zanaviek. 

— A trebali smo zajedno poći na lupaču kod Mikada 
— oglasi se on opet. 

— I Mikado je fakin kao svi muškarci zajedno — 
provali iz nje s mržnjom. Nastane težka i duga šutnja. 
Čuo se samo zveket novca, grozničavi zahtjevi putnika i 
udaranje žigosanih karata, a kadšto tiho Franjičino uzdi- 
sanje. 

Vlak je stigao na postaju, kad se Joza okrenuo pre- 
ma njoj i upozorio ju: 


—- Oprezno, Franjice! Još bi mogao tko čuti, pa bi 


. druge nagovorio da štrajkuju. 


— A neka vas sve prokleti bies odnese! — brizne u 
plač, jer se nije dulje mogla svladavati. 

— Što sam ti učinio zlo? 

— Vi! vi! vi... — ponavljala je sve tiše, jer su joj 
rieči zapinjale u stisnutom grlu, a grudi joj trzala tako 

strašna bol, da je jedva disala, srdce samo da joj ne 


pukne. : 
_ Možda i najgore, najgore! — promuca napokoh. 
Pogleda je u čuđu i ne shvaćajući, što joj je, reče 
omalovažujući: : 
— Srčba škodi ljepoti! 
_ Jer me zbog vas snašla takva sramota! ... — na- 


stavi da se jedva čulo, boreći se sa sobom, da prešuti i 
da ne provali bolnom obtužbom. 

— Zbog mene? što ti to brbljaš! Kada? Gdje? — 
zapita strogo i približi joj se. 

Ona bi bila izrekla sve, ali spopao ju je dug, težak 
kašalj, a začas je zajedno s kašljem prošla i razdraže- 
nost, pa je samo počela mucati: : 

— U ljutini čovjek ni sam ne zna, što govori! ... 

— Zapamti, što i s kim govoriš! — reče on strogo 
i ode k okancu. 

A Pojavio se služitelj, zapalio lampe i nestao. Joza 
se sve češće i svadljivije prepirao s putnicima i tako 
biesno bacao novce u košaricu, da su se prosipali po podu. 
Franjica, ponešto već umirena, izvadi iz torbice malo 


zrcalo, olovke, puder u papiriću i izčupavši iz svoga ogr- 


tačića čuperak prljave vate napudra si vrlo pomljivo 
uplakano lice, podmaže pocrvenjele oči crnom bojom, 
namaže plavkasta usta karminom, popravi kosu, uzme 
zalihu cigareta i gjedne malko skraja od putničkih po- 
gleda, koji su radoznalo zavirivali u sobu, 

Joza bi ju kadšto pogledao, ali kao da ju ne opaža, 
a s njezinih su zlaćanih trepavica često padale krupne, 
težke kapi i oči je imala pune vlažnoga sjaja. Gledala 

je u njega kao udaren pas, vjerno, prosjačeći i s nekom 
tihom plahom ljubavlju. 

Tek kad se brzi vlak dokotrljao na postaju,. oglasi 
se Joza zatvarajući blagajnu: 

— Franjice, vrieme je. Hoćeš li kartu? 

— Uviek putujem bez karte. .. mene. poznaju. 

Spremala se polako čekajući s drhtanjem i s nekom 
očajnom nadom, da će joj možda reći: ostani, Franjice! 

Ali on nije rekao, tutnuo joj pod rukavicu neke novce 
i pomogao da se obuče. Prvo je zvono zabrujalo na pe- 
ronu, a Franjica se tako uzdrhtala, da nije mogla svezati 
koprenu, sva. se tresla kao u groznici, zlatne su trepavice 
udarale kao krila smrtonosno ranjene ptice, oči su joj 
bile naprosto odsutne, a na usta joj je izbijala neka du- 
boka, srdačna molba, no smogla je samo da promuca: 

— Kod gospodina Mikada zna biti veselo... Hoćete 
li doći... a? Hoćete li doći? 

— Naravno. Kolega mi je, moramo se oprostiti... 

— Onda do viđenja, gospodine Joza... do viđenja... 

Htjela ga je poljubiti u ruku. 


. — Što te je danas, k vragu, spopalo! — žaene se on 
nestrpljivo. 
. — Sigurno me je spopalo ... sigurno! — nasmije se 
čudno kad nije mogla naći bravu. 
— Što ti je? Kao da nisi pri sebi! — zabrine se on 


i otvori vrata. 

— Da... u glavi mi se malko vrti... to je od di- 
ma... vrućine... 

Tresne vratima i bacivši mu se na prsa zagrli ga 
oko vrata i stane ga ljubiti strastveno, svom snagom, 


117 


svom silom dugo skrivane ljubavi, svom očajnošću raz- 
stanka. ik 

— Franjice! pusti to! Još bi mogao tko naići! — 
branio se neugodno začuđen. 

— Htjela sam samo reći, da vas strašno ljubim... 
.i...da se ne upuštate sa Soczekovicom — prošapće groz- 
ničavo ljubeći ga sve vatrenije. 

— Jesi li pobiesnila danas, što li ti je? 

I zalud je nastojao da se oslobodi od spleta njezi- 
nih ruku. 

— Udarite me nogom... 
ram vas upozoriti... Meni vas je strašno žao . 


protjerajte me... ali mo- 
. Vi znate, 


tko sam ja... I svi znadu, da sam obična željezničarska 
majmunica ... Ali Soezekovica je stoput gora, hiljadu 
puta gora... Vi to i ne slutite! Ona ima svoga muža, 


ima dom, svi ju smatraju nečim poštenim, zar ne? A ona 
polazi k oficirima! Mogla bih pred sudom posvjedočiti! 
Vidjela sam svojim očima, kad je dolazila po nju svodi- 
lja takvih stvari! Pitajte staru Goldu! Ona će vas još 
takvim nečim nadariti, da vam ni bolnica ne će pomoći! 
To je soldačka drolja... A kako bi se inače mogla tako 
oblačiti! Nemojte se srditi na mene, zlatni moj, sveti 
moj... Ja bih za vas dala dušu, ja bih neznam što sve... 
— mucala je nesavezno jedva dišući od uzbuđenja. 

Zvono postaje zajaukne po drugi put, oglasi se nad- 
kondukterska fućkalica. Franjica se odtrgne i trkom 
potrči prema vlaku, koji je već kretao. 

Joza je bio tako zatečen i zapanjen tim neočekivanim 
prizorom, da nije dospio ni izviriti prema odlazećem 
vlaku. ; 

— Ali zašto me upozorava pred Loczekovicom? — 
pomisli veoma zbunjen. 

Nije mogao to odgonenuti. Ni najmanje pažnje 
nije posvećivao obtužbi, koju je čuo, jer je dobro znao, 
da uz čitavu prugu spletka harači neprekidno, da na 
svim postajama nema nijedne žene, koja ne bi bila olaja- 
vana, temeljito ocrnjena i zablaćena, da uviek svuda i na 
svakom mjestu svi ogovaraju sve ubojito, bez samilosti . 
i bez milosrđa, kao što se to događa uostalom na čitavom 


prostoru Poljske. Zato se samo uviđavno nasmiešio na 


Franjičine ujedljive rieči, a istodobno je vrlo pomnjivo 
obrisao lice od: njenih strastvenih poljubaca. 
— Obalavila me kao tele, ali hvala Bogu, da je 
otišla! , 

Odahne s dubokom olakšicom i lati se zamotka, što 
ga je doniela služavka. 


Bio je to spomenar gospođice Irene, koja ga je u 
priloženom pismu molila, da joj upiše u album kakav afo- 
rizam+ili nešto slično. 


Nikako mu to nije bilo po volji, no ona ga je tako 
uljudno molila u pismu, da joj lično donese spomenar, 
jer još danas mora odputovati, da je hoćeš-ne ćeš počeo 
makinalno okretati tvrđe listove prateći dosadnim. pogle- 
dom nebrojene stihove, aforizme i sentencije, izpisane 
raznobojnim tintama. Mnogo. je bilo te slame, toliko, da 
je jedva okom preletio žureći se do kraja. Odjednom je 
vanredno oživio. Na nekoj stranici, u viencu priliepljenog 
runolista, crnili su se bujnim i lienim fukopisom izpisani 
ovi stihovi: 

»Laku noć, ružin cviete, 
Okrenite se k zidu s čim hoćete... 
Laku noć!. 


Nekoliko stranica dalje vidio se Bera St. Przy- 


byszewskoga: 
»Težko je živjeti, tko nije naviknut!.« 


A na dnu stranice napisala je neka ovejana femini- 
stikinja: 2 

>I najbolji je muž još uviek najgori.« 

Pročitao je spomenar do kraja, i, vanredno razpolo- 
žen, počeo upisivati: 

— »U životu je kao u vlaku — svatko li htio pu- 
tovati badava. : 

* »Sviet je velika razkrsnica: ljudi jure sa svih strana 

i svim smjerovima, a samo mašinisti moraju paziti na 

signale.« 

»Blagajnik je kao Bog — vidi samo ruke, pružene 
prema njemu.« ' 
Podpisao se razmahanom  drzkošću i potrči gore 

k gospođici Ireni. , 

Namrgodila se malko na te željezničarske aforizme, 
no usrdno ga pozivala da ostane na večeri, kad je “odjed- 
nom glavarova menažerija podigla toliki vrisak, da je 
spopao svoju kapu. 

— Ni za što na svietu, još mi je život drag. 

— Izvolite onda k meni... tamo je mirno. 
 — Hvala, ali ni za koje blago ne ulazim u tu strašnu 
sobu. 

— Zašto? Ne razumijem! 

Počne žurno tražiti oko sebe eviker. 

— Jer je u toj sobi. poginuo neki moj prijatelj. 

— Poginuo? Je li moguće? Ali ja nisam ništa o tom: 
znala! — zabrboće prestrašeno. 

— Stradao je nesretnik. U toj je sobi nekoč stano- 
vala načelnikova sestra. 

— Moja sestrična! Ne razumijem, u kakvoj je to 
vezi! 

— Odmah ćete vidjeti. Bila je radoznala kao svi že- 
ljezničarski odvojci i, naravno, svaki je dan kroz prozor | 
izgledala na osobne vlakove. Tako je ugodno kesiti zube 
na putnike! Glavarov pomoćnik bio je tada izuzetno pri- 
stali momak, a kako je i gospođica bila ne manje takova, . 
onda se započelo kao obično: ona je izpod oka, a on je 


.upirao pogled, zatim su letjeli smiešci, onda se sklopilo: ' 


poznanstvo, onda su bili ručkovi kod glavara, onda cvieće, 
onda šetnje pri mjesečini, napokon njezina sobičica i slad- 
ko u dvoje, napokon nešto... ovaj... I-pošlo je tako- 
vim ekstracugom, da su ukebali momka i morao se ože- 
niti! Propao je bez traga! Zato se nemojte čuditi, što se. 
bojim te sobe !'— dovrši smijući se. 

Gospođica Irena je napokon našla svoj eviker i od 
nuvši ga na šiljati nos pogledala ga gromovito i otišla 
bez oproštaja. 

Bilo mu je malko nezgodno, osjetio je naime, da je 
jako pretjerao. 

— Ali na dulje ću vrieme imati od nje mira! 

VIII 


Hvatalo se inje, snieg je škripao pod nogama, no noć 
je bila čudnovato mutna i srušila se na snieg nekako 
tromo, kao da je klonula od izerpljenosti; zviezde su kao 
bljeđani leptirići kadkada zatreperile u tmurnoj magli, 
.što je zastirala nebo; svietla na postaji svjetlucala su u 
crvenkastom krugu, a golo je drveće stršilo kao crne 
prikaze. U mrtvoj, tjeskobnoj noći samo su brzojavne 
žice drhtale u neprekidnoni, jecavom zujanju, muklo su 
tutnjili vlakovi prolazeći, muklo su svirale fućkalice paro- 
stroja i mukle su se jeke zamirući širile od postaje. 

Bilo je još prilično rano, još su se u svim kućama 
.sjali prozori, samo kod Soczekovih nisu žaluzije propu- 
.štale ni traka svietla, pa se Joza, misleći, da već spavaju, 
prošuljao tiho kao zmija u stan. 

Zapali lampu i vrlo se ugodno začudi, jer je na stolu 
stajalo nekoliko lonaca s bliedo-ljubičastim zumbulima, 
opremljenih žutim papirom. 

— Čestita djevojka! — pomisli na Franjicu opajajući 


se omamnim mirisom.  , 


Ali tik za njim bane Magda i još s vrata zaviče: 
— Zar ne, kako su liepi ? gospođa je lično išla po 
Bih u grad.. 


ljujem. 

m. Tvoja gdje? Reci joj, da joj srdačno zahva- 


— To čete joj reći sami, jer vas gospođa zove na 
večeru. 
Nije baš imao mnogo volje, ali u stanu mu je bilo 


tako nekako prazno i dosadno, pa je pošao. 


U blagovaonici nije bilo nikoga, samo je pod zapalje- 
nom lampom čekao okrugli stol, okićen zumbulom i po- 
stavljen zakuscima. 

— Mora da se moja milostiva do kinđuri — raztu- 
mači Magda noseći samovar. 

On uze promatrati neke divote, što su visjele na zidu 
u okvirima, izrađenim pilom. Začuje za sobom šuštanje, 
no prije nego što je dospio da se okrene, već su mu ne- 
čije tople ruke pale na oči, vreli mu dah polio vrat i u 
njega se uprle sladke mekoće. 

— Molim, ne odkrećite se, ja sam u negližeju! — 
šapne zamamni glas. 

Okrenuo se tim žurnije. Ona odskoči tobože prene- 


' ražena i, skrivajući prekrštenim rukama dekolte od ne- 


koliko rali, zacvrkuće: 
— Ali ne može se, ne pristoji se, nemojte gledati ! 
— I može se i pristoji se i slobodno je gledati u 
divotu! — odgovori istim tonom. ; 
— Zbilja? Sviđa vam se moj šlafrok? — klikne ona 
zaboravivši već na stid. 
— Prekrasne cibetke, prvi put vidim tako nešto. 
— Cibetke, molim liepo. Pogledajte samo — izpr- 


. sila se i, stupivši u krug svietla, stane u svoj svojoj di- 


voti. — To je moj rad! — dobaci ponosno okrećući se 
pred njim: na sve strane. 
Zlaćani šlafrok obrubljen čipkama a opasan plavim 


' 

vrpcama slobodno se spuštao preko njenog bujnog tiela. 
Nizko pričvršćena kosa bila je također prepletena plavim 
vrpcama, u ušima su svjetlucali golemi tirkizi sumnjive 
vriednosti, na vratu, među debelim naborima masti, ru- 
menio se niz bielih koralja, a na rukama su zveketale 
*' narukvice. Okruglo, debelo lice laštilo se unatoč puderu, 
a gojazne su oči izazovno sievale. 

— Divno. Ali kakva je to svečanost, da ste se tako 
uparadili ? ' 

—Aviine slutite? Vi se ne domišljate? — šapne 
ona probadajući ga pogledom. 
.— Doista, ne; a možda je vaš imendan? — . zapita on 
posve iskreno. Ž d 

—Bože, što ja radim!... što ćete vi o meni pomi- 
sliti! — zajaukne i pokrije sebi oči rukama. 

— A što bih mogao pomisliti? — klikne Joza u čudu 
i sjedne za stol. 

Ona se spusti na stolac i izpruži prema njemu ruku, 
šarenu od prstenja. 

— Niste me ni pozdravili! 

— Ali, što je gore, nisam još ni zahvalio za evieće 
. i tek sada srdačno zahvaljujem. 

Poljubi ju u ruku i primakne zdjelu, ali ona nije 
htjela jesti. 

— Ne mogu, boli me glava i tako sam žalostna, tako 
strašno žalostna! — zastenje iznenada pa naslonivši bradu 
na ruke upre u njega suzni pogled... 

— Odlazi, gađe jedan! — poviče odjednom braneći 
se servietom od psa, koji je banuo u sobu i počeo na nju 
skakati s rađostnim ceviljenjem. — Magda! odvedi psa! 

Govorila sam ti toliko puta, da ga ne puštaš iz ku-. 
binje. : 

— Za rep ga ne mogu privezati, a ogrlicu je nekud 
zametnuo — prodere se Magda izvlačeći psa, koji je tužno 
kričao. 


— Mir! da ne bi nešto fasovala! 

I tako je za njom tresnula vratima, da su se zidovi 
zatresli, no brzo se umirila i, vrativši se prijašnjoj pozi, 
počela se tiho i tužno žaliti na samoću i:na nedostatak 
prijateljske duše, da ju je Joza pogledao sa saučešćem. 

— Niti prozboriti nemam s kim, niti se potužiti pred 
kim, a niti izplakati. Pomislite samo, kako sam strašno 
sama! 

*— A muž? — dobaci, da joj prekine to plačljivo-i 
dosadno lamentiranje. 

— Moj muž! — povikne ona s podrugljivim smie- 
škom. — Moj muž dolazi kući samo da spava, da se po- 
zabavi sa psima, ili s Magdom i da se izkali na meni. 
što mogu imati ja s njim zajedničko? I da nema nekih 
okolnosti... da nema moje osamljenosti... 

— A jednom se preda mnom hvalio, da ste pošli za 
njega iz velike ljubavi — zapita. 

— Laž! Nije istina! — poricala je ona žestoko =! 
— Kako možete i pomisliti, da bih mogla ljubiti takvu 
neman! Pošla sam za njega iz očaja... bila sam sirotče, 
na milosti mojih rođaka... sama samcata na svietu i“ 
tako nesretna... da sam morala pristati na tu odurnu 
mezalijansu! Pa ja sam rođena Kijaszewska i nisu me 
odgajali da budem žena nekakvog Soezeka, mašiniste! 

Bože, nisam maštala o takvom životu! — zajeca brišući 
suzne oči. u 

Lagala je kao naručena, a Joza je dobro znao, da 
je bila rođena Kijaszek, kćerka skretničara, i stidila se 
svojih roditelja, no saslušao je pažljivo, poljubio u ruku 
i rekao s himbenim saučešćem: 

— Jadna, neshvaćena duša! Ali nisam znao, da je 
Soczek kod kuće tako neugodan! 

— Neugodan?... ali to je prostak, brutalan, ništa- 
rija, pijanica i razbludnik! — izbacivala je jednim dahom. 
— Kosa bi vani se naježila, kad bih vam mogla izpričati, 
što je htio učiniti sa mnom, kad su ga suspendirali od 


službe što je s cielom mašinom osobnoga vlaka ujurio u : 


bufet! Znate, ... pozvao je na čaj načelnika iztražnog po- 
vjerenstva, meni je zapovjedio da se nakitim, i ostavio 
nas same... naumice! I da nisam bila čestita žena... 

— Nešto zaudara u sobi, nešto gori... — primieti on 
ogledavajući se nemirno. 

Ona udahne i smjesta razabere: 

— Samovar! Ova ga je majmunica naložila kamenim 
ugljenom! 

Poleti u kuhinju, a uza sve to, što su bila zalupita 
vrata, čuo se vrisak, zveket razbijanih tanjura i biesno 
lajanje psa. 

Vratila se zadisana, crvena kao cikla i jaučući pala 
na stolac. 


— Bože! kakva sam ja nesreinica! Oprezno, razlu- 


pat ćeš samovar! — poviče za Magdom, koja je jurila iz. 


sobe kao zadahtana lokomotiva. 
Jozi je već dosta bilo svega, pa se digao da ođe. 

Ona skoči na vrata kao pantera i zakrči ih leđima. . 

— Ne puštam vas... dugo sam čekala na ovaj čas... 
imam toliko da kažem... vi ćete me jedini razumjeti... 
ostanite još... — šapnula je grozničavo. 

— Ali tako sam umoran, da se jedva držim na no- 
gama! 

I priđe k izlazu. 

— Onda ćete izaći jedino silom! 

Razkrižila se na vratima tako silovitom kretnjom, .. 
da joj se cieli šlafrok otvorio -i sinule gole grudi, 

— Doista, moram već ići! — reče Joza ledeno, . 
mlako uzmakne i odkrene oči: 

— Vi se na mene ljutite? 

Ruke joj klonuše i pogleda ga prestrašeno. 

— Na vas ne, ali doista ne razumijem... 

Makne se, da će izaći kroz kuhinju. 

— Nemojte se ljutiti... molim vas za oproštenje... 
ali ja sam ju morala protjerati... morala sam... 


Bacila mu se oko vrata, ogrlila ga i udarila u plač. 
Shvatio je, zašto ga je molila za oproštenje i, uzbuđen. 

naglom srčbom, odgurne ju od sebe. 

— Kako ste ju smjeli tjerati iz moga stana! I s kojim : 
pravom! — poviče. 

— To je za mene bilo grozno!... — bulaznila je“ 
bezsviestno, polievajući se suzama. — Ja vas tako strašno 
volim... Ja svaki dan... kao pas stražarim kraj vrata, . 
da vas barem vidim... a vi sebi dovodite ovakvu zadnju, 
ovakvu s ulice. k 

— Sliedećeg se četvrtgodišta selim, Ne trebam zaštite, . 

punoljetan sam. A Franjica vriedi više od mnogih! Sto 
puta više! — poviče biesno i izađe. 

Zaključa se, zapali Sabu i strahovito uzbuđen stane 
ge šetati po stanu. : ; 

— K vragu i takvi skrbnici! Sentimentalna krava! 
Majmunica! — psovao je, jer ga je spopadala sve ljuća 
srčba, a uzto ga je misao, da Franjica u ovaj čas luta 
po nekoj maloj postaji i nema gdje da se sklone od zime, 
strašno mučila. 

— Siroto stvorenje! I ni peko se nije. I da se ja 
nisam ništa ni dbmislio! 

Sjetio se cielog prizora razstanka i strašno mu se 
sažalila. 

— Tako čestita, tako dobra i odana! Dovest ću je 
makar sutra — odluči naglo. 


Začuje se neko muklo anje i netko zakuca na 


vrata vrlo plaho. 

—Tko je? . 

Stane, usred sobe i počne prisluškivati. 

Nije bilo odgovora. No kad je čuo nešto kao prigušeno 
jecanje, otvori brzo vrata, bio je gotovo uvjeren, da se 
vratila Franjica. 

Uđe tiho Soezekovica zagrnuta crnim burnusom, s 
kapucom potegnutom .do očiju, zaključa za sobom vrata 
i baci se pred njim na koljena. E 

— Morate mi oprostiti... ne ću otići, molit ću makar 
do zore... Oduzet ću sebi život, ako mi ne oprostite! — 

* molila je tihano Pružajući prema njemu ruke. Burnus .se 
oskliznuo na zemlju, ostala je samo u MA i suzama, 
što su joj padale čak na prsa. 

— Što to radite? — poviče on strašno zbunjen, na- 
stojeći da je digne. — Ali ja se ne srdim, bilo mi je sa- 
mo neugodno. Franjica nije moja ljubovca. što vam je? 
Došla je da mi popravi rublje. Gospođo Sofijo! Isuse i 
Marijo! — mucao je preneražen, jer mu je pala neosvie- 
štena na ruke. On ju ponese na krevet i tako ju je briž- 
ljivo budio iz nesviesti, tro joj sljepočice i polievao ko- 
lonjskom vodom, dok nije otvorila oči, težko uzdahnula, 
zalutalim pogledom zaokružila po sobi i naglo se digla. 

— Bože što se to događa sa mnom? Gdje sam? Sa- 
mo da me tko ne vidi! : 

— Ne, to je prvi kat. Je li vam već bolje? 

— Tako me bode to svietlo lampe.. 
Vode! mučno mi je! — zastenje opet. 

On ugasi svietlo. Ona se napila vode i, priišenči 
glavu uz njegova prsa, šapnula: 

— Samo ću malko odpočinuti i odmah ću otići. 
odmah... odmah... 

— Ne odmah... ne, ne... ostat ćeš... — govorio 
je on sve tiše osjećajući da ga obuhvataju gole ruke i 
da njena vrela, razpaljena usta lakomo traže njegova 
usta. 


. da ga ugasite. 


Tmurna, siva ožujska noć virila je na prozore; kad- 
kada bi zadrhtali zidovi i zahučao vlak proliećući, kad- 
kada bi udarilo zvono na postaji, a promukli zvižduci . 


strojeva prodirali su kroz okna. 


A u sobi je zavladala šutnja puna vrelog šaptanja, 
poljubaca, nesviestnog smieha i uzdisanja. 
Jozu je zaokupio kaos i tonuo je kao u vrtlog div- 

noga mahnitanja, cieli mu se sviet gubio iz pamćenja, a 
istodobno je sve, za čim je čeznuo i snatrio, počelo da po- 
staje nekom polusnenom stvarnošću, nekom javom i umi- 
šljajem, nečim, što je bilo vidljivo a posve neshvatljivo, 
jer mu se već činilo da ga neki vlak nosi s luđom brzi- 
nom nekuda daleko, daleko... a evo mu se spustila biela 
kneginjica u naručaj i pritište glavu uz njegova prsa; 
da je to njezin vreli šapat, njezini vatreni poljubci, nje- 
zini zagrljaji; da ga to njezine plamene ruke tako obu- 
hvataju i dižu sve do zviezda, što tinjaju u bezkonačno- 
sti. “ 

— Uviek sam te čekao! Uviek sam te ljubio... 
Uviek... uviek! — Klicao je pred grozničavim očima, 
onu je obožavao i onoj se predavao s tolikim strastve- 
nim zanosom, da je Soczekova, ponesena snagom njegova 
temperamenta, vikala u divljem, bezsviestnom zanosu : 

— Bože, umriet ću! poludjet ću! pobjesnit ću! 

_—'I tako sam čeznuo za tobom, i tako sam te lju- 
bio!... — ponavljao je zamirućim glasom. 

— Ljubio si me! Ljubio! Ja sam od prvoga susreta, 
sjećaš li se? Nisam poslije toga mogla spavati... ciele 
sam noći mislila na tebe... Tako sam te strašno želje- 
la... da sam više puta derala zidove noktima... razu- 
miješ li, ti zmaju! ti ljudožđere, ti moj mužkarče, ti moj 
đavle najdraži. 

Mahnitala je uz nezasićeno milovanje i poljubce. 

Ali Joza nije brzo čuo njezinog šapta i nije skoro 
shvatio, što se s njim događa. Tek kad je zapalila lampu 
i kad ju je ugledao kraj sebe, tada je shvatio svu jadnost 
stvarnosti. Neki mu je ljuti stid stegao srdce, ali još nije 

znao, da li se većma stidi onoga, što mu se samo činilo 
da je bilo, ili možda toga, što se dogodilo, što je bilo. 

Sjela je uz njega na krevet i splićući svoju bujnu 
kosu brbljala je takve glupe i gnusne anegdote, da ju je 
gledao sa sve većim začuđenjem i ogavnošću — priči- 
nila mu se sada ordinarna i odurna. 

— Odakle znate takve stvari? 

Nije više mogao podnositi ni njezinoga glasa. 

— Zar ti misliš, da žene ne znaju, gdje jaja zimuju ? 

— Ali to je svinjarija! 

— Mislila sam, da i ti voliš vesele šale! Sviih vole... 
tako su smiešne. ' 

-—— To pristaje “ ljezničarima i u krčmi, a nije za 
ženske. 

— E, kad je Joza tako neuljudan, onda će Sofija po- 
kupiti svoje tralje i otići na drugo mjesto da se igra! — 
naprči se oponašajući malu djevojčicu. 

— Prvi put u životu čujem tako nešto od ženske! 

— Kad si takav, ja ću zbilja otići! 

Osjetila se donekle povrieđena. 


* — To je blatno, odurno i gnusno! — plane on ne 


mogavši se dulje svladavati. 


— A Joza je tako zločest i tako nezahvalan, da je 
Sofiji vrlo neugodno, vrlo... Neka ju Joza zato zamoli 
za oproštenje, ali brzo i jako! — zacvrkuće pokrivajući 
ga poljubcima. 

On ju pogleda tako neprijateljski, da je odskočila 
od kreveta, bacila burnus na ramena i stala preneražena, 
zaustavljena daha, a ne dočekavši nijedne rieči pala mu 

na prsa s veselim hihotom. Bila je uvjerena, da se on 
pretvara i da se tako mrgodi samo od šale. Za 

Dopustio joj, da ga ljubi, no jedva je mogao sakriti 
gađenje, a napokon, da je se što brže rieši, svlada se na 
nekoliko običnih rieči i nježnosti. Ona povjeruje i po- 
“ novno neizmjerno sretna stala ga tim vatrenije cjelivati. 

— Moram već ići. On se vraća u tri sata! Bože, 
kako mi je težko odieliti se! — klicala je zadisana. — 
Još u oči... izčupat ću ti ih, ako pogledaš koju drugu! 
Još u usta! Pritisni me! Jače! Još! Još! Ljubim te! Do 

* viđenja, zlatna. moja njuškice! A ne žalosti se! Nemoj 
više čeznuti! Doći ću ti sutra, i prekosutra, i svaki dan! 
Papa, zlato moje, pa!. 

— Ni sutra, ni preksutra, ni nikada! — imao je ne- 
odoljivu volju da za njom poviče. 

Zaključa vrata, ugasi lampu i legne spavati. 

Noć ga je okružila sivkastim mrakom, no nije za- 
spao, bio je veoma izmoren i razstrojen, a uzto su iza 
prozora neprekidno tutnjili vlakovi: letjeli su neprestano, 
prolietali rekbi zadisani i grozničavi, odrazi fenjera s pa- 
rostroja treperili su po stropu, a mukli je tresak drmao 
zidove, da su zvečala okna i drhtala lampa. su 

Joza je promišljao o svemu, što se dogodilo i u neki 
tren gorčine, tuge i grižnje savjesti zastenje očajno: 

— Kako da mu sada pogledam u oči? Ja sam naj- 
gore marvinče! Posljednji idiot! 

I tako razmišljajući gorko o sebi prisluškivao je 
neznalice muklu tunjavu vlakova i ponovno je polagano 
zaboravljao na stvarnost, dok se nisu u njem probudile i 
povukle ga u stare ponorne virove neutažive čežnje i 

snatrenja o onoj. u snu snivanoj, o onoj, koja u taj čas 
nije imala više nikakva imena, ni lica, pa ni oblika, a 
koje možda nikada i nigdje nije ni bilo na Svietu — 
bezgranična čežnja za nekim bujnim, dragim životom, i 
za nekom velikom i snažnom ljubavi... 


Zaplače i uz vruće suze izpruži čeznutljive ruke pre- 
ma zviezdama, u prostor, onamo nekud, kamo su tako 
letjeli svi vlakovi, kamo je tako srtalo njegovo osamljeno 
srdce, kamo su ga nosili sni... 


A kad ga je ujutro probudio podvornik dozivom, da 
je prvi osobni vlak već izišao i da kod blagajne čeka 
mnogo putnika, uzbuni se naglo i ljutito poviče: 


— Ne idem na dužnost! Neka đavo odnese cielu že- 
ljeznicu! Reci, da sam bolestan! 


I prvi put, odkako je bio kod željeznice, nije pošao 
u službu, okrenuo se na drugu stranu i tako je čvrsto 
zaspao, da ga nije probudilo ni čvrsto Magdino lupanje. 


Tek je u podne otvorio oči i lieno izpružio ruku za 
knjigom, ali, dirnut nekom neobičnom mišlju, žurno iz- 
skoči iz kreveta, obuče se, upakuje krasni kofer, gusto iz- 
šaran raznobojnim adresama hotela cieloga svieta i 
htjede da se neprimjetljivo izšulja iz kuće, ali gospođa 
Sofija već je vrebala kod odškrinutih vrata i povukla ga 
u predsoblje. 


— Što se dogodilo ? Jesi li možda bolestan ? Tako sam 
se strašno bojala! Magda te nije mogla probuditi... 


— Dobio sam hitan brzojav, putujem u Varšavu, a 
vratit ću se sutra ujutro. Do viđenja, vlak već... 

— Ini poljubit me ne ćeš? — šapne priekorno ba-' 


civši mu ruke ok ovrata. 

Preplašio ih je Soczek, koji je zaviknuo u nutrašnjo- 
sti stana: 

— Magda! Sofija! Čizme ovamo! 





IX 


Vlak je već stajao kraj perona i oblaci židova gurali 
su se,u vlak uz dernjavu. Joza se kradom došulja do va- 
gona i odputuje, no cieli je put proveo na hodnicima še- 
tajući se neprestano duž cieloga vlaka. 

Vagoni trećega razreda bili su nabiti i puni dima i 
žamora; drugim je razredom putovalo mnogo manje ljudi, 
a prvi je bio gotovo prazan, samo su se u jednom kupeu 
skupljali kondukteri za vrieme pauze između postaja, 
kartali se i biesno svađali. 

Vlak je letio kao lud i uz zaglušni fićuk jurio kraj 
malih postaja, zaustavljao -se na većim, izbacivao putnike, 
pokupio nove i opet jurio svom snagom pare i vukući za 
sobom guste, crne gvalje dima. 

A Joza se kao automat neprekidno šetao po praznim 
hodnicima i kroz poluotvorena vrata od kupea promatrao 
nepoznata, lica i slušao razgovore, prigušene neprestanom 
hukom kotača. U trećem mu je razredu bilo previše ne- 
čisto i pretiesno, a uzto je neki nakresani klipan svirao 
u harmoniku i biesno poskakivao; u drugom mu je pak 
bilo previše dosadno, jer su svi sjedjeli sa svečanim izra- 


. zom lica, razgovarali šapćući, pogledavajući nekako ne- 


povjerljivo u njega; vraćao se zato u prvi razred, otvarao 
prozor i dulje vremena pratio pogledom polja u sniegu, 
obrubljena tamno-plavom dalekom linijom šuma. 

U zraku se već osjećalo proljeće, sunce je sjalo jasno, 
prozirni su oblaci kao bielo perje ležali na blistavom, 
plavom nebu, po golom su drveću cvrkutali vrabci, a 
vlažni, snježni vjetar hladio mu je vruće lice. 

— Koga rubalj svrbi, za kasu se skrbi! 

— Ignac, miešaj pošteno, da ti teretnjakom ne na- 
jurim na njokalicu. 

— Bez komplimenta! Skupite! Presiecite! Gotovo! 
"Tko ide sa mnom za gotovo? 

— Igram eticu, punkt deset kopjejaka. | 

— Rubalj stoji na dami! Bacaj, Ignac, na čitavu, 
gade s marcipanom! 

-— Petica, moja! Platiti! Osmica, moja! Noge na 
stol! Dama legla je sama f Novce! 

Vikali su kondukteri iza njegovih leđa, odmaknuo se 
od njih s dubokim omalovažavanjem, a kako su baš 
prošli predzadnju postaju, zatvorio se u prazan kupć, 
otvorio kofer i presvukao se u neobično, putničko odielo, 
zaogrnuo vrećasti nepromočivi ogrtač, na trbuh objesio 
putnički dogled, nataknuo plitku englezku kapu, metnuo 
na nos cviker i, čim je vlak stao, izskočio na peron. Bio 

' je tako šareno izprutan, da su ga odmah obkolili nosači. 
Predao im kofer i izkidanom poljštinom naručio dorožku 
i.dao se odvezti u Hotel Europejski. 

Vanredno mu je godilo glumiti Engleza, pa se kao 
pravi stranac ogledavao: iz dorožke po ulicama i kućama. 

U hotelu se nije mogao sporazumjeti, pa su morali 
dovesti tumača. Upisao se u knjigu doputovalih nekim 
englezkim prezimenom i upozorivši, da će možda morati 
još večeras odputovati, dao se odpratiti u kavanu. 

U Loursovoj je kavani bilo dubkom puno, pa je jedva 
našao slobodan stolić, vrlo je glasno englezkim jezikom 
naručio kod konobara soda-vodu s whiskyjem i zadnji 
broj Timesa. Svratio je obću pozornost na sebe odielom 
i engležtinom. Za susjednim su stolićima već pravili o nje- 
mu zlobne primjetbe, a neke su mu se debelo namaljane 
dame sladko smješkale, no on je hrabro podnosio sve, 
s ukočenom uzvišenošću, pa nije ni trenuo, kad je jedna 
rekla glasno gledajući ga kroz pince-nez: 

— Obučen je kao August iz cirkusa, ali liep je mo- 
mak. 

— Možda je kakav akrobat ili žongler! — primieti 
druga. 

Svrši s čitanjem Timesa i, praćen radoznalim pogle- 
dima, izađe na ulicu. 

Modri se suton sipao na grad, zapališe svjetiljke, 
izlozi dućana bacali su široke trakove svietla na pločnike, 
natrpane ljudstvom, zvečale su stotine saonica jureći 
ulicom. 


Joza, omamljen ponešto žamorom i uličnim prometom, : 
išao je sve polaganije i ravnodušno gledajući u prolaznike 
prezirno. Na uglu Kraljevske ulice prikrpila se uz njega 
neka vještica u dronjcima s razplakanim djetetom na 
ruci, a on ju odgurne oholom kretnjom. Zatim mu je 
stao na put dječak s novinama vičući: 

— Kurjer varšavski! Gonjec večernji! kupite, ve- 
lemožni! Hoćete li, svietli grofe... \ 

Joza opsuje, jer mu se pleo među noge, a dječak 
odskoči i prodere se: 

— Šareni majmun! Nafarbaj se zeleno, buržuju jedan! 

On samo stisne zube i pođe dalje ravnim, mirnim 
korakom. Oslovljavale su ga djevojčure, a on je prolazio 
ukočeno kao da nisu govorili njemu; kočijaši saonica 
vukli su se nametljivo za njim zovući ga da ga povezu, 
a on je gledao pred sebe nekim staklenim pogledom, baš 
pravo englezki, kako mu se činilo. Lutao je tako bez cilja 
nekoliko sati ulazeći samo u svaku veću kavanu da im- 
ponira odielom, engležtinom i sodom s whiskyjem. Svuda 
je bio isti efekat, izazivao je senzaciju, prigušeni šapat, 
radoznale poglede i vrlo zlobne opazke. 


—- Zekutna“ provincija! Odurna selendra! — mislio 
je prezirno o Varšavi i dalje nosio svoje prugasto odielo 
i lošu engležtinu. ' 

Bio je i u nekoliko kinematografa, a oko ponoći ušao 
je u neku kabaretsku krčmu, gdje je već vladala neopi- 
siva galama i nije bilo nijednog slobodnog . mjesta, no 
neki veoma riđi i kuštravi gospodin žurno ga pozove k 
svom stoliću, a kad je Joza naložio konobaru da donese 
sifon sode i whisky, nasmieši mu se onaj prijateljski i 
zapita ga englezko-židovskim žargonom: 

— Vi zacielo samo prolazno ? 

(— Yes! — progunđa obzirući se po prenatrpanoj 
dvorani. 

— Odmah sam prepoznao da ste stranac! Ja imam 
oko! Ovo je liep lokal prvoga reda, tu se čovjek može 
veselo zabaviti — tumačio je primičući se bliže. 


— Sviđa li vam se ona crna i — pokaže na neku 
malo odjevenu damu, što je skakala po estradi. — Fajn 
djevojka! Prava Mađarica! Pogledajte, kako je građena. 

To je ljuljačka na federima, a ne žena! To je liep zalo- 
gaj! ' s : 
Mljasne jezikom i obliže putene usne od pol funte. 
Joza je šutio okrećući pogled na neko družtvo, što 
se kucalo čašicama. 

— Vi ste prvi put u Varšavi? — pitao je onaj neu- 


. morno i natočio sebi whisky. 


— Yes!... : 

Već mu je bila nesnosna ta nasrtljivost. 

— Ne sviđa vam se crna? Imate dobar ukus... to 
nije za vas. To je oficirska zabava! Ja imam oko... po- 
gledam i odmah znam, što komu treba! Kako želite... 
ja ne nagovaram... možemo poći negdje drugdje. Ja 
imam velike veze! A možda biste htjeli nešto finije? Prave 
dame? I to se nađe! Za dobre novce... 

Nasmije se tako odurno, da se Joza jedva svladavao, 
da ga ne tresne sifonom. 

— Poznam jednu privatnu kuću, komfor prve klase, 
samo za aristokraciju. Tamo se može i pokartati, vidjeti 
zanimljive zalogaje... ima na izbor! A potajno se može 
upoznati čak i s pravom groficom! Na moju poštenu rieč, 
bit ćete mi vrlo zahvalni. A možda želite nešto drugo? — 
zapita odjednom i šapne mu nešto s uviđavnim smieškom. 

Joza pocrveni, plati i ode ne odgovorivši ni rieči. 

Riđokosi ga gospodin stigne kod vrata i šapne mu 
malko u neprilici: j 

— Ja sam samo tako bezplatno, iz prijateljstva... 

Joza se naglo okrene i reče mu tvrdo i poljski: 

— Tornjaj se, ako ne ćeš od tog prijateljstva da do- 
biješ po njuški, svodniče jedan! 

Riđokosi brzo uzmakne i još se brže izgubi u svjetini. 

A Joza uđe u garderobu i tik iza praga sretne se 
okom u oko s kolegom sa susjedne postaje, koji mu se, 
čvrsto nađeran, baci u zagrljaj. 

— Kako si, Joza! Brieg se aribgsa ne sastaje, a 
usta s bradom uviek! | 

On ga surovo odgurne i reče ponosno englezki:. 

— Oprostite, nemam časti poznavati vas!. 

— U ime Otca i Sina! A ja bih se zakleo! — promuca 
onaj u čudu. : 

Joza nije Ni zadrhtao, šaka je malko bio izbačen 
iz ravnoteže, pogleda ga odozgor i slegavši ramenima 
izađe žurno, no na ulici ga oblilo krvavo rumenilo stida 
i momentano ga prošla volja da se dalje pretvara. Ipak 
je bio tim susretom potišten i tako srdit, da je u hotelu 
izazvao skandal radi neke sitnice, uzeo svoj šofer! i prvim 
se osobnim vlakom vratio kući. 

X 


Sutradan je u običan sat izjutra pošao na dužnost, 
no cieli je dan bio čudnovato tih i melankoličan, uzdisao 
je, promatrao polja, što su se kupala na suncu, i izlazio 
pred svaki osobni vlak, da ga je već i glavar zapitao : 

— Nekoga čekate? 

— Ne, ne! — poricao je smiešeći se pritom dvo- 
značno. 

— Opet ste jučer poletjeli u Varšavu na domjenak. 

— Koješta!... bio sam poslovno. 

— Plavojka ili crnka? Priznajte! — nadaljivao - je 
glavar. 

— Riđokosa! — šapne Joza tajinstveno, — Atlas i 
ljiljan! Breskva, posuta maškom! 

— Pjegava, a možda još i židovka! Hvala na breskvi . 
od luka! 

— Autentična Englezkinja! Ni rieči poljski! Dama 
iz družtva! — šaptao je sve žešće. 

— Gdje ste upoznali takvu izvanrednost? -— zapita 
vrlo znatiželjno. : 

— U vlaku! — klikne Joza slavodobitno i poče 
odmatati smjesta neobičnu pripoviest. — Krenuo sam 
zbilja poslovno. Sjeo sam u prvi razred. Tu je već bio 
nekakav par. Ona: riđo-zlatno čudo sa safirnim očima, 
biela kao snieg, čeljust krokodila, oči kraljice! On: klipan 

do stropa, obrijan, čeljust krokodila, oči kuhanoga ša- 
rana, sav u izprutanom odielu od glave do pete, a lice 
lorda iz humorističkih listova. Sjedoh nasuprot njoj. 
Žena-šampanjac! poslije nekog vremena počnem očijukati 
— ništa; ponavljam juriš — ništa, mramor! Pokušam 
telegrafirati... ona povuče nožicu, ali se nasmieši. 

— Ivi ste se usudili tako drzko? : 

— To je moja metoda! Sa ženama samo drzko i 
bezobrazno... pa se ili odmah, smjesta, dobije po gu- 
bici, što uostalom ne odlučuje ni o čem, ili ide kao po 
loju... : 

— Može se također dobiti toljagom od muža! — 
primieti glavar ironično. , ' 

— Ali to su bili kulturni ljudi! — poviče on s ubi- 
tačnom uzvišenošću. 

—- I kulturni biju ljubavnike svojih žena! A sjećate 
li se, kako je glavar iz Rososze izlupao batinom onog 
Riđog Djetlića ? , ' 

— To je bilo obično prostačtvo! Potukli su' se kao 
sluge, na peronu, pred svima! Težko bih mogao takve 
ubrajati među kulturne ljude. Pustimo ih na miru! Vra- 
ćam se k svom slučaju. Taj je par razgovarao englezki, 
svađali su se biesno kao pravi pravcati bračni par. U 
tom se jedino ne razlikuje aristokracija nimalo od pro- 
stote. Zastro sam se novinama i manevrirao sam dalje 


namigujući joj. Napokon je uzvratila upozoravajući me . 


očima na muža... — pripoviedao je živo, zanesen vla- 
stitim izmišljavanjem. 


— To je zacielo bila neka kokota? 


Joza se nasmieši milostivo i reče s dubokim uvjere- 
njem: : 

— Molim vas, i najčestitijoj se ženi može makar je- 
danput u životu dogoditi da doživi romantičan doživljaj. 
Jedino, ako nije suviše ružna i glupa! Dakle, okuražen 
njezinim smieškom, pokušam opet telegrafirati, kad od- 
jednom klipan skoči i poče nešto tražiti po kupeju. Kon- 
statiralo se, da je zaboravio nekakav kofer na granici, 
Na prvoj postaji hoće da brzojavi, ali, dakako, nitko ga 
ne razumije, ni rieči. Tada izstupim ja u ulozi Providno- 
sti, obavim sve i dalje putujemo kao dobri prijatelji. 
Predveče smo bili na takvom stupnju prijateljstva, da 
me je povjerljivo zamolio, da mu pokažem  varšavski 
noćni život, a ona me je gledala sve simpatičnije. Odsjeli 
smo u istom hotelu, a ostalo je pošlo gladko, baršunasto, 
velim vam, baršunasto... i 

— Naprosto nevjerojatno da netko 'ima toliko sreće! 
— uzdahne glavar zavidno. — Ali ne shvaćam, kada?... 
kako? Morali su ipak oboje odsjesti u istoj sobi? 

— Prije svega: mala informacija. Takvi ljudi zapre- 
maju obično cieli apartman, pošto putuju sa služinčadi! 
A ostalo... Bože moj, čemu služi duhovitost, domišlja- 
tost i praksa! — nasmije se izazovnim samopouzdanjem. 
— Vozio sam ga po različitim lokalima i pokazao mu 
sve, što je u Varšavi vriedno vidjeti između ponoći i iz- 
lazka sunca. Naravno, vozio sam ga po lokalima, koji se 


otvaraju samo upućenima, tamo, gdje se samo svira, i 


tamo, gdje se samo izbire, i tamo, gdje se samo gleda... 


— Zar vi zbilja poznajete takve kuće u Varšavi? — 


pogleda nevjerujući. 


— Mogu vas o tom uvjeriti, ali upozoravam: to košta 
mastne novce! 

— Vrag vas odnio! Priča kao iz x knjige! 

— Život je, gospodine, najzanimljiviji roman! — 
reče Joza sentencionalno. 

— Sretan ste vi momak! Bože moj, ja sam samo 
jedanput pokušao postići takvu karijeru u vlaku i nastao 
je rusvaj, da sam skoro izgubio službu. Nabasao sam na 
sestru nekog našeg dostojanstvenika! A.što sam poslije 
dobio od žene, to ne želim ni najljućem svom dušmaninu. 
Moram dalje .. Ali... Dođite k nama na sednta: 
Doputovala je Masada Kalinska. 

— Kod vas je već stalna posada od gospođica! I 
često se izmjenjuje. 

— Jer moja žena strastveno voli posredovati kod 
udaje! ' 

una A i vas tom prilikom zapadne radoš, zar ne? 

— Dešava se i to, dešava! Hoćete li doći? jer mo- 
ram upozoriti . 

VI Danas ne mogu. Večeras idem k Mikadu na opro- 
štajnu pijaču... 

I nekako se ranije oslobodio službe, potrčao kući, 
da se presvuče. Ali gospođa“ Sofija je bdjela... Pa je 
krenuo tek oko ponoći nekim teretnim vlakom... 

XI 


Vlak ga je izbacio na nekoj maloj postajici i povukao 
se dalje. Na peronu je pusto, hladno, mokro i mračno, 
samo su negdje po krajevima postaje tinjala crvena 
svietla signala za zaustavljanje. Noć je bila gotovo crna, 
vihor je duhao s muklim šumom i šibao sitnom, dosad- 
nom kišom, polja su se sivila od promočenog sniega. Joza 
se obazre u mraku, spremi cviker, podigne ovratnik i 


odvažno krene nasipom gackajući kroz kaljuže i spoti- 


čući se na skretnicama. Mikado je naime stanovao neko- 
liko versta dalje od postaje, no. na sreću je Jozu očekivao 
kod prvog prielaza putar i, kad je čuo korake, mahnuo je 
zapaljenim fenjerom i viknuo: 

— Tu smo! Momci, postavite kolica! Mislio sam, da 
vas više ne ćemo dočekati. 

.— Zakasnio sam na osobni vlak. Čekate li davno.? 

— Još od brzog vlaka! Gospodin nadglednik nam je 
naložio da čekamo makar do zore. 

Kotači, postavljeni na tračnice, zveknuše, a netko 
poviče iz mraka: ; 

— Gotovo! Stići ćemo za tren! Vojtek,. gurni, ali 
junački! ji 

Dva su radnika stajala na platformi željezničkih ko- 
lica i počeli ih odmicati dugačkim motkama kao čamac 
iz plićaka, a treći je trčao straga, svaki čas gurnuo iz 


Sanjar — 10 : 145 


sve snage i objesio se na rub platforme, da udahne malko 
zraka. Kolica su samo zarežala i tutnjeći o spojnice trač- 
nica odkotrljala se kao kugla po dosta velikom spustu. 

— Pazite na signale za nama! — opomene Joza 
sjedeći sprieda uz putara, koji je držao zapaljeni fenjer. 

Pred drezinom je letio svjetlani krug, u kojem su 
treptale blistave tračnice, promočeni pragovi, sivo, drhta- 
vo tkivo kiše, kadkada brzojavni stupovi i usnule putar- 
ske kućice. 

— Je li došlo mnogo gostiju ? 

— Kakobi bilo malo! Dovezli smo ih s brzoga vlaka 
na tri drezine. : 

— I sami mužkarci? — zapita. : 

— Bez žena? Dakako. Samo je ona gospođica, što 
neprestano tumara po postajama. Kao da bi moglo biti 
bez nje! Još je neki dan došla po noći i sjedi.. ' 

Mimoiđe ih neki teretni vlak sopćući težko uzbrdo. 


— Za nama je vlak, već prolazi kraj postaje! — 


javi jedan radnik. 
— Oštro, momci, da stignemo barem do prielaza!... 

Potmuli, brzi, jednolični i uzdrhtali štropot kotača 
približavao im se sa sve većom brzinom, te su jedva do- 
.spjeli zbaciti drezinu, vlak je preletio kao oluja, zatreptao 
crvenim svietlima i nestao nekuda u noć i u duboke pro- 
kope. 

— A što se događa tamo? Tuku li se, što li? — za- 
pita odjednom Joza pokazujući prema nekim razsvietlje- 
nim prozorima nedaleko od prijelaza, odakle se čulo očajno 
naricanje. 


— što bi se tukli! To samo Kowalik oteže papke i | 

cjenjka se sa smrću. To je onaj, što ga je vlak proroljao! 
— raztumači putar. 

— Ništa nisam čuo o tome! Kada? 

— One noći, kad su vlakovi zapeli! Bio je na ob- 
hodu i padalo je da ni prsta nisi vidio pred nosom, eks- 
pres ga kvrenuo odbojnicima, da su mu popucala sva 
rebra, i gotov je! Bit će tek godina dana, kako ga je naš 
gospodin postavio za putara. Brzo je odslužio, brzo! Diše 
li još Mihajlo, a? — vikne prema nekom fanjesu, što se 
žurio iz kuće prema prielazu. 

— Zadnju paru pušta, do zore će svršiti! A kako se 
siromah muči, da je strašno i pogledati! — odgovori glas. 
pun suza. > 

— Je li bio doktor? 

— Dolazio je triput. Učinio je svoje, a sada smrt 
čini svoje... 

Nije bilo vremena za dulji razgovor; drezina se opet 
zakotrljala, ali mnogo sporije i teže, jer se put počeo uz- 
Pinjati u zavojima, a uzto je vjetar udarao u lice i kiša 
šibala sve gušća, pa su se opreznije ogledavali na sig- 
nalna svietla, koja su kao oči što zure iz mraka držala 
stražu nad željezničkom prugom. 

Ali kad su prolazili kraj visoke, crne šume, postalo 
im je nekako tjeskobno, jer je drveće šumilo tako nujno, 
tako su tužno jaukale brzojavne žice i takvi su čudni 
glasovi hukali u šumskom mraku, da su osjetili kao da 
smrt obilazi naokolo, pa se po neki prekrstio i šaptao 
otčenaš, a putar se počeo tiho tužiti pred Jozom na svoju 
težku sudbinu: 

— Čovjek se u službi dere brže nego cipela. Da li je 

petak ili svetak, kiša ili mraz, dan ili noć mora se ne- 
prestano paziti. A te su mašine, gospodine, kao biesna 
zvjerad, ni ne nadaš se, kad te zahvati i do smrti ucmeka! 
Čak i onaj pas na lancu živi bolje, jer ga barem preko 


noći puste... 


— Istina! — potvrdi Joza, ali odmah zapita otre- > 


gito: — Je li još daleko? ' 

— Bit će koje tri vrste, odmah iza šume. 

— A zar vam nije žao za gospodinom Buczekom ? 

— Dakako, da jest! Dobar je bio, pravedan, uvi- 
đavan i nije bio gulikoža kao drugi. Sa svakim se pOraz- 
govorio ljudski, našali se, za sve zapita, pa čovjeku od- 

* Jane na duši. Mog je dječaka držao na krstu! A je li to 
istina, što ljudi govore, da odlazi da se uči, ovaj, za ne- 
kakog molera?.. x 

— Istina je! — odvrati Joza takvim tonom, da je 
putar počeo govoriti smjelije: 

i To ja nikako ne mogu razumjeti, da bi takav 
gospodin, takav .inžinir, išao učiti k molerima. Pa to je, 
s oproštenjem, sramota za takvog činovnika! Kako bi 
tako učen, takav šlahtić skakao po ljestvama kao vje- 
verica i perajicom meo zidove! U. službi'* mu nije bilo 
rđavo, i poštovan je, jer sam na svoje oči vidio više puta, 
kako je načelnik išao s njim izpod ruke, gospoda na po- 


staji živjela su s njim u prijateljstvu, dekan je dolazio 


na kartanje, a sada da bude nekakav obrtnik, neki pro- 
fesionist! Sigurno im se nešto u glavi poremetilo ? 

Joza prasne u smieh. 

— A drugi opet govore, da gospo Buczek ide u 
tople krajeve. 

— Tamo, gdje raste papar i gdje prave plotove od 
cimeta! — dobaci podrugljivo. 

— Ja ne znam kuda, samo ponavljam, kako drugi 
kažu. 

— Fali mu peti kotač. 

— Isto je rekao i gospodin glavar. Da, ostaviti 
takvu službu... 

Joza se nije oglasio, sjedio je namrgođen kao noć, 
zavist ga ujela u samo srdce i s tolikom je mržnjom mislio 
o Buczeku, da je, kad su napokon: stigli na mjesto, rekao' 
putaru: 

— Vidjet će, da psi svuda idu bosi i vratit će se 
sramotno. | 

— Da, samo što ga služba ne će čekati. 

— Za predradnika će ga uviek primiti — . reče pre- 
zirno. 

Buczekova se kuća nalazila u dubini voćnjaka, kro- 
vom naslonjena o veliku šumu — i premda su sva vrata 
i prozori bili čvrsto zatvoreni i zastrti, već se na željez- 
ničkom nasipu čula vreva i vika. 

— Uživaju braća kao prasci na kiši! — pomisli ula- 
zeći u predsoblje. — Je li gospodin kod kuće? — zapita 
oholo slugu. 

— Svi su! Zabavljaju se, da se sve ori! — nasmije 
se glupavo. 

Doista, negdje se u dubini stana orio buran smieh i 
žamor, ali nitko nije izlazio u susret, što je Jozu tako 


«duboko povrieđilo, da je već namjeravao otići natrag, kad 


dotrči Franjica, 
— Joza! Mrvice moja! Najdraža Erdobo moja! — 

klikne bacivši mu se oko vrata. — Mislila sam, da vas 
ne ću više dočekati! Divna lupača, samo ste nam vi 
falili! : RA. 

— Vidim, da nisi gubila vremena, namočila si se 
vudkom kao spužva... — šapne on ironično. 

— Šta se smiješ, ouma? — poviče ona na slugu. 

— Gospođica je nekuda zametnula papuču, pa sieva 
golom petom, hi, hi, hi!... : : , 

—— Potraži! Metni mi na nogu i marš van: — za- 
poviedala je grcajući od smieha. 

— Jedva se držiš na nogama. 

— Samo kapčicu, samo malicko sam pila — mucala 
je držeći se njegova ramena. 

— Hajdemo brže, gladan sam kao vuk! 

— Vi danas tako mirišite! — Ponjuši oko njegove 
kose. — Heliotrop, tako mi Boga! Odmah, nds: tko 
mi je tako po njemu mirisao?... Aha, Soczekovica! Zar 
da je?... s 

— Daj mi mira! — žacne se on nestrpljivo. 

Ona mu zaviri u oči i šapne posve tiho s bolnim prie- 
korom: 

— Idali ste se nasamariti! Pa to je takva stara 
prnja! | 

— Ne miešaj se u tuđe poslove! — promrmlja srdito. 

— Baba šumom, a djed drumom! — uzklikne nekim 
gorkim, odjednom promuklim glasom. — Istina da 
ja za vas značim! Matek! Opet sam izgubila papuču! — 
poviče i potrči napried. 


Iz blagovaonice provali snažno pjevanje, da su. se 


zidovi zatresli: 

« »Naš barjak vije se.. .« 

— Mir, buržuji! Došao je gospodin Joza! Mir, pasja 
krv! — derala se Franjica, no uzalud, nitko ju nije. čuo, 
jer su svi bili ponešto pijani a pjevali su u divljem, ne- 
skladnom zboru. 


U sobi je bilo crno od dima i tako vruće, da su sje- . 
djeli razdrljeni, bez kaputa i prsluka, znoj im se ciedio 
po crvenim licima, ali oči su im bile zažarene i uzhićene, 
vikali su iz sve snage udarajući pesnicama po stolu i 
tako su žestoko toptali nogama, da su se tresli zidovi, 
zveketalo staklo, a negdje u dvorištu zavijali psi. Mikado 
je stajao i dajući rukom takt pjevao najglasnije i toptao 


najžešće. Trbušasti je nadglednik driemao izvaljen na 


naslonjaču i od vremena do vremena bi huknuo svojim 
snažnim, bikovskim glasom, samo je Kaczynski jedini 
šutio, stisnut na kraju stola, palio lulu, što se svaki čas 
gasila, pio čašicu za čašicom, upodpunjujući ih čašama 
piva, i pljuvao sve srditije. 

— Čujete li, što urlaju, pasja ih majka? Hoćemo li 
da se napijemo, a? — progunđa Jozi, koji se uz njega 
latio jela žurno posluživan od Franjice. 

— Možemo! Neka se izviču, bit će im lakše. Zar 
nije bio Soezek ? 

— Sjedi u kuhinji, priređuje krupnik. Jeste li ga. 
željni? nA 

. — Iod ovoga mi se drob prevrće. Da se napije- 
mo, a7 

— Gotovo! čuje se čak na nasip, samo da se tamo 
ne nađu kakve suvišne uši... 

— Matek, pusti pse s lanca, neka. pripaze. Franjice, 
natoči piva! ' 

— Već mi je dosta; ova mi pjesma jače udara u glavu 
nego rakija. 

— Urlaju kao psi za mlađaka. Pasja ih majka pa- 
puanska! — gunđao je sve upornije. 

“— Kako? Vi ne volite ovu pjesmu? 

— Ja sam iz šestdeset i treće, a nisam nikakav me- 
đunarodni smrdljivac! — povikne strogo, te je Franjica 
ponovno natočila čašice žurno se laćajući svoje. 

— .Nemoj piti! jedva se držiš na nogama — sustav- 
ljao ju je Joza oduzevši joj čašicu. 

— Samo malicko! Samo kapljičicu, samo da usta 
umočim! Ja sam pravila taj višnjevac! — mucala je go- 
tovo nesviestno nastojeći da mu otme barem flašu, a 
onda se odjednom nasmije, skoči na stolac i tresući 
pesnicama poče pjevati propitim, promuklim glasom. 

Odjednom zaječi zvonce tako silovito, da su odjednom 
svi zašutjeli. | 

—— Žandari! — povikne netko prestrašeno. 

— Ne puštajte! Ugasite lampe! Matek! reci, da ne- 
ma nikoga! — oglasiše se silni dozivi sa svih strana, no 
prije nego što se pojavio Matek, pojuri sam Mikado da 
vidi, tko tako nasrće na vrata. 

Zavlada kobna šutnja. Pogledavali su se uznemi- 
reno, Franjica se sva u strahu pritisla uz Jozu, debeli se 
nadglednik okrenuo prema zidu i zahrkao, pretvarajući se 
da spava. 

— Junaci! — pasja ih majka! — progunđa Ka- 
ezynski. — Hoćemo li da se napijemo, a? 

Ali začas se vratio Mikado s nekom brzojavkom. u. 
ruci. i povikao radostno: 

— Moj mi dobrotvor još prilaže za put! 

— Kad je tako, onda »dobrotvora zdravlje — go-- 
spodo u slavlje!« — rimovao je mršavi telegrafist, pro- 
zvan Riđim Djetlićem, podigavši čašicu. 


— Živio i sretna mu bila djeca! — hukne naglednik 
skočivši s naslonjača. 
— Bravo! Živio! Gore s njim! — zaori vrisak i za- 


zvečaše stakla. 

— Pjevajmo dalje! Ja počinjem! Jedan, dva! »A. 
boja ...« Gotovo, gospodo, napried! 

Ne valja! Swiderski, kvarite, pasja njuška! »A boja. 
njegova .. .« : i 

— Jezik za zube, Zelenko! Možemo zbog toga na-: 
graisati — stišavao ga nadglednik energično. 

— Makni se brate! Mjesta, gospodo! Krupnik ulazi! 
— derala se Franjica gurajući ih pred Soczekom, koji je- 
svečano nosio golemu plamteću vazu. Momentano poga- 
siše lampe i u tom titravom, plavo-krvavom plamenu 
krupnika lica postadoše sablastna, plava. Skupiše se oko 
Socezeka šuteći i pružajući čaše, a on je natakao svakom . 
s nabožnom ceremonioznošću, a kad je svršio, pristupi 
Djetlić s Buczeku i klikne: 

— »Svako lice crveno il bliedo sada 

Nek složno klikne: U zdravlje Mikada!« 

. Riknuše iz sve snage i stadoše ga grliti, ljubiti i. 
vrištati kao obsjednuti. Zabruji kao u košnici, a galama. 
ge još pojačala kad su tri ogromna psa provalila u sobu. 
i 'stala trčeći veselo lajati, a za njima je jurio očajni Ma- 

tek nastojeći da ih pohvata. Nastao je takav neopisiv 
rusvaj, da je Franjica pala na naslonjač i udarajući no- 
. gama smijala se grohotom i kričala, no brzo se sve sti- 
šalo, jer je Djetlić kucnuo u flašu i digao zdravicu: 
»Došao je, gospodo, trenutak, 
»da pijemo nek živi Soczek, Soczekovica i Soczeku- 


. tak!« 


Zaore od novih poklika, smieha i cike. 

Nanovo zapališe lampe, svi posjedaše, gdje je komu 
“bilo udobnije. Mikado sjedne uz Jozu i uputiše se u tih 
razgovor, Kaczynski se burno prepirao o nečem sa Ze- 
lenkom i Swiderskim, srdito je režao, svaki čas pripa- 
ljivao lulu i nervozno gladio bradu, nadglednik se šalio 
s Franjicom na naslonjaču, da je ona praskala histe- 
ričkim smiehom. Djetlić se šetao s čašom u ruci i u pol 
glasa nešto govorio za sebe, nekoliko ih se počelo kartati 
na uglu stola, psi su cvilili kraj peći nad ogromnom zdje- 
lom s kostima, samo je jedini Soczek stražario nad svi- 
ma, dotakao, gdje bi primietio praznu čašu, bio je već 
“crven kao cikla i tako tronut od krupnika, da se sa sva- 
Kim kucao, ljubio i neprestano brisao suzne oči. 

— Dakle sutra odlazite zacielo? — reče Joza po- 
“tegnuvši iz čaše. 


— Da, sutra je dan moga oslobođenja! Još ću na: 


nekoliko sati naići u Varšavu da pohodim svog dobro- 


tvora, a naveče u sviet! U široki, slobodni sviet! — klikne 
.Mikado, a lice mu zasja bezkrajnom radošću. 
— Imate li sve spremno? — jedva je izvabio te 
rieči. 


— Sve. Pasoš je u džepu, novac na srdeu. Gledajte, 

ovo je doznaka na tisuću i dvjesta franaka, plativih u 
Parizu, a ovo su šarenke! — Razbaci pred njim na stolu 
pet stotinjarka promatrajući s užitkom njihove boje. — 
To su moje krave, konji, cielo gospodarstvo i ušteda — 
dometne s nekim ponosom. 

— Za jedan dan Pariza bit će dosta! — šapne Joza 


: s prisiljenim smieškom ne mogavši odkinuti očiju od no-. 


vaca i dotičući ih protiv volje prstima.  . 

— Ne putujem da pijančujem! Mora mi dostajati 
barem na dvie godine. Karte mi je dala direkcija sve do 
Pariza. Pred odlazkom ne ću potrošiti više nijednoga 
groša. 

— Ine bojite se budućnosti? 

— Ako imam talenta, onda je budućnost moja, a 
ako nemam... — uzkolebao se plašljivo. 

— Onda se ipak uviek može natrag na željeznicu . 
— podmetne mu Joza s ironijom. — Ne sumnjam, da 
ćemo možda dočekati jednom taj sretni čas. 

— Ako ne za godinu, a ono za deset... u svakom 
ćete slučaju o meni čuti! , 

— čekaj magarče, dok trava naraste! — prsne Joza 
ujedljivo, ne mogavši dulje da sakrije razdraženost, no 
Mikado nije to čuo, jer je u isti čas za stolom planula 
žestoka svađa. Swiderski je vatreno nešto dokazivao, a 
gotovo cielo družtvo napadalo ga je tako strastveno, da 
je Zelenko čak tresnuo pesnicom o stol i viknuo: 

— Gadovi, gubice buržujske! Trebalo bi vas politi 
kipućom vodom kao stjenice. | 

Nadglednik skoči s“ naslonjača, a uzput prodrma Ka- 
ezynskoga: — Ne spavajte, hajdemo! 

— Pa će se vratiti; ali na što će se vratiti bivši vla- 
stelin?. Jedino pod plot ili k prosjačkoj torbi! 
— Gospodo bivši ljudi i gospodo budući ljudi, mo- 


lim rieč! — derao se Djetlić kucajući u flašu, no glas 


mu je utonuo u sveobćoj vrevi i viki. š 

Kaczynski protare oči od driemeža, zapali lulu i reče 
začuđenom Jozi: 

— Demokrati, pasja ih majka! jedva su prohodali 
na dvie noge blagdanom i na socijalističkim paradama, a 
već imaju apetit da vladaju nad drugima! 

— Gospodo, sporazumijmo se! Gospodo! Vrag vas 
odnio! — klicao je plačnim glasom neki mladac u straho- 
vito crvenoj kravati i gumenom ovratniku. No zalud je 
molio i psovao, svi su ujedanput govorili, vikali i nasto- 
jali da si uzajamno dokazuju, a nad cielom vriskom hu- 
čao je samo snažni nadglednikov bas, od. kojega su 
drhtala sva svietla. Svađa je postajala sve žešća, već je 
počelo dolaziti do ličnih prepiraka i doskakivanja sa za- 
žarenim očima, no Soezek je neprekidno stišavao natačući 
krupnik i pio u zdravlje svakome napose. 


Franjica je spavala na otomanu kraj pasa, a kartaši, 
sliepi i gluhi na sve, što se oko njih zbivalo, tako su se 
biesno kartali, da su među njima padale samo kratke, za- 
disane rieči, a po koji bi, izgubivši, tužno uzkliknuo: 

— Pasja je to sreća! Baš imam peh! 

Bacio bi karte, skočio od stola, uzajmio od prija- 
telja i ponovno sjeo da se karta. 

Samo Joza nije ni u čem sudjelovao. Sjedio je uz 
Kaczynskoga, koji je driemao, i gledao u Buczeka, no 
kad nije mogao podnieti njegovog od sreće razplamsa- 

loga lica, počeo se šetati po čitavom stanu, zavirio je čak 
i u kuhinju, gdje se je Matek također veselo zabavljao 
s radnicima s drezine, izlazio pred kuću na hladni vjetar 
i kišu, ali nigdje se nije mogao riešiti strahovite tuge, 
koja ga je mučila, ni one grozne lakome zavisti, ni onog 
osjećaja beznadne nemoći. 

Na mahove se neznalice hvatao za džep, kao da je 
htio dotaknuti one novce, što mu ih je pokazivad Mikado 
— ruka bi mu klonula, a dušu zamračio još ljući oblak 
muke i zavisti. Pio je sa Soczekom, pio s Kaczynskim, 
pio sa svakim, tko je želio, ali vudka nije danas na njega 
djelovala, bio je triezan sve do bolne sviesti o svemu, što 
se s njim događa. siki 

Napokon je legao na otoman i ležeći sa širom otvo- 
renim očima zaranjao je u sebe sve dublje, zaronio je u 
takvu dubinu, da se sva vanjska vika odbijala od njega 
kao slaba, daleka jeka; jurio je u potjeri za nekom mišlju, 
koja je polagano izbijala na javu, postajala izrazita i za- 
poviedajuća, ta je misao bila tako divlja i strašna, da je 
zadrhtao, no zakvačio se za nju grozničavo, zabadao ju 
je u sebe kao željeznu kuku, koja ga je jačala i kriepila 
u nekoj neslomljivoj odluci. 

Ali kadkada bi se u njemu javio duboko pritajeni 
glas savjesti i tada bi se plaho obazirao po licima pri- 
sutnih i prisluškivao žamor sa žestokim lupanjem srdca, 
jer mu se činilo, da razgovaraju nekako tiše i kradom i 
da sumnjičavo gledaju prema njemu... Osjećao je kao 


da je pred sramotnim stupom, grčio se u sebi i obliven 


znojem straha odšuljao se gotovo kradom u predsoblje 
ne usuđujući se dignuti očiju, i bježao je — ali ona sve- 

silna misao vraćala ga je natrag i opet bi legao na oto- 
man i razmišljavao sve odvažnije i podrobnije. 

— Nije vam dobro? Napijte se crne kave! — svje- 
tovao mu je Mikado primietivši njegovo izlaženje. Joza 
nije odgovarao pretvarajući se kao da duboko spava. 

Odkucala su već dva sata, kad su počeli ustajati 
od stolova i spremati se na odlazak. Svukoše Franjicu s 
naslonjača, a Soczek poviče Jozi: 

— Idemo! Ustajte! Ustajte! — vikao mu je na uho, 
drmajući ga iz sve snage. 

Joza progunđa nešto kao kroz san, odkrene se licem 
prema zidu i zahrče. Soczek ga pusti na miru i žurno se 
vrati k čašici, pilo se za razstanak i opraštalo se s Bu- 
cezekom. Svaki ga je grlio i srdačno mu želio sreće na 
novom putu! mnogi su imali iskrene suze u očima, Bu- 
czek je bio duboko ganut, a Franjica je pod utjecajem 
sveobćeg tronuća briznula u plač i isto se tako ljubila 
sa svima. : ' 

Već su krenuli da izađu, kad je Soezeku sinula van- 
redna misao. 

— Gospodo! — klikne pokazujući na Jozu. — Iz- 
pijmo u zdravlje ovog sirotčeta, izpijmo! 

Zveknuše čašice, okružiše Jozu na otomanu, a Djetlić 
zagrmi posljednjom zdravicom: 

»U zdravlje ovog sirotčeta, našega kasira, 
Neka uviek hrče, a smrt ga ne dira!« 

Izkoturaše se uz smieh, začas zadrndaše kolica, a 

kuću zahvati tišina. 


Matek izcieđi ostatak iz čašica, pogasi svietlo i pođe | 


spavati. 

Još je bilo svietlo u spavaćoj sobi, no vrata su bila. 
otvorena širom i trak svietla sezao je do otomana, na. 
kojem je ležao Joza, pa je čuo svaku rieč i vidio najne- 
znatniju kretnju. Franjica je kovrčala sebi kosu papiri- 
ćima, a Mikado je bacio kravatu zajedno s ovratnikom ne- 
kuda u kut, novčarku gurnuo pod jastuk i žurno skinuvši 
odielo legao u krevet. 

— Sutra ću spavati već u vlaku — poviče radostno. 
— A lupača je uspjela, zar ne? 

— Napili su se i navikali za sva vremena, samo se 
Joza naderao kao batina. ' 

.— A potezao je za četvoricu! Grofić sebi umišlja 
Bog zna šta, a ima slabu glavicu kao frajla. — Otegnuto. 
zievne. — Draga moja, daj mu podmjesti nešto pod glavu. 
i pokrij ga, jer se u onoj sobi nije ložilo od jučer ujutro. 
Još će se prehladiti. 

Joza zaklopi oči i počne disati pravilno i duboko dok, 
mu je Franjica podmještala jastuk; pokrila ga nekim. 
kožuhom i, pomilovavši ga nježno po licu, izašla zatvo- 
rivši za sobom vrata. 

— Ne zatvaraj! Bit će nam zagušljivo! Lezi brže... 
Strašno sam pospan. , \ 

Lampa se ugasila, sat odkuca triput. 

— Možemo uživati makar do podneva — šapne Bu-- 
czek pospano. , 

Tišina zavlada cielom kućom. Soba, u kojoj je ležao 
Joza, bila je radi zastrtih prozora mračna kao grob, sa- 
mo su u spavaćoj sobi treperili slabi odsjevi, noć je virila 
kroz okna a kiša šibala sipkim, uspavljivim zujanjem, 

lievci su neprekidno šumili, kadkada bi huknuo vjetar i 


pohrvao se s drvećem. 
Joza je ležao zaduben u razmišljanje pa odjednom 


reče neznalice, gotovo glasno: 

— U devet bio bih već na granici... 

Prestraši se pred vlastitim glasom i poče uzbuđeno 
“prisluškivati, 

U susjednoj je sobi bilo tiho — mora da su već za- 
.spali; samo je negdje iza peći cvrčao cvrčak. 


Neki vlak preleti kao grom, da se sve zatreslo. 


— Zacielo neki ekstra! — pomisli izvlačeći se izpod 


.kožuha, koji ga je palio kao vatra. 
Sjedne na otoman i sav se pretvori u sluh . 

' Spavali su nekako nemirno. Franjica je govorila nešto 
.kroz san, a Buczek se neprestano prevrtao da je krevet 
sve škripao, ali istodobno je čuo, kako mu vlastito :srdce 
silovito lupa. 

Psi zalaju u vrtu a još se čula daleka tutnjava vlaka, 
koji je dolazio. 

Digne se vrlo oprezno, no uza sve to zaškripao je 
pod, pa se ukočio i dugo gledao ustavljena daha na otvo- 
rena vrata. 


Spavali su. Čuo je njihovo izprekidano, grozničavo . 


disanje i jednolični šum šetaljke na satu. 
Napokon se nadvladao i maknuo, ali tako nespretno, 


da je gurnuo neki stolac, koji se bučno srušio. Kao da 


mu se strop survao na glavu, tako mu je preneraženje 


stislo grlo niemim krikom; nije se usudio ni dahnuti niti | 


se ganuti. Dugi su mu, poput vječnosti dugi, časovi pro- 

ticali kroz mozak kao kipuća masa, ljuljao se kao pod- 


sječeno drvo i gotovo izgubio sviest. 

Ali nitko se nije probudio, štaviše, Buczek je prilično. 
glasno zahrkao. 

Odahne s neizmjernom olakšicom nakon tog groznog 
uzbuđenja, protare oči zalivene znojem i počne se pola- 
gano pomicati prema otvorenim vratima pipajući oko sebe 
oprezno izpruženim rukama. No morao se vrlo često od- 
marati, jer mu je na časove ponestajalo snage, kao da se 
tako pomicao čitave vjekove. h 

Sat je počeo nešto odkucavati, ali on nije mogao ra- 
zabrati, koliko je sati, jer je samo čuo kako su se dugi 
i oštri zvuci razpršili... 

Pomicao se neprekidno, a neprestano mu se činilo, 
da je do vrata još tako daleko kao do kraja nepregledne 
pustinje. Bio je još prije tako uzbuđen, da je zaboravio, 
gdje se nalazi, a na časove mu se svaki šuštaj činio kao 
da je strašan prasak, a šum vjetra da je urlik oluje, pa 
i sama ga je tmina uznemirivala. Obzirao se bezsviestno. 
Činilo mu se, da naokolo vrebaju neke kobne oči, da neke 
strašne sjene idu prema njemu sa svih strana, da mu 


i:zakrčuju put i šapću neke nerazumljive rieči... 


Ali nije se podavao tim grozničavim priviđenjima, 


: jer se u njemu krilo nešto, što je moćnije od svih stra- 


šila, nešto, što ga je nesavlađivo guralo, a čemu se više 
ne bi mogao oduprieti, sve da hoće. Pa čim je napokon 
dosegnuo do vrata, prhnuo je sav strah i sva priviđenja, 
osjetio se posve miran i na sve spreman; samo se prignuo, 
kao da će skočiti, i izpružio grabežljive ruke... 

Krevet se nalazio u drugom kraju sobe kraj širo- 

koga prozora, s kojega je prodiralo malko mutnoga sjaja, | 


drveće se ljuljalo iza okana, a kadkada bi grana dotakla 
staklo suhim, koščatim prstom, jastuci su se bielili iz 
mraka kao izpod čađe, sat je šuštao svojim vječnim: 
tik-tak, tik-tak!, disanje se čulo ritmički... 

Već je bio uz krevet, kad se Mikado maknuo i nešto 
promrljao kroz san. 

Joza nije ni zadrhtao, samo je uzirajno dugo če- 

kao... , 
Prošlo je i to. Primaknuo se malko bliže i tako se 
nizko nagnuo nad njih, da je osjetio njihov vreli, vudkom 
zasićeni dah. Makinalno se uzpravio da udahne zraka, 
postalo mu je strašno vruće — i premda je bio posve 
umiren, srdce mu je udaralo kao ludo... 

Kucnuo je posljednji čas... još jedan korak... još 
jedan napon volje... još samo jedan pokret rukom... 
Odjednom — čudo, da nije viknuo — dodirnuo je naime 
nemoćno spuštenu Franjičinu glavu; opekla ga kao usi- 
jano željezo... Pokolebao se jedan tren... ali skupio 
je svu snagu, turio ruku pod jastuk i izvukao novčarku 
udarivši istodobno laktom o stolić, da je nešto zvekćući 
palo: i. 

. Obumre, kao da je. na mjestu ubijen. 

— Tko je tu? — promrmlja Franjica u snu. — Tko 
je? — ponovi pipajući po stoliću. 

— Tražio sam Šibice! — promuca s najvećim napo- 
rom. 

— Koliko je sati? 

Ona zapali cigaretu i pruži mu šibice. 

— Sviće! Moram na vlak... 

Franjica mu reče još nešto, baci cigaretu na pod i 
usnulo klone. 

On počeka strpljivo nekoliko minuta i ode ravnim, 
automatskim korakom pomno zatvarajući za sobom sva 
vrata. U predsoblju je neko vrieme prisluškivao, obukao 
se u mraku i s najvećim mirom izišao, no pred kućom mu 
odjednom ponestalo snage, zateturao je prema zidu i dugo 
dahtao ne mogavši se maknuti s mjesta. Tek kad su se 
psi bacili na njega s rađostnim cviljenjem, trgne se i poče 
naglo bježati, jer mu se odjednom pričinilo, da netko 
za njim viče: i 

— Lopov! Držte! Lopov! 

Bježao je preko vrta kao mahnit, no zakrčio mu je ' 
put na nasip neki osobni vlak, koji se povlačio čudnovato 
polagano trepćući razsvietljenim prozorima kao nizom 
izbečenih očiju, koje bježe. Joza se zanio tako duboko u 


. slušanje ritmičkog udaranja kotača o tračnice, da je na > 


sve zaboravio. Probudila ga tek gluha tišina. Plaho se 
obazre — vlak se više nije ni xidio, Buczekova se kuća 
Sivjela sniegom pokrivenim krovom, a za njim se crnio 
snažni zid šume. Zakorači nekoliko puta i opet stane kao 
da nešto promišlja, uzto se ogleda na sve strane prislu- 
škujući pozorno. Noć je bila tiha, kiša je prestala, a 
mjesto nje je lepršao gusti, prhki snieg, rojevi bielih 
leptira vrtjeli su se bezbojnim krilima u mraku zasipajući 
sviet drhtavim, plavkastim sjajem i jedva primjetljivim: 
šuštanjem, samo“su kadšto otegnuto jauknule brzojavne 
žice kao da ih je dodirnuo jecav uzdisaj, ili je dopirala. 
mukla tutnjava još dalekih vlakova. : 

A Joza se kolebao kao nad ponorom, u nekom nie- 

mom ali strahovitom razgovoru sa svojom dušom: kad- 
što je očajno jauknuo, kadšto se stresao od ledene jeze 
i sve je niže i sve pokornije spuštao glavu, dok se na- 
pokon nije slomio pred nalogom savjesti i s junačkim se 
odricanjem vžatio k Buezeku... Išao je glasno i bučno, 
naumice je lupao vratima — vraćao se, da mu baci nov- 
čarku zajedno s ovom jednom riečju: »Ukrao sam!« I 
da čeka na konac! I čekati, Bože moj, ičekati...i... 

No oni su spavali kao zaklani. Zvao ih je, drmao 
— nijedno se nije probudilo. Gurnuo je novčarku na 
prijašnje mjesto i izašao brzo, ali na prstima... psi su 
ga odpratili do nasipa s nekim neprijateljskim režanjem. 

Nije to ni čuo vukući se mlitavo i spotičući se na 

i svakom koraku o tračnice i pragove... Pa što vriedi, što 
je ukradeni novac dobrovoljno vratio i što je bio spre- 
man predati se Buezeku na milost i nemilost, kad se ipak 
u njemu dizao strogi, priekorni glas, koji mu je šaptao 
s neumoljivom osvetljivošću: 

— Hulja! Hulja! Hulja! 

Zalud je pružao moleći ruke, zalud se u najdubljoj 
skrušenosti kajao, zalud je moljakao smilovanje — taj se 
strašni glas nije stišao, nego mu je neprekidno s istom 
snagom čupao mozak, te je hodao kao da je izćuškan i 
bijen šibama sramote... j 

Snieg je već padao na gomile, iztresao se kao iz bez- 
dane vreće i pokrivao. zemlju vlažnim pahuljicama; noć 
je izbliedjela i postala sivo-biela, šume su nepomično sta- 
jale, mirne, ukočene i kao da su se zagledale u vuneni 
pljusak sniega, a samo su se gdjegdje izpod bielih kožuha 
pružale nad Jozom još crne, čvoraste grane, kao ruke, 

koje samilostno: blagosivlju, pa ih je uza svu nutarnju 
patnju počeo promatrati sa sve većom pažnjom. 

U kućici, u kojoj je večeras umirao putar, sjalo je 
svietlo i bila su vrata otvorena. On zaviri onamo nezna- 
lice i okameni se od groze. Na krevetu se izpružilo uko- 
čeno, sinje truplo, a uz njega je gorjela visoka svieća ba- 
cajući po cieloj sobi žućkasto kao gnojno svietlo; do 
mrtvačkih se nogu stislo dvoje usnule djece, koja su još 
jecala kroz san; u kutu, na gomili dronjaka ležala je 
nauznak neka žena sa široko otvorenim ustima, lice joj 
je bilo grozničavo i caklilo se od _ ohladjelih suza, spa- 
vala je kao zaklana; a uz vrata je svijen u klupko hrkao 
stari seljak u ovnujskoj kapi na glavi; sa zidova su 
gledale stroge, mrtve oči svetaca, a veliki je bieli sat 
jednolično kuckao... 

Soba kao da je bila mrtvo bojište, koje je malo 
prije napustila pobjedonosna smrt, a ostala je samo još 
jeka plača i naricanja... 

Joza uzmakne potresen čuvstvom tako bezkrajne 


. napuštenosti, da mu je mlaz vrelih suza prsnuo iz očiju. 


— I gotova parada! I gotova parada! — ponavljao 
je razplakanim, tužnim glasom žureći se sve brže kroz 
snieg, koji je bez prekida padao. 

Na postaji je sve bilo još pozatvarano; svietlo je 
bilo samo u glavarevoj uredovnici, gdje je sjedio dižurni 
kao prikovan uz brzojavni stroj. Podigao je pocrvenjele 
oči na Jozu, klimnuo glavom i kucao dalje kao djeteo. 

Na naslonjaču kraj zida spavao je razdrljeni Soczek. 

— Ima službu u osam i još nije otišao kući! — 
začudi se Joza. : 

— Teretni je na haltsignalu! — vikne netko kroz probudio, čvrsto stao na noge, i pipajući pred sobom za- 





prozor. mucao: 

— Soczek je molio da ga vi povedete sa sobom, želio — Tjeraj, Swiderski, svom parom! 
se malko odmoriti i ostao je... | Načinio je nekoliko automatskih kretnja i ponovno 

— Pijan kao ćuskija! Tako ga je tronuo krupnik, da zaspao. 
ne može ni rukom ni nogom... ć Joza je brižno na njega pazio, a premda je bio van- 

_— Zabava mora da je bila vanredna! Vidio sam, da ] redno umoran, nije mogao ni načas zaspati, samo je 
se svima pušilo iz glave, a Kaczynski se tom prilikom po- gledao u prozor i zadubljivao se sve tužnije u misli. 
tukao sa Zelenkom. Tmurno se svitanje već maglilo u prostoru; dizao 

— A radi čega? — zapita ravnodušno, nastojeći da se ružan, mokar i hladan ožujski dan, drveće je stršilo 
postavi Soczeka na noge. natovareno sniegom, a polja se prostrla kao promočeni, 

— Opsovao ga, da je crvena šugava njuška, a on ga poderani i zamusani stolnjak, s prljavoga se neba ciedila 
pljesnuo po zubima, pa su se onda počeli tako od srdea sitna, prodirna kišica. 
mlatiti, da su ih jedva razstavili. > — Moram početi drugčije živjeti! — razmišljaše 

— Kaeczynski mu to valjda ne će oprostiti... Joza. — Kao svi uredni ljudi, normalno! — reče sam 

— Vratio mu je smjesta s dobrim Kamatima! A uzto , sebi vrlo odlučno, kad su sišli na svojoj postaji. 
su obojica bila gotovo neuračunljivi. Navodno ste i vi Soczek je bio gotovo triezan, ali kad su krenuli kući, 
bili tako nakresani, da vas nisu mogli probuditi?... morao se držati Joze, jer su mu se noge čudnovato za- 

— Izspavao sam se i, kako vidite, sada sam tu i plitale i jedva je držao ravnotežu. “ 
triezan. ća . - — Suvišno sam se opio! — jadikovaše tarući si lice 

.— Pasja mu krv, a čovjek mora cielu noć bdjeti kao sniegom. — Nemojte možda spomenuti ženi, da sam pio! 
pas na lancu. Žene ne razumiju, što je prava zabava! — primieti. 

— Ustajte! Vlak je na robtašši — vikne Joza dižući 1 ' U triemu je Magda ložila samovar i sve je bilo 
Soczeka, koji je napokon otvorio oči i odmah zapjevao puno dima. 
promuklo: | i — Je li gospođa ustala? — zapita Soczek mnm 

— »Napried samo, napried samo! Kućegazdu pozdrav- da stoji uzpravno. . 
ljamo!« : : — Nego! Gotovo od ponoći čeka! 

I sruši se natrag na naslonjač. " — Daj brže samovar! Hodite k nama na čaj, liepo 

Morali su ga odnieti na vlak. No čim se oglasio sig- r vas molim! — šapne tiše. 
nal polazka i zazveketali vagoni u pokretu, Soczek se Uvuče ga u sobu uza sav njegov energični odpor i 

hi je zasada izbjegao buri, pošto je gospođa Sofija 
odmah na ulazu zaintačila kroz pritvorena vrata spavaće 
sobe: 

— Napokon si došao, marvo jedna! Ti odurna pijan- 
duro! 

_— Soko! Gospodin Joza je došao sa mnom na čaj! 
— oglasi se koliko je mogao najslađe. 

Vrata se zatvoriše s treskom. Pogledaše jedan u 
drugoga, a Soczek reče sa smieškom: 

— Sa ženom je, znate, ovako: ako odmah ne pljesne 
po gubici, onda će se sve svršiti sa zuboboljom, suzama i 
s razbijanjem tanjura na mojim psima! Nekako mi, k 
vragu, nije dobro... da povratim ? A možda da klin kli- 
nom? A 

— Gotovo! — odgovori Joza apatično. 

_ čašicu čiste vudke s englezkim kapljicama, sleđ 
s lukom, a za zaključak komadi raženoga kruha sa sla- 
ninom... To bi nam crieva liepo izgladilo! Sofija! daj 
mi ključ od smočnice! : 

— Suzdrži svoje boli! — odgovori ona ne baš lju- 
bezno. 

.— Jer ćemo inače poći k gospođici Marici! — na- 
šali se Soczek okuražen Jozinom prisutnošću. 

— Možeš se k njoj i preseliti, ne branim! — reče 
ona prezirno pojavivši se na pragu. 

Bila je zagrnuta u strahovito kockasti burnus, glavu 
je povezala crvenom maramom, izpod koje su virili obje- 
šenjački papiloti, lice jako napudrano, na usnama sladak 
smiešak, u očima jedva suzdržavani gromovi. 

— Liepo se vladate! Sedam sati izjutra! Nisam.“ 
znala, da i vi volite pijanke... I ' 

— Ta je pijanka bila samo običan oproštaj s kole-- 
gom! 

Nije mu se sviđao njezin ton. 

— O orgijama kod gospodina Buczeka govori ciela. 
željeznica .. 

— I ciela željeznica kleveće kao A i kleveće glu-- 
po! — klikne on razdraženo. 

— Vrana vrani očiju ne vadi! Kako ga samo žestoko 
branite... 


— Jer ga dobro poznam i znam, kako živi skromno.. 

— Buezek i skromnost... doista, to je, da se čo-- 
vjek nasmije! — zahihoće ona na silu. 

— Sofija ima pravo; pomirite se i napijmo se rakije- 
— zaključi Soczek natačući čašice. — Imala je vremena. 
da ga upozna! stanovao je kod nas preko godinu dana, 
koštirao se kao i vi, a neprestano ju je slikao na razne- 
načine. No, gospodine Joza, da se napijemo! 

. — Nisam znao, ali sada shvaćam, da ga gospođa 
pozna bolje nego ja — reče s takvim naglaskom, da ju. 
je polilo crvenilo, a Soczek reče u pol šale: 

— Ona uviek tako: sa svakim najprije prijateljski, 
srdačno, lale-mile, šetnje, a onda udri po njemu, pa mo- 
ram odkazati stan i tražiti novog stanara. 

— Bulazniš kao onaj na mučilištu! — zasikće ona. 
i povuče se u sjenu samovara. 

— Tako mi Boga, govorim istinu, a zar nije bilo- 
isto tako i s Riđim Djed a? 

_—| Možeš nekuda spraviti takve istine! Opio si se 
i ne znaš ni sam, što buncaš..., 

— Baš znam, baš ću govoriti, pasja mu lica... baš 
.samo u pijanom stanju pošten čovjek govori istinu! Ne 
ćeš mi zabraniti! Ako hoću, sve ću reći! 

Uzrujavao se sve jače šibajući ljutito pijanim očima. 

— Laj makar i pred cielim .svietom! — plane ona. 


— Baš i hoću, ako mi se svidi! — derao se s tvrdo- 


glavošću pijanice i udarao pesnicom o stol. 

Jozi odjednom omrznuše oboje i pričiniše mu se tako 
plitki, ordinarni, mrzki, da je s odurnošću odgurnuo čaj 
i, ne mareći na pune molbe poglede Soczekovičine, po- 
bjegao u svoj stan. A premda su začas počeli odozdol 
dopirali glasovi od razbijanja tanjura, tužno cviljenje pasa 
i neko plašljivo vriskanje, podpuno je zaboravio na So- 
czekove, jer ga je sjećanje na onaj prizor kod Buczeka 
opet spopalo za grlo divljim grčem stida. 

— Bože, što sam učinio! Kako sam mogao! — 
stenjao je trčeći grozničavo po stanu. 

Magda je došla da naloži peć i obširno se razpripo- 
viedala o svađi Soczekovih, no on nije razumio ni rieči, 
zaokupljen razmišljanjem, a kad je otišla, zaključao je 
za njom vrata i šapnuo odlučno: i 

— Dosta je tih glupih sanjarija, dosta! Od danas ću 
započeti nov život. Kad drugi mogu tako živjeti, mogu i 
ja, štaviše: «moram i hoću! ' 

Baci se na krevet nastojeći da sebi zamisli taj svoj 
budući normalni život, taj život bez ikakvih sanjarija 
i obmana; život, kako su živjeli svi — ali ugledao je 

pred sobom samo sivu, jednoličnu, bezbojnu pustoš go- 
din&, izpunjenu dosadom i radom... 

— Pa tako žive milijuni, tako žive svi na svietu! — 
dokazivao je sam sebi sve upornije, samo da uspava onaj 
bolestni strah, što se istodobno u njem budio. 

Pobjegne u svoje svetište i tužnim očima stane pre- 
gledavati to blago, sakupljeno godinama s tolikim tru- 
dom i ljubavlju. 


— A ako te sablazni tvoje oko, izvadi ga! — čuo je 
neki strogi, zapoviedajući glas. 

— Shvaćam; da, treba s tim dokrajčiti! — šaptao je 
pokorno. : 


Još se jedanput ogledao po sobi i silovito se bacio 
na veliku mapu Evrope, što je visjela na zidu, poderao ju 
u komade i gazio s mržnjom kao najvećeg dušmanina... 

Zatim cieli rukovet Baedekera sruši do peći, podere 
ih i baci u vatru. 

Bjesnio je kao bura, razpalio se i sa sve većom mrž- 
njom kidao sve i ništio. Ali kad je došao red na albume 


:s razglednicama, uzkolebao se jedan tren, srdce mu stisla 


strašna tuga, no ipak se nadvladao i stao ih isto tako: 
derati i paliti, samo je tek kroz guste suze gledao, kako 
je plamen zahvatao ta lazurna mora, kako su ognjeni 
talasi proždirali njegove izsanjane gradove, kako su ne- 
stajale te izmaštane, daleke zemlje i te gore, ovite srdač- 
nom čežnjom, kako su se obraćale u pepeo i ništavilo, pa 
ih je na časove otimao iz vatre, sa zanosom cjelivao, 
posljednji put zasićivao oči i moleći im se najtežim od 
svih odricanja predavao ih neumoljivo propasti. 

— Ne ću da radi vas postanem lopov, ne ću! — vi- 

kao je plačući i trpao u peć sveđ nova brda knjiga, bro- 
šura, karata i voznih redova svih željeznica na svietu. 

I osjećao je, da mu se iza svake karte i iza svakog 
uništenog vidika otvara nezacieljena rana i da krvari 
krvlju iz srdca — da za svakim spaljenim papirićem u 
njemu obamire neki dielak njegove duše — da je on 
već kao golo, mrtvo drvo, s kojega je bura odtrgla sve 
zeleno lišće života; ali kad je dovršio, odahnuo je s ne- 
izmjernom olakšicom kao nakon mučnog, dugog sna. 

— Ubio sam moru, sada sam slobodan! — pomisli, 

.ali bez radosti. 

I pođe na dužnost, jer je kod Soczekovih već izbilo 

devet sati. 


u js 

Ponedjeljak. Opet karte, prtljage, izdavanje 
sitnih novaca, smotra prljavih ruku, svađe s putnicima 
i tako uokrug, kao svaki dan, kao uviek, kao zacielo sve 
do smrti: 

A kiša sipi još od jutra, magla kao zamusane, mokre 
krpe visi nad zemljom, lievci neprekidno bućkaju, tako 
je strašno tužno, mokro i hladno! 

I vlakovi se vuku mlitavo kao pokisli i zadahtani 
psi! 

Pošao sam na vudku u bufet i naišao na veliki skan- 
dal; tanjuri sa zakuskama letjeli su po dvorani, a go- 
spođica Marica tako je zanosno grdila konobara, da su 
dugmeta s ogorčenih joj prsiju padala na sve strane! 
Dignuo sam jedno za uspomenu i pobjegao u kancelariju, 
ali ni tamo nije bilo veselije! Glavar je ukorio pomoć- 
nika, ovaj se odštetio na telegrafistu, koji se opet osve- 
tio na kancelistu, a taj je udario nogom nekog psa i 
imao neobičnu volju, da ostatak svojega jada izplače na 
mom prsluku. Svi su bolestni, uzbuđeni, uzrujani, a gle- 
daju jedan u drugoga kao razbojnici; svađa visi u zraku, 
a uzto kiša neprekidno pada, lievci bez prestanka bućkaju, 
žice jauču još bolnije i tako je grozno dosadno! 

Danas ima izuzetno malo putnika, jedva po nekoliko 


halata na vlak; postaja je pusta, čak ni gospođe ne gle- 

daju kroz prozore; crveni zidovi postaje sjaju se od kiše 
kao da je netko kožu s njih ogulio, nije moguće dozvati 
poslugu, svi spavaju ili piju. 

Na brzom tni je vlaku neka dama u Šeširu htjela 
podvaliti s krivim rubljem, a kad se nisam dao nasa- 
mariti, od sveg me srdca izgrdila. Po nekoliko puta na 
dan pružaju mi se takvi užitci. Putnici su velika banda 
varalica! Naravno, prvenstvo imaju židovi; svaki je ođ 
njih, bez izuzetka, uviek spreman da podmetne krivi no- 
vac ili da dađe makar nekoliko groša manje. Vrlo često 
imam dojam, da se pred okance gura čopor hijena i 
šakala. ; 

Došao je Riđi Djetlić i uz rakiju mi je izpričao 
neobičnu komediju. Kaezynski je izazvao na dvoboj Ze- 
lenka, a ovaj je izbacio napolje njegove sekundante! 
Ciela se postaja tako ogorčila, da su odlučili da mu ne 
će pružiti ruku, no Zelenko je naviestio, kako će svakoga, 
tko to uradi, udariti po njuški! Prostačko rilo! Na- 
vodno stražmeštar već zna sve to i Kaczynski bi mogao 
izletjeti... dni 

Zatim je došao Soczek i gotovo me silom odvukao 
u bufet. Naručio je konjak. Nisam ostao dužan! Dao sam 
'natočiti po drugi put. Neka bude i moje! Imao je nešto 
na duši, soptao je, grizao usne, zadisao se i nekako nije 
mogao s mjesta. Htio je da opet naruči, ali na sreću sam 
morao pojuriti na ekspres. 

Nekako me je stid pogledati mu u oči! što bi on 
mogao tražiti od mene? To mora da je vrlo važno! Zar 
mu je možda sve priznala? Ne, to je naprosto nemoguće! 
Već je prošla nedjelja dana, kako ju nisam vidio. Nisam 

valjda mogao. započeti nov život sa starim griesima. A 
uzto je tako odurno razkalašena, da me je stid samo kad. 
se sjetim, što je sve ona sa mnom radila! Mora da ima. 
veliko izkustvo! I Riđi je tamo bio, i Mikado, i toliko. 
drugih, a ja sam, glupan, mislio... Ja sam se prema. 
njoj vladao kao prema čestitoj ženi! Nikada to ne ću. 
sebi oprostiti, nikada. 

Prošle sam joj nedjelje, za večerom, rekao otvoreno, . 
da se moramo razići, jer ja ne mogu dulje varati Soczeka.. 
Ona je prasnula u smieh i mislila, da se šalim; ali kad sam. 
joj to ponovio, nazvala me idiotom, a naposljedku me. 
oblila suzama i htjela ugušiti poljubcima. Želio sam, da. 
se raziđemo u miru, bez srčbe i zamjerke, ali badava,, 
na kraju me izgrdila kao najgoreg hulju i bacila na. 
mene vreli samovar. . 

A sada me zasipa pismima. Sva leže neotvorena. 

Hranim se kod gospođice Marice, a u stanu samo: 
spavam, jer je tamo sada nekako čudno pusto, tužno i. 
dosadno, da ne mogu izdržati. : 

Danas ću nakon službe poći na biljar, moram nečim. 
izpuniti te duge večeri. 

Kondukter osobnoga vlaka donio mi je Baedekere 
po Španjolskoj. Mislio je, da će mi ugoditi. Izbacio sam:. 
klipana napolje zajedno s tom glupom knjigom. Litera- 
turu takve vrsti trebalo bi utamaniti kao pošast. 

Mikado je zacielo već u Parizu! 

Neka se naužije, neka se zadavi u takvoj sreći. Ne: 
zavidim mu. 

Ali zar taj njegov romantični dobrotvor nije samo: 
izlika?... 


Tko je to izgubio! — kako vele željezničari u šali. 

Utorak. Dugo nisam mogao zaspati. Činilo mi se, 
da se nalazim na moru, tako je šumio vjetar i drmao 
zidove. Nažalost, putovat ću, najdalje u... Rigu! (ri- 
.ganje). 

Od ranoga jutra pada gusti, mokri snieg i ne prestaje 
.ni načas. 

A sunce tamo negdje grije i sja, miriše cvieće i bli- 
.staju lazurna mora... Opet sam dobio pismo s parom 
golubova, koji se ljube, na kuverti. Neka leži. Imamo dan 
vrlo raznolik, nitko se ne dosađuje na postaji, jer je sinoć 
načelnikovica zatekla negdje na tavanu muža s ekspe- 
.ditorovom Ružom. Stvar je bila, kako se vidjelo, krupna, 
pa je i razprava bila vrlo burna. Vele, da je cieli hodnik 
.čuo, kako je uz urlik i lajanje menažerije načelnikovica 
rikala: »Dat ću ti ja Ružu! Zapamtit ćeš Ružu! I to mi 
je ljubitelj kiselih jabuka!« 

I od ranoga su jutra udesili glavaru zgodnu gnja- 
važu, pa kud se god makne, smjesta zavikne neiko pro- 
mienjenim glasom: »Dat ću ti ja Ružu! Zapamtit ćeš 
.Ružu!« 

On samo zube stišče i juri po postaji kao biesan pas, 
i uzvraća svima na svoj prostački način; već je iztukao 


skretničara i izpsovao pomoćnika. Ciela će se parada svr- . 


šiti sveobćom srčbom i izvještajima vlasti. 

A gore je također divni pakao: grčevi, plač i ne- 
prekidna vika. Načelnikovica je postavila ekspeditorici 
ultimatum: ako ne odtjera Ružu, da će pozvati policiju, 
dati djevojku na pregled i izhoditi joj crnu izkaznicu . 

Tako stidljiva, sladka matrona pa zna za sve to. 

Mislio sam, da je imala posla samo, sa »Zlatnim 


“ oltarićem«. 


Uprkos svim tim krepostnim kokiškina dovest ću 
k sebi Franjicu. 

Ali na ekspresu smo imali izvanredni prizor. Udo- 
stojao se odputovati na Rivieru ovdješnji milijunar, go- 
tovo šajgec u halatu, šumski trgovac. Putovao je sa že- 
nom i kćerima, a izpratila ih je ciela porodična vjero- 
zakonska obćina. Tetke u perikama, a kuzeni u kaftanima 
S resama i šneklama. Na postaji je nastao rusvaj i metež, 
jer su svi počeli mahati zamazanim rubcima, kad je vlak 
krenuo, jurili za vlakom i derali se: 

— Do viđenja, stric Izidor! Do viđenja, tetka Re- 
gina! Piši! Piši! 

Prokletstvo, da se takva ordinarna fukara usuđuje 
tako prčiti! 

Novac od makar kakvoga šugavca stvara kralja! 
Da čovjek pobjesni od srčbe! 

Ja sam se rugao tom rubaljskom  entuziazmu, ali 
glavar, pomoćnici i ekspeditor unišli su u vagon da se 
oproste od gospoštije Baum i da im zažele sretan put! . u 
Ljudi se uviek moraju pred nečim klanjati, pa makar i 
pred tuđim milijunom! A u meni se diže sve veća od- 
vratnost i mržnja! 

- Gospođa predsjednikovica pozvala me je k sebi na 
čaj. 

Opet lieva kao iz kabla, blato, strašno mračno, ali 
ići ću, to je jedina kuća u gradu, gdje se čovjek ne su- 
sreće sa željezničarima. 

Srieda. Neprekidno, neprestano pada, crno je, 

tmurno, hladno i tako strašno tužno! Vlakovi prolaze 
prazni i zablaćeni kao židovi u halatima, u bufetu ni 
žive duše, samo psi piruju, pa i gospođica Marica smieši 
ge nekako tužno i mokro. Moram pisati, jer ću inače po- 
bješnjeti od dosađe. 

Gospođa Sofija odputovala je u Varšavu. Bez ijedne 
rieči pružila mi je kroz okance posjetnicu; okna su bila 
uznojena, nisam mogao vidjeti lice, ali poznao sam ju 
po punanim ručicama; udario sam žig na kartu i vratio; 
pridržala mi je ruku i šapnula nekako kroz suze: 

— Ako se dogodi kakva nesreća, onda me se barem 
sjetite. ' 

Prije nego što sam dospio da odgovorim, već je nije 
bilo. Nije ni izvirila iz vlaka. 

Baš me je strah! Tako .me ne će namamiti! Kupit 
će sebi novi šešir i tragediji će biti kraj! Ali i Soczek me 
izbjegava. Bio je na postaji, prolazio kraj prozora i ho- 
timice je odkrenuo glavu, samo da me ne pozdravi! S tim 
bolje, ne trebam mu se klanjati. Ali ipak mora da ima 
nešto proti meni! 

Žao mi je malko nje. Kod kuće je tako dosadno, da 
ni pas ne bi izdržao, a Magda mi sve radi iz prkosa i 
poslužuje kao iz milosti. Od predsjednikovih sam se vratio 
dosta rano i morao sam odmah leći, jer mi nije nalila 
petroleja i zaboravila, naložiti peć! 

Kontrolor je izbacio iz osobnoga vlaka pol vagona 
bezplatnih putnika — sami židovi u halatima; digli su 
. deraču i pobjegli kao zecevi; hvatali su ih po cieloj po- 
staji, no većina ih je umakla. Konduktera su smjesta 
suspendirali. Tako treba — krađa se mora utamaniti bez 

milosrđa. Ali može li se živjeti s porodicom uz četrdeset 
rubalja na mjesec?... 

Stanuje kod Soczeka, dolje, poznajemo se iz viđe- 
nja; došao je na blagajnu, kao da je s križa skinut, i 
plače... Boji se, da će ga odpustiti i da će morati u 
prosjake! Strašno je gledati u mužkarca, koji plače! 
Dotrčala je i njegova žena i valjala se urličući glavaru 
do nogu. On je obećao, da će naći neke olakotne okolnosti. 
Čemu tražiti smicalice? Služi trideset godina, ima šestero > 
djece, neprekidno zapljena na plaću, a bieda ga ždere cieli 
život! i 

To je slika željezničarskoga života! Bolje je o tome 
ne razmišljati! 

Tek što se svršilo s kondukterom, evo komedije s 
Ružom. Ekspeditorica ju je morala proijerati, ali dje-. 
vojka se usićila i dala maha jeziku, nazvala ekspeditora 
lopovom, a nju još gore, dok nije izletio ekspeditor s ba- 
tinom i zaprietio se žandarima. Ruža se nije preplašila, 


.počela iz svega glasa psovati, plačući je izpripoviedala, 


kako je to bilo, kako je vješala rublje, da je htjela i vi- 
kati, ali on ju je počeo tući... 

Gotovo je ciela postaja slušala te opise, a moj slu- 
žitelj od prtljage poviče: 

— Samo ti laži! Zna se — ako kuja: ne da, pas ne 
će uzeti. 

Zato je dobio nečim tvrdim po glavi, a kako nije 
ostao dužan, nastao je još veći i bučniji skandal. 

- Glavar je pobjegao nekud na teretnu postaju, u kući 

pravi pakao, da se čulo čak u bufet, menažerija mahnita, 
djeca plaču, služinčad juri kao bez glave i gospođa je 

navodno bolestna, dolazio je već i doktor, slala je i po 
popa. Dekan, koji ju dobro pozna, poručio joj je, da će 
doći naveče, ali na preferans... ph 

Sve će se svršiti grčevitim plačem, vikom, general- 
nim pranjem prljavoga rublja pred susjedama, a obil- 
nom večerom s mastnim sokom za umirenje uzburkanog 
javnog mišljenja — kao uviek i kao svuda. 

A ipak je glavar hulja, a djevojci je nanesena velika 
krivica. ' . | 

Premda — šta ja znam... 

. Jučer sam bio kod predsjednika na primanju! 
Više ne ću odlaziti onamo, jer mi se ciela ta njihova 
presvjetlost čini kao neka debela laž. Predsjednikovica 
mi je kod pozdrava pružila krajeve prstiju i jedva se 
/udostojala da me se sjeti! Nekakva de domo Zobec iz 
Pasjeg dola, a pravi se da je markgrofica. 

Skupilo se četrdesetak osoba, većinom iz grada. 
Vrludao sam osamljen po salonima; svuda velika razkoš, 
pozlaćeno posoblje, cvieće, srebrni kandelabri, sagovi, 
posluga u livrejama, a došao je jedan kolačić na dvie 
osobe. Imao sam vremena da promatram, jer se nitko 
nije za mene zanimao. Pojavili su se i neki sendviči, ali 
pojavili se u takvom galopu, da je jedva svaki peti dobio. 

Nizovi porodičnih portreta na zidovima, možda isto 


tako iznajmljeni za danas kao i lakaji. Kwaskowski — | 


to mora da je neka velika prnjavorska dinastija! 

Bile su dvie vanredno feš ženske — svi su se skupili 
oko njih kao pred oltarom i bezsramno su im udvarali. 
Žene su vanredno lakome za takvim glupim ulagivanjem, 
a još je čudnije, da tomu vjeruju: Stiđio sam se. mjesto 

njih, s tim više, što sam čuo, kako su ih ti isti ogova- 
rali. Naročito je neki stariji gospodin u monoklu, koji se 


i dosta glasno povjeravao pred mlohavim mladićem. s raz- 


ciepanom glavom, kako jedna od tih gospođa, doktorica, 
ima vanredni madež pod lievom sisom . 

Krunski svinjar! Istina, ni na željeznici ne fali takvih 
ništarija! 

Sjeo sam uz starije gospođe. Pogledale su me kroz 
cviker kao majmuna u kavezu i razpravljale dalje. Ni- 
sam znao, što da uradim sa sobom i već sam htio otići, 
kad je neka matrona s četiri podvoljka skrenula prema 
meni.oči i zapitala: 

— Od kojih ste vi Pelkova? 

Mislio sam, da će me udariti kap. Tek mi je kasnije 
pao na pamet izvrstan odgovor, ali bilo je već prekasno. 
Imao sam još jedan neugodan slučaj. Zavirio sam u ka- 
binet, gdje su se kartali i ugledam našega ritmajstora, 


pa zapitam znanca: 


— A što radi ovaj tu? 

— Karta se, kako vidite. 

Sumnjičavo se obazre, povuče me na stranu i reče 
tajinstveno : 

— To nije bez razloga! Navodno je tamo gore puh- 
nuo neki povoljniji vjetar, predsjednik izpituje položaj, 


znate, pipa... Ho, ho, to je diamant, bismarkovska 
glava! 

— Ja vidim samo ordinarnu njo — odgovorim 
ljutito. 


On zaniemi od zgražanja i ogorčenja, zaklima gla- 
vom i odskoči od mene kao od kuge. 

što sam tamo ja? Plemićki ostatak, kako je kazivao 
Buczek, obični željeznički slugan — ali nikada mi ne bi 
palo na pamet da učinim nešto o. Diplomat, da se 
Bog smiluje! 

Otišao 'sam odmah. Lakaj mi nije dodao kaputa, 
pretvarao se, da me ne vidi. 

Zadržao sam se u slastičarnici, ali ni tamo nije bilo 
zabavnije: kava loša, biljar kao rolja, a dosjetke po- 
grebne. Ista lica, isti vicevi i isti onaj: Raćiborski koji 
uviek onako isto laže i isto onako prosjači. 

Ne znam, kako ću dulje izdržati, ne znam! 

Četvrtak. Opet kiša; sipi, ciedi se, kaplje, curi i 
prodire do kostiju. 

Današnji je ekspres bio nakrcan, svi bježe na jug! 

Bože moj, za dva će dana vidjeti Italiju, more, sunce 
i zelenilo! 

K vragu! A meni ni snatriti o tome nije slobodno, 
nije slobodno! | Ž 

Danas mi je gospođica Marica odala veliku tajnu, 
da vlastnik bufeta svaki dan dobavlja glavaru sve, što 
mu treba za kuhinju, a za uzvrat dobija ugljen, svietlo 
i razne druge stvari! Pa to je obična krađa! 

A što je još gore, svi to smatraju da je to posve 
naravno, jer kad sam o tom nešto spomenuo mom ekspe- 
ditoru, on se samo nasmijao i rekao: ' 

— Svatko ore kako može! Bio bi glup da ne uzima! 
A vi se još tomu čudite 7 ; 

— Da, ja se tomu čudim, a još više se zgražam. 

— To je izlječivo... Svatko-od toga boluje, ali 
pružit će se prilika — i jedan, drugi rubljić uletjet će u 

džepić, pa nema više galame. Nijedan novac ne smrdi, 
jamčim vam! 

On se razumije u to, stari praktičar! To su načela, 
čestitih ljudi, otaca porodice — a tko ne priznaje tih na- 
čela, taj je cieli život siromašan i sjedi kod lihvara Zuga 
u džepu. 

Petak. Kiša, magla i dosada! Bože, kolika dosada! 
Nikuda se ne može čovjek maknuti, svuda su oceani blata! 
Pa i novine su danas: prazne i dosadne! 

K glavaru je opet došla neka gospođica; čujem ju . 
od ranoga jutra — svira skale — ciede se kroz strop 
i kaplju mi na glavu kao kaplje jednolične, uspavljive 
dosade; svira jedno te isto kao čislo, kojemu nema kraja, 
svira tvrdoglavo, jednako, mehanički, jednolično, da mo- 
ram na momente skandirati, kako to čine djeca: »Igra 
kolo nao-kolo! Nao-kolo igra kolo! Igra kolo nao-kolo!« 
i tako ciele sate dok ne zaspiš ili ne pobjesniš! 

Nevolja te odniela! 

Dobro sam predviđao: načelnikovica priređuje u ne- 
djelju čaj za uzvanike, bufet je već dobio naručbu da 
dobavi zakuske i piće — bit će vanredna žderancija, ali 
ja ne idem. Premda, što se mene tiče, odakle oni uzimlju! 
Nisam moralizator! . 

A ona gore neprestano svira, bez prekida, neumorno, 
bez odmora, bez milosrđa. . 


»Igra kolo nao-kolo! Nao-kolo igra kolo!« već mi se 
u glavi vrti od tog klepetanja. h 

Subota. Doživio sam scenu, poslije koje ne znam, | 
da li bih se smijao, ili plakao! 

Jutros dođe Soczek u blagajnu:i poče odmah s praga: 

— Ljutim se na vas! Moramo se porazgovoriti... 

Bilo mi je vrlo glupo pri srdcu; mislio sam, da on 
zna sve i došao je, da sa mnom obračuna... Za svaki 
slučaj prihvatim željezni lineal i čekam, a on stane na- 
suprot i izgovori gotovo sa suzama: 

— što vam je nepravo učinila Sofija? Zašto se srdite 
i ne dolazite k nama? 

Zapanjim se, primim to za šalu i kao početak nečega 
gorega, što će sliediti. 

— Jer vi ne možete ni slutiti, što se sada kod nas 
događa — nastavi sve tužnije. — Sofija se tuži na vas, 
plače ciele dane i noći i izmršavjela je od jeda kao trta. 
Pitam ju, što joj je... Ni rieči! Pitam po drugi put, a 
ona će mi nato“ »Neka ti kaže gospodin J osip«. I dobila 
je takve grčeve, da sam morao poslati po doktora! A 
onda, kad se umirila, rekla mi je, da ste se vi na nju 
razsrdili i da zato ne dolazite k. nama! Priznajem, da 
sam bio na vas biesan kao sam đavo. Nedjelju dana ni- 
sam kod kuće objedovao, jer čim dođem ona plače, jeca, 
lice pogrebno, da čovjeka prođe volja da jede. A ona 
mrcina, Magda, također urla po kutovima, pa i psi obilaze 
tužno i samo cvile! Dragi gospodine Joza, nije u redu 
tako postupati s prijateljima! Nemojte se ljutiti na nju! 
Zar vas je ogovarala možda, što li? Ja vas mjesto nje 
molim od 'sveg srdca za oproštenje. Vidite, ona je tako 
nagla i raztresena, da će više put bez pomišljanja bleb- 
nuti kao uostalom svaka ženska, pa onda se iz toga izlegu 
glupe afere, ali zapravo ona ima zlatno srdce i na vas 
se priljubila kao na brata. Pripoviedala mi. je, kako ste 

joj.vi više. puta znali čitati po ciele večeri, a sada sjedi 
sirotica sama i dosađuje se. Vi znate, kakva je moja 
pasja služba, da. nemam često ni vremena da se s njom 
porazgovorim! A dosada je, gospodine, loš savjetnik za 
žene! Čestita ženica do srži, odana mi svim srdcem, ali 
mlada je, neizkusna, a izkušenja vrebaju na svakom ko- 
raku! Nemojte se ljutiti na nju! 

Tako me je svaka njegova rieč pljuskala po licu, 
da bih propao u zemlju, da bih, štaviše, volio, da me je 
udario, a taj se idiot cieli sat preda mnom očitovao, da 
se na koncu razplakao, izljubio me i pošli smo na vudku, 
pa sam mu morao obećati na častnu rieč, da ću sutra 
doći k njima na ručak. ' 

 Postupam kao svinja, znam to, stidim se toga, ali 
sažalili su.mi se! 

A osim toga sam se otrovao objedima iz. bufeta, a 
gospođica Marica još je gluplja i dosadnija. 

Posve iskreno: nisam ga htio varati, a on me sam 


silina to... 


Uostalom, držat ću se od nje daleko, u prijateljskoj 
distanci. : 

Samo mi je sada žao, što sam se prema njoj ponio 
brutalno. Morat ću to nekako popraviti. Istina, ni mene 
baš nitko ne miluje po glavi, ni mene ne mazi sudbina. 

Bože moj, djed mi je bio senator, otac još gospodar | 
nad stotinom kmetova, a ja sam samo željezničarski služ- 
benik! Silazimo nizbrdice u galopu! Radoznao sam, što 
bi bio moj sin? Valjda truljar! A za unuka ne bi uobće 
ni.bilo mjesta na svietu! Možda .je i bolje tako, da takve 
»plemićke ostatke«, kako je kazivao Buezek, đavoli posve 

izmetu! Prostačine će i onako, uz nas ili bez nas, potopiti Nepolju je hladno — ipak sam se smirio; do vlaka 


cieli sviet! \ imam još jedan sat — idem spavati! 
Danas je šabes, promet nije bio velik, a uza sve to Nedjelja. U ovaj sam čas primio pismo od Mi- 
sam poslao u blagajnu preko dvie tisuće! kada iz Pariza! 


Za željeznicu je to muha, gotovo ništa! mn e => > > 
: Baci notes u kut i dalje nije pisao. 

Noć uoči nedjelje. Opet sam u službi, šef je —_ > => >= > 
obolio i moram ga zastupati! Tako je tiho na postaji. Za 
sutra se sprema divno vrieme, nebo je čisto i puno zviezda, 
drveće zatrpano injem, mraz, a tako je tiho, da se čuje 
lajanje pasa negdje po selima. Pregledao sam večernje no- 
vine — sama zločinstva, krađe i nesretni slučajevi! Neki 
naprosto zapanjuju svojom strahotom i smionošću! 

Nemam posla, a. moram ovdje ostati do jutra; svuda 
je pusto i pospano, prozori su tamni, spavaju, samo kod 
brzojava bdiju dižurni, a vlakovi neprestano lete, čuju 
se izdaleka, zemlja tutnji pod kotačima, tračnice zuje, u 
daljini trepću svietla kao. vučje oči — prelieću kraj po- 
staje kao oluja; vagoni puni ljudi zatreperili su prozo- 
rima, fićuk je razparao zrak, prosuli se u dugačke ple- 
tenice dima i iskara, pa opet lete dalje nesuzdržljivo. 

Opaja me već sam let tih nemani od vatre i željeza. 

Opajam se i moram samo gledati, kako u svako 
doba dana i noći na sve strane svieta i svim vlakovima 
drugi nekuda putuju, drugi se žure, drugi... . 

Pa ja sam se sam ukopao u zemlju dobrovoljno, pri- 
kovao sam se na lanac i metnuo na sebe željeznu ogla- 
vinu — pa barem od čežnje zaurlati smijem! 

Kad bi se moglo u sebi ubiti sva maštanja, bio bih 
posve sretan! 

Pismo je stiglo ujutro, prvim poštanskim vlakom, i 
Joza ga je ubrzo pročitao vrlo površno. 

— Trla baba lan, đa joj prođe dan! — šapne ironički, 
preda dužnost i izađe na peron: : 

Dan je svitao divan, sunce se dizalo iza šuma i sjalo 
sve toplije, zlatnije i sjajnije, bielo je inje pokrivalo 
zemlju runom od uztreptalih briljanata, drveće je stajalo 
u srebrnastom ruhu, nebo visjelo čisto i blistavo kao 


dubina morska prevučena modrilom i tišinom; u pro-- 


zirnom, svježem zraku dizao se dim parostroja kao bieli, 


nagomilani oblaci, glasovi su letjeli ozvanjajući radošću, ' 


vrištala su djeca, psi lajali kao ludi, pa i vlakovi kao da 
su prelietali brže i veselije, širom su se otvarali prozori 
i ljudi su s uživanjem pružali lica u proljetnu toplinu. 

— Gospođice Mariće, proljeće je napolju! — klikne 
Joza stavši kraj još praznoga bufeta. 

U njega udari cieli oblak kamforova mirisa prije 
nego što je pružila glavu iza ormara. 

— Što mi je do proljeća, kad me bole zubi! — 
jaukne ona plačljivo. 

— Ne ću danas biti na objedu. Pozvan sam k pred- 
sjedniku. 

— A Soczek je rekao, da ćete danas biti kod njih. 
Navodno ste se već pomirili s gospođom Sofijom ? 

. — Uobće se nisam na nju ni srdio! Tko je opet pro- 
nio takvu spletku! 
— Soczek se tako tužio na vas pred svakim, da se 
za to počela zanimati ciela postaja. 


— Neka ih sve skupa odnesu đavli! — opsuje i 
izađe. 

— Ta marva iztresa svoje boli pred makar kim, a 
mene će zbog toga olajavati! — pomisli ljutito ulazeći . 


u stan i u čudu primieti, da je već bilo spremljeno, a 


na stoliću je stajao razevjetani snježno-bieli zumbul, kraj 
njega ležala kuverta s golubićima, koji se ljube. Još nije 
dospio da se skine, kad je Magda već nosila čaj. 

— Gospođa je naložila da donesem, jer sigurno još 
niste pili. 

— Reci gospođi da vrlo: liepo zahvaljujem, vrlo 
liepo! : 

— A danas će za ručak biti sve, što vi volite... 

— To me vrlo veseli. A kako se to dogodilo, da si 
već pospremala ? . i 

— Eh, gospođa mi nije dopustila da išta dirnem, 
nego samo kaže: Sama ću pospremiti. Druga se ni za 
rođenoga muža ne bi tako mučila! Ali moja bi gospođa 
radi vašega prijateljstva učinila ne znam što! 

— Vidiš, cielu noć nisam spavao pa bih sada htio 
leći! —+ pokuša da ju prekine. 

— Pa i moj se gospodin uviek ujutro šeta po soba- 
ma gotovo gol i ništa se mene ne stidi... Molim vas, 
pralja je već doniela rublje, košulje i druge one stvari 


bile-su na nekim mjestima tako poderane, da ih je moja 


milostiva uredila, a ja sam ih spremila u ormar! — na- 

stavljala je nesmetano. — Kad bih samo mogla izpripo- 
viedati sve, što je sve spravljala moja milostiva kroz taj 
tjedan, kosa bi vam se naježila na glavi! 

— Samo govori, Magda! Govori, draga moja, možda 
ću tako brže zaspati! — zasikće sladko, a ona se naljuti, 
tresne vratima i biesno poleti niz stepenice. 

Ali Joza nije legao, nego se opet latio čitanja Bu- 
czekova pisma. Pismo je bilo dugačko, na osam stra- 
nica, izpisano vrlo gustim i sitnim rukopisom, a on ga 
je čitao redak za redkom, pozorno i sa sve većim zanima- 
njem, jer je Buczek vanredno živahno i neizmjerno pla- 
stično opisivao doživljaje sa svoga puta i Pariz; osobito 
je opis Mi-carema bio nečuveno slikovit, entuziastičan i 
zanosan. 

Joza je čitao dugo, vraćao se na pojedina mjesta i 
opise po nekoliko puta i sve se većma opajao, sve dublje 
je osjećao, sve izrazitije vidio i sve snažnije proživlja- 
vao sve to, dok nije napokon odbacio pismo, zaklopio 
zasliepljene oči i s neopisivom nasladom zaronio sve do 
dna tih opisivanih prizora, u taj kaos boj4, kretnja, 
vreve i mahnitanja; plesao je po ulicama, sa smieškom 
sreće gurao se kroz razpjevanu svjetinu, nekud je s njom 
plivao i pleo se u divljim grčevima mahnite zabave, pje- 
vao zajedno s njima, vikao i pio žednim ustima omamnu 
nasladu života! 

Osviestio se tek, kad je neki vlak preletio kraj pro- 
zora uz zaglušni zvižduk. 

— Bio sam glup, a on sada uživa! Bože, kako sam 
bio glup! Glup! Glup! — ponavljao je biesno, ali sve 
tiše i tužnije, jer mu je nagla, ujedljiva čežnja stala po- 

novno proždirati srdce i mozak. Zaevilio je kao pas uda- 


.ren bičem, i bacao se na sve strane, ne znajući, kamo da 


se sklone pred mukom, koja mu je trzala dušu. 

Zaviri u svoje svetište, ali ugledavši ostatak mapa 
i papira, razbacanih po podu, postade mu bol još ne- 
snosnija i odluči da odjuri u grad. 

Ali gospođa Sofija je vrebala, uvukla ga iz veže u 
predsoblje, a onda u saldnić, a kako Soczeka nije bilo kod 
kuće, napokon i dalje... Pogodila je u pravi čas, nije se 
opirao, bilo mu je, štaviše, užitak predati se njenoj gra- 
bežljivoj, strastvenoj sili... Nije mu ništa prigovarala, 
bila je tako puna ljubavi, obožavanja i sreće, a istodobno 
pokorna, da je izišao od nje mnogo mirniji i pun duboke 
zahvalnosti. 

— Samo molim, nemoj zakasniti na objed! Joza! 

On se okrene od vrata gledajući ju očima, koje se još 
nisu ohladile. 

— Ljubim te, znaš! — i opet mu se baci oko vrata. 
— Ine ćeš se više ljutiti na mene? 

— Ne ću! — sav se stisnuo pod tučom njenih stra- 
stvenih poljubaca. 

— I uviek ćeš me ljubiti! Uviek? Uviek? 

 — Uviek! Na svakom mjestu, u svako doba i na 
svaki poziv! — klikne sa smieškom i izađe. | 

Put u grad bio je jedna crna, blistava rieka blata, 
koje je zalievalo i pločnike, sav zatrpan kolima, da ga 
je prošla volja za slastičarnom, pa pođe željezničkim na- 
sipom prema nedalekim šumama. Zaokupila ga je golema 
tišina polja, sunce je visjelo nad njim kao vatrena ku- 
gla, negdje je u prostoru pjevala ševa, inje je padalo 

s drveća u srebrnim kaskadama, mirisalo je po proljeću. 
Išao je sve sporije, naslađujući se tišinom, toplotom i 
svježim, opojnim zrakom. Budio se kao iza dugotrajne 
ukočenosti, povlačući začuđenim pogledom po poljima, 
koja su ležala još tiha, kupajući se lieno na suncu, po 
brazdama se svjetlucala voda, gdjegdje još bljesnula krpa 
zamrljanoga sniega, ili su titrice otvarale porumenjele 
trepavice; negdje je iz sela dopiralo gakanje i dječje 
vriskanje, kadšto bi vjetar nježno dotaknuo zelene vlati 
žita i nabirao sinju gladkoću voda, kadkada bi mimo- 
ilazili vlakovi prolazeći sa šuštanjem kao zmije kroz suho 
lišće. a 

"Tiha je radost prvoga proljeća pronicala sviet, ra- 
dost uzkrsnuća, sveta jeza života, koji se nanovo budi... 

Joza se odjednom obazre — postaja je već tonula 
u magli udaljenosti, samo se gusti dim dizao iznad nje 
pružajući rašljaste bjeikaste grane, a prugom je išao 
prema njemu neki čovjek. Zastane radoznalo i doskora 


prepozna Raćiborskoga. Šlahtić je razkopčao svoj bekeš, ' 


sivu kapu zaturio na zatiljak i mašući batinom jurio kao 
da ga netko tjera. 

Pozdraviše se: šuteći i pođoše dalje zajedno. Raći- 
borski je bio nekako srdit i namršten. 

— Proljeće, a? — primieti malo kasnije Joza. 

— Proljeće, pasja krv! Proljeće! 

Pogledaše se a oči im se razbjegoše kao preplašene 
ptice i kriomice, gotovo potajno digoše se nad široka 
polja, nad sela, što su tonula u guštari još golog drveća, 
nad šume, i klonuše umorne, tužne i čudnovato razža- 
rene. 

— Idete li na objed k debelomu? 

— Ne izplati se! Sunce pripeklo pa i čovjeka nešto 
vuče u polje da barem primiriše vjetru; kod kuće je 
težko ostati... 

Joza uzdahne i poprati pogledom jato divljih gusaka, 
što su tako nizko letjele, da se čuo lepet njihovih krila, 
a kadkada i otegnuti opominjući krik gus&ka. 

— Još nekoliko ovako toplih dana, pa će se izvući 
plugovi — oglasi se nenadano. 

— Više sam puta već u to doba sijao grah! 

— Možda prerano! Može još doći mraz. 

— Tako mi Boga, sijao sam... i nijedan susjed nije 
imao boljega! Velim vam, da su zinuli od čuda! A, ovo 
je lienčina, hulja!' — plane zaustavivši se kraj nekog 


poplavljenog polja. — Pšenica će mu sagnjiti, a ta lien- 


čina ne pušta vodu u jarke. 

Kraj. šume je pruga ulazila u dubok prokop. Po- 
peše se na prilično visok bedem i sjedoše na gomile ka-' 
menja. Iza njih je stajala šuma tiha, kao da se zagledala 
u sunce i opila se toplinom — samo je iz mračne dubine 
dopirao nekakav šum, stroga, vlažna hladnoća i mukla 


.tutnjava vlakova, što su prolazili. “ 


— Jeste li davno »izpregli«? — zapita Joza pružajući 
mu cigaretu. 
— Prije pet godina. Udesili su me, gadovi, udesili! 


. — mahne rukom i pljune.  — 


Zašutješe, zaniela ih toplina u snatrenje, pa su malko 
pospano lutali tihim pogledima po poljima; postaja se 
nije vidjela«— utonula je u modre talase — samo se sivio 
grad visokom gomilom krovova, tornjeva i pozlaćenih 

kupola, a nekoliko se tvorničkih dimnjaka dizalo poput 
ernih, s prietnjom stisnutih pesnica, no sve je zajedno 
izčezavalo u prostoru polja, što su se razlila naokolo 
kao sivo-ljubičasto more, zastrto zlaćanom prašinom 


svietla i izprekidano otocima drveća i srebrnastim plo- 


čama jezera. 

— Ova me je životinja proždrla! — poviče odjed- 
nom Raćiborski i pokaže na grad. 

— Jer ona će napokon proždrieti svakoga i sve. 

Vjetar je pirio vanredno nježno, sunce spuštalo 
pljusak ugodne topline, neka je ptica na grani iznad njih 
zapjevala kao pomahnitala, a S nedosežnih polja, iz Šu 
ma, iz bliedih krpa zimskih usjeva, iz. svakoga grma, iz 
svake braxde, iz svake vlati počela se dizati sunčana pje- 
sma proljeća i prožimala im srdca sanjarskom uzbuđe- 
nošću i mukom neizkazano sladke čežnje. 


Raćiborski nije mogao dulje sjedjeti, čupkao je br- 


kove, protezao se, razkapčao bekeš, disao punim prsi- 
ma, dok napokon nije skočio na noge i povikao: 


— Hajdemo! Glupo vrieme. Već osjećam u kostima . 


to proljeće. Čovjek bi još htio od radosti kao kakvo tele 
dignuti rep i poletjeti u široki sviet! , 

— To je istina! — šapne Joza, prateći očima niz 
gusaka, što su se još jedva primjećivale na nebu. 

— Poljska sentimentalnost! Fućkam na to! — po- 
vikne podrugljivo, ali suviše brzo obriše zacrvenjele oči. 
— čim dobijem proces, tako mi Boga, odmah ću se pre- 
seliti u Varšavu i neka vrag odnese sva proljeća! Nisam 
glup da se ukiselim u ovoj šugavoj selendri! Nekoč mi 

je spomenuo glavar, da se i vi spremate na neko dulje 
putovanje ? 

— Ja? A, jest, jest! Zacielo ću odputovati! — Tako 
se trglo srdce, da je jedva progovorio. 

— Vama je lako. Cmoknete gospodina Zuga u bradu 
i on vam položi foršus na stol, željeznica dade karte, pa 
tjeraj u bieli sviet! Već je vrieme ručku: tri sata. Ali, 


ne biste li me mogli primiti na konak? 


— Vrlo rado! Naslonjač je doduše premoren, jer je 
još od mog djeda senatora, ali ako se ukrote suviše iz- 
taknuti feđeri, može se na njemu prespavati. 

— Momentano sam se našao u neugodnom položaju; 
jutros sam izpsovao mog hoteliera, no, pa sam se mo- 
rao izseliti! Bio je očajan, slao je za mnom posrednika, 
ali ne ću tom hulji izkazati tu čast i ne ću se vratiti 
k njemu. Sutra ću poiražiti stan, a međutim... 

— Ali molim vas, smjestit ćemo se; reći ću odmah 
služavki, ključ je pod brisačem za noge! — pozivao ga 
je vrlo iskreno, jer će ga njegova prisutnost u stanu 
obraniti od nasrtljivosti gospođe Sofije: 

— Zvao me je k sebi debeljko s pruge, ali ja ne 
podnosim njegovih šala i kuhinje... mirišu po kožuhu 


iustanku, tim vam srdačnije zahvaljujem za prijateljsku 


pomoć! : ' 

Srdačno ga poljubi i čim su se vratili na postaju, 
poleti žurno u grad. . 

Joza se počeo šetati po peronu, zavirivao sa znanci- 
ma u bufet, razgovarao s glavarom, svečano pozdravljao 
gospođe, koje su povodom blagdana i liepog vremena 
Sarnirale prozore postaje za svaki osobni vlak, govorio 

o nečem sa Soczekom, koji se vraćao kući na objed, pro- 
matrao neobične kovčege, iztovarene iz brzoga vlaka, ne- 
koliko puta polazio iza postaje, gotovo na otvoreno polje 
i, skriven iza putarove kućice, ponovno čitao Buezekovo 
pismo, vraćao se i opet se vrzao po postaji, absolutno ne 
znajući, što radi, o čem govori i na što gleda! Bio je 


tako obsjednut mišlju o odlazku, koja je potencirala do : 


kategoričke zapoviedi, da se kretao automatski, posve 
gluh i sliep prema svemu, što ga je okruživalo. Nije se 
više uzbuđivao, nije se borio sa sobom, nije se hrvao kao 
prije, u nemoći, jer je osjećao jedino to i znao samo jedno, 
da mora odputovati, da mora napustiti sve i poletjeti u 
svjet kao one ptice, što putuju visoko, ne zna .se odakle 
i ne zna se, kuda?... 


— Makar samo na nekoliko tjedana, makar samo 


da odahnem drugim zrakom! — sanjario je sladko. — 
Da, sutra ću zatražiti dopust, novce ću pozajmiti od Zuga 
i odputovat ću! Odputovat ću! — ponavljao je s djeti- 


njastom radošću prateći očima dimove vlakova, što su 
lebdjeli nad šumama. 


I odjednom mu se sve pričinilo tako jasno, jedno- 
stavno i nesumnjivo, da nije duže promišljavao, nego se 
uputio k Zugu da rieši novčano pitanje. 

Lihvar je stanovao u otmjenoj ulici, u novoj zgradi, 
koja je tako pomljivo bila obliepljena štukaturom, da je 
izgledala kao da je pokrivena prljavim šneklama. Joza 
se bez gađenja uzpne po zablaćenim stubama i odvažno 
pozvoni. 


Vrata otvori neka uvenula vještica u naherenoj pe- 

ruki i sa zlatnim narukvicama, koje su sezale čak do ra- . 
mena. , 

— Vi poslovno? S kakvim poslom? Vi ste od že- 
ljeznice? Možda ste što donieli? — zakriešti proderanim 
glasom metnuvši ruku kraj obješenog uha, sličnog šišmi-, 
ševom krilu. 

— Moram odmah razgovarati s gospodinom Zugom! 
— reče tako odlučno, da ga je, premda nerado, pustila u 
stan: ' 

— Za malu će minutu doći! — tvrdila je ne,skida- 
jući s njega oka. 

Našao se u golemoj, gotovo mračnoj sobi, koja je 
bila doslovno zatrpana svakovrstnim založenim stvarima; 
po zidovima su skladno visjeli bakreni lonci uz satove, 
ogledala i puške, zaprašene slike i svežnji remenja, a 
visoke police, koje su sezale do stropa, gdjegdje odie- 
ljene, svijale su se pod teretom zavežljaja, po podu su 


«ležale gomile posoblja, željezne peći, dječja kolica i hrpe 


nekih neodređenih predmeta; kraj prozora s rešetkama, 
na stolu, zatrpanom  ropotarijom, grijao se na suncu 
bieli, veliki mačak. Nekakav oduran zadah — mješavina 
luka, sleđeva, nečistoće i kože, što je ležala u jednom 


.kutu — zasićivala je zrak. 


4 


U dubini stana netko je uzrujano zviždao. 

Joza se pozorno ogleda i poče milovati mačka, koji 
je s užitkom protezao leđa. 

Uđe tiho mlad, mršav židov u crnom atlasnom ha- 
latu, podpasanom crvenim rubcem, na zatiljku je imao 
crnu baršunastu kapu, zlatnu čupavu kosu i bradu, du- 
Suljasto lice, obasuto gustim pjegama, kukast nos, uzka, 

vrlo crvena usta, okrugle, jantarske oči prevješene crve- 
nim vjeđama, gotovo bez trepavica i bez obrva. Išao je 
pognuto, u pjegavim rukama držao tanjurić pun čaja i 
srkao iz njega kao mačka, a u stankama fićukao, kao da 
uobće ne primjećuje došljaka. 

— Došao sam k vama u poslu! — ogiasi se Joza, 
već malko neuztrpljiv. 

ka Oprostite, nisam primietio! Sjednite! U poslu? 

— Trebam novaca! — izusti s olakšicom, gledajući 
židovu u jastrebove, zlaćane oči. 

— Tko ih ne treba? — nasmije se, gucne čaja i uz- 
šeta se dalje. — Koliko? — doda malo kasnije. 

— Pet stotina rubalja; naravno, na mjesečnu od- 
platu. 

— Liepa svota! Jamstvo?... 

— Činovnik sam na željeznici. Osiguranje imate u 
plaći. 


kuda u strop. jih 

— Vi ste djeteo 7 — zazvekeće noktom o tanjurić 
oponašajući djetelovo kucanje. h 

Joza, uzrujan njegovim podrugljivim tonom, kaže 
otresito, što je on na željeznici. , 

— Onda imate godišnje šest, pet i nulu! 

— Državne plaće, ali s doplatcima imam do hiljadu 
rubalja godišnje. : 

— Imi se još ne poznajemo? Tomu se vrlo čudim! 
Jer ja sam poznat sa svima... 

— Nisam trebao novaca, tek mi se sada naglo dogo- 
dilo, da moram... 

' židov se zaustavi, podigne glavu u vis i pogleda ne- . 


— Vi ste neženja ? 

— Od poroda! — odgovori otresito. 2 

— To je veliki feler! Jer što je to neženja ? To je 
takva pahuljica... Tko će ga uhvatiti kad odleti?. i. 
Nek moji neprijatelji toliko zarade, koliko sam ja već 
izgubio na neženjama! A možda imate bogatu tetku? 

— Nemam, ali nemam ni dugova. 


— S oproštenjem, svaki čestit čovjek treba da ima 


dugove! Zašto da nema dugova, kad će mu svatko po- 


zajmiti. Samo siromacima nitko ne da! Sigurno se ženite? 
— Ni ne sanjam o ženitbi! 


— Ali ja poznam liepu gospođicu, baš kao naručenu 


.Za vas! Zdrava, debela, bogata i prava gospođica! 


— Ne obmanjujte me s gospođicama! Trebam pet 
stotina rubalja! 


— Izpostavite mi mjenicu na svotu, pa ću vam od- 
mah položiti sto rubalja... 

Joza skoči ogorčen. 

— Šalio sam se! Sjedite! U poslu nema srčbe! Ho- 
ćete li petdeset rubalja ? I 

Joza metne šešir i, ne rekavši ni rieči, pođe prema 
vratima. 

— Vi se zovete gospodin Pelka? Vi ste blagajnik 
na željeznici? — zapita zakrčivši mu put. 

— Pa što onda? — zaustavi se načas. 

— Ivi trebate novaca? Čitavih pet stotina rubalja ? 
I vrlo hitno? 


— Makar odmah i uz svaki postotak. — Srdce mu 
zakuca snažno. 

—Ja ću vam dati bez postotka! — reče s veleđušnim 
smieškom. — Ali treba da se malko 'sporazumijemo! | 

Odloži tanjurić i primakne mu stolac. : 

Joza sjedne, zagleda se u njega čekajući s radost- 
nim drhtanjem. 

— Znate li vi, da mi je gospodin Kolankowski, na čije 
ste mjesto vi došli, pozajmljivao novaca? 

— Ne, nisam ni znao, da je bio tako bogat! 

— Pozamljivao mi je željezničke novce, a ja sam 
njima prometao! — šapne i sjedne bliže. — To je bila 
bankarska glava. Ja sam zaradio, on je imao dobar po- 
stotak, dobro nam je išlo, i sve je bilo tiho, u redu. Vi 
me razumijete? Svi blagajnici tako rade! Vi mi se vrlo 
sviđate i ja bih s vama pravio isto takve poslove... .Ja ću 
vas naučiti, to je lako. 

— To je onaj isti Seja koji sjedi u zatvoru 7 
— sjeti se, da je nekoč slušao o tom pripoviedati. 

— To nije zatvor, to je bila prava nesreća. Vi mi- 
slite, da su ga zatvorili radi tih novaca? Bože sačuvaj! 
Blagajna je bila u redu, nije falila ni jedna kopejka. On 
je bio tako ponosan, da se nije ni s kim htio dieliti... pa 
su ga denuncirali i digli takvu galamu, da su ga malko 
pritvorili, no izišao je čist kao kristal, a sada služi kod 
financije. t 

— Što hoćete vi zapravo od mene? — Jedva se svla- 
davao. : 

— Hajdemo u drugu sobu, pa ću vam podrobno raz- 
tumačiti! — Uzme ga povjerljivo pod ruku. — Velim 
vam, posao sa sto posto, čisto zlato! Sklopit ćemo tajnu 

\ 
zajednicu i odmah ćete vidjeti svoje novce. Gotovo. Dajte 
ruku na pristanak. 


— Mogu vam dati po njuški, šugavče jedan! — po-- 
viče odjednom tako biesno, da je Zug odskočio. 
— Lopov! — zasikće Joza i izleti neobično uzbuđen.. 


Ali u slastičarnici se uz crnu kavu dosta brzo umirio 
i sjećao se samo jednoga: da novaca nije dobio, a da 
odputovati mora; ostalo mu se izpušilo iz glave“ 

Zakasnio je na objed, no ipak su ga primili radostno,. 
a Soczekovica uzklikne: ' 

— Čeka vas iznenađenje! 

Prije nego što je dospio da odgovori, uđe Raćiborski,. 
osvježen, elegantan, mirisav, crno namazan i s protek- 


. cionalnom se ljubaznošću pozdravio sa svima. 


— Stanari naših stanara naši su stanari — izjavi. 
Soczek natačući čašicu. 

Joza je znao, da se Raćiborski zna svuda uvući, pa. 
se nije začudio, nego je samo sa zlobnim smieškom pro- 
matrao, kako su se Soezekovi natjecali u poniznom po- 
služivanju. Imponirao im je, jer je od prvog časa počeo: 
da s njima upravlja vladajući se gospodski milostivo i 
kao da je u svojoj kući. 

Spomenulo se Buczekovo ime, pa Joza pročita glasno - 
njegovo pismo. 

— Gledaj vraga, kao da je štampano! — uzklikne 
Soczek. — A kazivali su na pruzi, da nije znao napisati 
čestitog izvještaja! Jedino, ako mu je netko sastavio to: 
pismo. 

— Znao je pisati liepa pisma, pa i u stihovima! — 
nasmieši se domaćica vrlo domišljato. 

— Grdna li mi čuda! Imao sam pisarčića na majuru, 
koji je pisao mojoj kuzini još bolje, baš kao za štampu, 
ali kad sam ništariji namazao kožu, prestao je, okrao 
me i pobjegao u Ameriku! — pričao je Raćiborski smi- 
jući se. | 

Joza se nije gotovo ni oglasio, a kad su iza objeda 
uz crnu kavu počele suviše često kružiti čašice, povuče 
se tiho u svoj stan i legne da spava, : 

Raćiborski je došao tek predveče i tako razpoložen, 
da ga je probudio i bacio mu se oko vrata. 


— Još vam jedanput zahvaljujem za stan, već sam 
dao prenieti svoje tralje! — S ponosom pokaže na pušku, 
lovačku torbu i kutiju za šešir, vezano jedno na drugom 
konopcima, i drveni putnički sanduk, što je stajao kraj 
zida. — No baš su zgodni ti Soezeki, kako li ih vabe. 
Baba kao gora, sve bukti iz nje kao iz peći, on je glup, 
premda čestit, a jelo — šta više! Obećao Sam, da ću se 
kod njih koštirati! 

— Brzo ste se s njima sprijateljili! 


— Jer ja, gospodine moj, nemam nikakvih glupih 
predrasuda, ide mi u tek kod purgara kao i kod plemića, 
samo ako dadu nešto čestito i dobro zaliveno. Ne volim 
kerefeka; tko valjano počasti, to mi je brat, i kvit! 


— Ali upozoravam, Soczekovi su, što se plaćanja i 


tiče, tvrdi kao kamen. 

Šlahtić se žacne, potegne se za brkove i dozvavši 
Magdu poče se smještati u drugoj sobi. Gospođa Sofija 
poslala mu posteljinu, a kasnije i muža u pomoć. 

Joza se preobukao i odlučio da će naveče poći k gla- 

varu. Naiđe dolje po zaboravljene kaloše i pade u čez- 
nutljivi Socezekovičin zagrljaj, koja mu poče šaptati: 

— Dođi, bit ću sama... on putuje odmah iza ponoći 
u Varšavu! Dođi, najdraži... čekat ću... Moraš od mene 
izmoliti oproštenje za ovaj strašni tjedan! Bila sam tako 
nesretna! Umirala sam od tuge i čežnje! Opipaj... Zar 
ne osjećaš, kako sam izmršavjela? Samo nemoj zakasniti. 
Šteta je svake izgubljene minute! Znaš, taj će nam stari 
čankoliz dobro doći kao paravan, a na šetnjama će mi 
zastupati tebe. 

— Samo da me ne zastupa u svemu — primieti za- 
jedljivo. ' 

Dobio je ijubezan udarac, poljubac i našao se za 
vratima, jer je netko baš silazio niz stube. 

Vani je bila već noć, mraz je posrebrio zemlju, 
mjesec plovio po visokom, čistom nebu, vlak dahtao na 
postaji, a na prielazu su udarala signalna zvonca. 

Joza je svaki čas zastajkivao, jer je u njera bujala 
neka zasljepljiva misao naglo i uporno, misao strašna a 
istodobno tako zamamna, da se više pred njom nije ustru- 
čavao, nije nastojao da ju potisne; samo joj se smješkao 
kao izbavljenju... 

— Da, sutra je ponedjeljak, izkupljivat će doprem- 
ljeni ugljen... visoki iznosi... visoki... ekspeditor je 
bolestan... moram ga zamieniti na teretnoj blagajni... 
— razpredao je polagano ulazeći k glavaru. Gotovo ne- 
opazice se zavukao u neki kut, jer je bilo mnogobrojno 
družtvo, živahno i vrlo razpoloženo. Gospođice i šiparice 
lepršale su po stanu kao leptiri, mladež se naslonila na 
zidove, stariji su viećali u sredini salona, dame zapremile 


* 

fotelje i naslonjače kao vrane, tužeći se uzajamno na 
svakidanje tegobe, no punana domaćica dade znak, djecu 
iztjeraše i nastađe tišina. : 
Plavokosa, blieda gospođica počela se hrvati s gla- 
sovirom i s bravureom je gnjavila Chopina. Zatim je 


mlada žena s frnjatim nosićem, širokim ustima i bedri- | 


ma čeznutljivo zapjevala » Mačkice, momčiću, ne trepći 
očima!« Zatim se neki student junački postavio posred 
sobe, razkopčao četiri dugmeta na mundiru, upro se ru- 
kama o naslon stolca i snažnim basom zahukao »Hagar 
u pustinji«. Iza njega je Riđi Djetlić izrecitirao Junošin 
humoristički monolog, primljen velikim odobravanjem, 
smiehom i poklicima »bis«. 

Nakon takve obilne duševne hrane punana je do- 
maćica pozvala na skromne zakuske. Razpoloženje je 
postalo uzvišeno, vudka je kružila naokolo, sleđevi i 
kavijar izčezoše kao san, dekan se prekrstio i svi posje- 
daše, jer je već zamirisala kokošja pečenka s rižom, za 
njom je došla ozbiljna pisana pečenka, obložena, — i 
svečana tišina, puna samo mljaskanja, zveckanja no- 
ževa i dubokog, sitog uzdisanja. u 

Mladež je ciedila pivo, a za uglednije se našla i po 
koja zaprašena butilja mađarca, koji je S velikom cere- 
monioznošću natakao sam glavar. Naravno, došlo je i do 
toga, da. su djeca bila izbačena napolje, jer su suviše 
nasrtljivo napadala na sladoled, bilo je i komedije sa 
psima, pa su u času, kad se nazdravljalo domaćici, po- 
čeli svi odjednom kašljati i bučno brisati nosove, bila 
je i zdravica Riđega u stihovima, zgodni vicevi debeloga 
nadglednika i pobožne tuhnule dekanove anegdote. 

A poslije večere, kad su ustali od stola, gramofon 
je tako strastveno zarikao marseljezu, da je punana 
domaćica vrisnula na muža: 

— Joško, ne izvrgavaj se opasnosti! Sjeti se, da imaš 
ženu i djecu! — i plaho se ogledavala na peron. Produ- 
cirala se također .ciela glavareva menažerija, a napokon 
su stariji sjeli za preferans, matrone opet zapremiše na- 
slonjače, a mladež se uz smieh i vrevu igrala »ide lisica 
kraj puta«, »peć, peć, budi mi kuma«, »opatice« i druge 
isto tako nedužne igre i zabave prikladne za veliki post. 

Samo Joza nije ni u čem sudjelovao. Sjedio je šut- 
ljiv, zađuben u razmišljanje, pa kad je dočekao zgodan 
čas, tiho se izšuljao i pošao spavati. 

Soczekovica je uzalud čekala do zore. 

XIV 


Nebo je.još plamtjelo grimizom i crnkasta su se 
polja, kaljuže, jarci puni vođe i blatni putovi krvavo sjali 
. kao da su posuti žeravicom, koja se gasi, ali dan se već 
spuštao na dno modrog sumračja i kočio se u sladkom 
posmiehu umiranja. Oštra je hladnoća dopirala s polja 
i širila se nad svietom zajedno s dubokom tišinom, u 


kojoj su sve glasnije tutnjeli vlakovi prelietajući, sve | 


otegnutije su svirale putarske trubljice i sve prodirnije 
ge širilo zviždanje parostroja. 


Na postaji bljesne svietlo i zavlada živahan promet, . 


jer je »grad« dolazio na osobni vlak u tolikom broju, da 
ge stvorio rekbi raut pod vedrim nebom,.pun vreve i 
smieha. I, kao obično, prozori postaje bili su garnirani 
licima gospođa i djece; kao obično je glavar u crvenoj 
kapi i bielim rukavicama, ponosan, služben, pozdravljao 
na vojnički način znance i veličanstveno se šetao od žan- 
dara do žandara, koji su stajali na dva kraja perona kao 


dva siva, nepomična stupa; kao obično je crna rulja u. 


halatima vrvjela, gurala se i brbljala; kao obično uda- 
rilo je signalno zvono, fijuknula mašina, uletio zadahtani 
vlak, stao, a potok od ljudi, zavežljaja i kofera i vriska- 
nja. udario u njega i razlio se po peronu; i kao obično 
isti je konobar u fraku, gologlav, i s poslužavnikom na 
ramenu trčao uzduž vlaka i vikao: 

— Kava, čaj! Kava, čaj! 
A. i Joza je, kao obično za vedrih dana, ranije zatvo- 
rio blagajnu, izišao na peron, i kao obično: klanjao se, 


. smiešio se, rukovao se, razgovarao se, pozdravljao neke 


znance, zlobno primjećivao nešto o nekim gospođama, 
zavirivao u prozor vagona, s kojega su neke razpoložene 
putnice s njir“ koketirale, ali sve je to činio nekako ma- 
kinalno i u isti mah na silu, a usto je bio tako strahovito 
propao u licu i blied, da je gospođa Sofija, koja se šetala 
s Raćiborskim, kad ga je srela, uzkliknula gotovo glasno: 

— Što vam je? Bliedi ste kao krpa! 

— Glava me maiko boli. Popit ću ernu kavu, pa će 
pina ' - 
— Kad dođete na večeru, ja ću vam skuhati kavu i 
dat ću vam antipirina! ' 

— Ne mogu doći, imam slušiba do brzoga vlaka, 
zamjenjujem ekspeditora.., 


— Skoknite makar na > dusak! Hoćete li doći, a? So- 
fija tako liepo moli!... — šapnula je tihano. On obeća 
sve, što je htjela, ali kad je vlak otišao, kad je postaja 
opustjela, vratio se k blagajni, zaključao vrata, spustio 
rolete i sjeo da priredi blagajnu za odpravak. 


Posla je bilo mnogo, jer se toga dana, kako je pred- 
viđao, nakupilo prilično mnogo novaca, koje je morao 
sliedećim osobnim vlakom poslati u Varšavu. Prebrojao 
je novac, pomno ga razvrstao i porazmjestivši ga pred 
sobom na stolu počeo je bilježiti u izvještaj pojedine po- 
zicije dohodka, ali začas je odbacio pero, protegnuo se na 
naslonjaču, zapalio cigaretu i prepustio ge sanjarenju. 

Sati su prolazili za satima; vukli su se polagano, 

"tiho, neopazice, a svaki je pjevao svoju bajnu pjesmu o" 
sreći, svaki je skidao mrenu s njegovih sliepih očiju, -raz- 
paljivao sve žešće čežnju i pokazivao svaki čas druge, 
svaki čas sve zamamnije svietove obmane i čudesa, da 
se, uljuljan nebeskim talasom snatrenja, dizao na krilima 
.čežnje u onaj snivani raj divote i već zapjevao pjesmu 
sreće! 

Ali nakon tih čarobnih sati snivanja dovukli su se 
«drugi, polagano zastajkivali i odlazili težko kao kobne 
prikaze, a svaki je odastirao surovo lice stvarnosti, bru- 
'talno skidao mrenu s njegovih očiju i govorio tvrdim, 
»okrutnim glasom postojanja, pokazujući mu bez koprene 
i bez obmane odurnu gehenu života! ... 

Borba dan4, mjeseci i godina prolazila je munjevito 
pred njegovim očima — strašna povorka života i sva nje- 
zina snaga, neumoljiva i glupa. 

— Ne, ne, bolje krepati! — jaukne u smrtnom strahu 
'i skoči na noge. ' 

Novci su se prelievali na stolu kao kad gusto padne 
jesensko lišće. 

— Tri tisuće pet stotina četrdeset i šest! — prebroji 
zgrćući ih na hrpu. ' 

Netko pokuca na okance i vikne: 

— Petnaesti dolazi! Hoće li biti pošte? 

Oluja mu se surva na glavu, stajao je časak kao 
ssmrvljen, samo se mahnito srdce trzalo u groznoj borbi, 
“krv mu je udarala u sljepočice kao čekićem, a u mozgu 
zaurlaše sve furije straha i neodlučnosti, no odjednom 
mu sievnuše oči odlučnošću, skupi se kao vuk na skok, 
pa stekavši vlast nad sobom, shvati, što da uradi. 

— Hoće! — poviče energično — dođi, odniet ćemo 
novce. 

Žurno zbroji dugačke stupce brojaka, izpuni izvještaj, 
podpiše ga, priloži različite priloge i sve zajedno zatvori 
u željeznu kasetu, a novce zamota u neke novine i baci 
ih u ladicu stolića, a sitni novac spremi u džep. 

— Danas je nekako laka! — primieti podvornik no- 
seći za njim kasetu u vlak. 

Joza zadrhće i-malko požuri korak, no s najvećim 
mirom preda pošiljku prtljažaru, uzme potvrdu o pre- 
daji, pa kad je vlak krenuo, pođe nesviestno za njim sve 
do kraja perona prateći očima razsvietljene prazne pro- 
zore prolazećih vagona. 

— Svršeno je! — šapne s bezkrajnim odlanućem 
gledajući u crvena sSvietla, što su odmicala sve brže. 

A zatim se vrati polagano ogledavajući se često na 
vlak. Tutnjava kotača čula se sve tiše i sve dalje, dok 
se nije razišla u noćnoj tišini. 

— Svršeno je! — ponovi, odahne duboko i nasmješi 
se vrlo radostno. ' 

Noć je bila vidna, mjesečina, svi su se prozori već 
pogasili, postaja je spavala, samo su bdjeli dežurni u 


“ glavarovoj kancelariji i još se sjalo u bufetu. Gospođica 


Marica spremala je zajedno s konobarima sa stolova 
ukrasne bukete, butilje i cvieće. 

Joza osjeti strašnu žeđ — jezik mu je bio suh i mu- 
čila ga vrućica. 

— Izgledate kao nakon sladkog domjenka! 

Gledala je s udivljenjem u njegovo od radosti sjajno 
lice. 


Sanjar — 14 ' 209 


— Žalibože, vraćam se samo s dužnosti. 

Nasmije se odjednom glasno i tako joj nasrtljivo 
pogleda u oči, da se zarumenila očekujući s lupanjem 
srdca kakve toplije, rieči, no on se naglo okrenuo i, ne 
. dotaknuvši već natočeno pivo, pojurio u stan. 

Raćiborski, zaogrnut njegovim krznenim kaputom, 
sjedio je u dubokom fotelju s lulom u zubima, pa je, 
okružen oblacima dima, čitao novine. 

— Priredit ću vam toploga čaja. Samovar još sikće! 
— ponudi mu milostivo. : 

— U Magdinoj ste milosti! Vreli samovar u ovo 
doba! No, no! 

— Jer ja prema ženskima imam, gospodine moj, 
nepogrješivu metodu: laskam i obećajem zlatna brda; 
samo se glupača tomu opire! : 

Nasmieši se pružajući mu čaj. 

Joza je pio lakomo, a istodobno je lutao plahim po- 
gledima po zaprašenim portretima praotaca. Raćiborski 
pođe za njegovim očima i oglasi se veselo. 

— Pregledavao sam ih po danu. Mnogo vrieđe, ja 
se razumijem u to... Mnogomu sam bratu pomogao 
prodati pređe, koji sada paradiraju kod novih, šneklastih 
potomaka! Mogao bih vam posredovati kod prodaje. 
Svaki vriedi, komad po komad, po sto banknota! Čemu 
da se suše, siromasi? 

Nasmije se tako cinički, da se Joza trznuo. 

— Vi biste prodali i porodične grobove! — reče pri- 
gušenim, srditim glasom. 

— Samo đa ih tko hoće kupiti! Žalibože, nema takvih 

glupana! Radije trgujem makar i pređima, nego da kra- 
dem! — dometne dobrodušno, bez ikakve primisli. 

Joza položi čašu na stol tako snažno, da se razbio 
tanjurić i izpala žlica. 

— Moram natrag na dužnost! — reče blago rekbi 
vlažnim glasom, uzme iz ormara nekakve papire, ogleda 
se po stanu i izađe na prstima, jer je kod Soczekovih 
još bilo svietlo. Bila su već dva sata, kad je opet legao 
na naslonjač u blagajničkoj sobi. 

Sati su se opet protezali jednolično, polagano i neu- 
moljivo, ali sada mu nisu više ništa govorili, jer je ležao 
u gluhoj i sliepoj nemoći izerpenosti kao drvo, koje je iz- 
čupala bura. Ali kad je ekspres ulazio u postaju, brzo se 
digao, izvadio novce iz ladice i spremivši ih u žepove 
otvorio okance i mirno čekao na putnike... 

Nitko se nije pokazao, — predvorje je bilo prazno i 
tamno; ipak je počekao do kraja, automatski pozatvarao 
sve kao obično, i u čas, kad je ekspres već trebao da 
krene, odšuljao se neopazice preko perona i skočio u 
posljednji vagon. Oštri fićuk prsne, vagoni zazveketaše 
i vlak krene sve većom brzinom. 

Joza pljune kroz prozor na postaju s neizrecivim 
prezirom i mržnjom, pa, smjestivši se na klupčicu u hod- 
niku, zaklopi oči i dade se zanieti od mahnite radosti. 
Tako se svršio njegov ružan san o životu i započela se 
ova žuđena stvarnost! 

XV 


Vlak je letio kao orkan, uz fićuk je prelietao kraj 
malih, usnulih postajica, tutnjio preko mostova, prodirao 


uz krik kroz crne, opasne šume, s divljim topotom hučao | 


po ravnicama, kadšto se na jedan tren zaustavio i, pone- 
savši ljude i stvari, ponovno jurio u oblacima dima, iskara 
i grmljavine, ponovno nesuzdržljivo gonio nekuda napried, 
kao da ide prema zori, što se počela razlievati po mutnom 
nebu. 

A Joza je još uviek sjedio na istom mjestu slušajući 
cielim svojim bićem presladki napjev lieta, divlji čelični 
ritam svete snage, koja ga je nosila u onaj izmaštani 
sviet. Vrlo je nejasno shvaćao, što se s njim događa, i kao 
kroz gustu maglu vidio je putnike, konduktere i postaje, 
na kojima bi se kadšto zaustavili. 

— Gospodine Joza! — Netko ga gurne u rame. On 
podigne začuđene oči. Pred njim je stajala Franjica. — 
Već pol sata čekam, a vi ni makac! Kuda putujete ? 

— U sviet! U bieli sviet! — ponovi on sladkoćom, 
koja je bila proniknuta sanjarenjem. 

— Koješta! Zacielo na imendan do granice, a? 

-—— A što je s tobom ? Mislio sam, da ćeš doći k meni... 

— Nisam luda! Da me Soczekovica opet iztjera! — 
zakašlje suho i oštro. — Hajdemo u kupe. Ovdje duše 
kao u štenari. 

Neprestano je kašljala. 

— Još se nisi izliečila? — šapne on ulazeći za njom 
u prazan kupć. 

— Kad me potapšu lopatom, onda ću se izliečiti! — 
Skine s ustiju okrvavljenu maramicu i pokaže. — Gdje da 
se liečim? Nedjelju dana nisam nijednu noć spavala kao 
čovjek, ili kod momka ili gdjegod putem! Pa ja nemam ni 
stana! Prokletstvo s takvim životom! 

Joza izvadi grozničavo šaku banknota i turi joj u 
ruku. 

— Uzmi, Franjice! Meni te je tako strašno žao, uzmi! 
Imat ćeš se čim liečiti! 

Djevojka gledaše u čudu čas u njega, čas u novce i, 
premda ju je molio s najiskrenijom srdačnošću, nije mogla 
povjerovati, nego ih baci na klupu. 

— Ito je pametna šala! — poviče srdito. — Mislila 
sam, da vi niste takav kao drugi, a vi. 

— To je tvoje. Uzmi, Franjice. Ne šalim se. Molim 
te, uzmi! 

Povjeruje mu — i odjednom prsnuše suze izpod zlat- 
nih trepavica i potekoše potokom po izmršavjelu licu. 


— Moje? Preko dvjesta rubalja! Moje! — promuca 
ganuto. — Zlatni moj kralju, dobri moj, presveti! Ali ja 
toga nisam vriedna! Zašto mi daješ? Iztuci me, izpsuj me, 
prije ću ti povjerovati! Bože moj! Bože moj! — klicala je 
pokrivajući ga strastvenim poljubcima. No najetinom se 


. odmakne na drugi kraj klupe i s najdubljom pažnjom za- 


gleda se u njegove tihe, dobre oči. 


— Ali vama se ne miješa, je li? — kucne se po čelu. 

 — Ne, Franjice; podpuno sam zdrav i priseban — 
odgovori on sa smieškom. 

— To onda mora da su stigli grdni novci? — Opet 
mu se primakne. 

ia Da, poslala mi tetka! — dobaci nehajno odkrenuvši 
pogled. — Ali, znaš, što mi je sada palo na pamet? Hajde 
sa mnom iu inozemstvo! 

— Ja s vama? U inozemstvo? Zbilja? Vi se ne ša- 
lite? — Otvarala je oči sve šire. Napokon je morala po- 
vjerovati i radostno je pristala, no sve joj je to tako za- 
vrijelo glavom, da je svaki čas sebi stiskala sljepočice, 
trla oči i počela ga promatrati sve pozornije i s nekom 
sumnjičavom radoznalošću. 

— A hoćemo li daleko? — zapita vrlo ić jer on 
kao da je driemao. 


— Kud nas oči povedu! — odgovori on pospano. 
— Ina dugo? 
— Zanaviek, Franjice! Zanaviek! -— skandirao je s 


užitkom i zaklopio oči. 

Joza je zaspao, a ona je sjedjela mirno, sve uzne- 
mirenija, jer ju je sve to, što se dogodilo, odjednom po- 
čelo spopadati takvim praznovjernini strahom, da je odlu- 
čila na prvoj postaji pobjeći iz vlaka, ali kad je već htjela 
da izađe iz kupea, Joza otvori načas oči i nasmieši joj se 
divnom sladkoćom. 

Opet ju je uhvatio kašalj. Izađe na hodrik i samo ga 
je kroz pritvorena vrata promatrala, kako spava. Gledala 
ga je s cielom starom pritajenom ljubavlju, s najdubljim 
udivljenjem, obožavanjem i zahvalnošću, ali uza sve to 

snalazio ju je sada neki nerazjašnjivi strah i bojala se 
sve više. 

Već je bio dan, kad su stigli na granicu ; drveće je 
bilo u inju kao u srebrno-plavim oblacima, ali sunce se 
nije javljalo, nebo je visjelo sivo i magleno. 

Joza je brzo obavio pitanje prielaza preko granice i 
gotovo su odmah sjeli u inozemni vlak. 

. — Hoćemo li skoro krenuti? — zapita Franjica, še- 
ćući se grozničavo po hodniku. 

— Za deset minuta! — odgovori on promatrajući 
s najvećim mirom žandare. : 

— Da uzmem štogod iz bufeta na put? — predloži 
ona dosta plaho. 


— Samo nemoj da zakasniš! — dobaci on preko ra- 
mena. a 


Ona potrči žurno i nije se više pokazala — samo je, 
kad je vlak krenuo, na jednom prozoru bufeta munulo Be: 
zino strašno uplakano lice. 


— Baba s kola, konjima lakše! — mahne on rukom, 
legne i spavao je sve do Beča. 


Sutradan je bilo maglovito i hladno, padala je kiša i 
ljepljivo je blato pokrivalo ulice, kad je Joza izišao iz 
hotela u grad. Ćutio se vanredno svjež i veseo, opremio se 
garderobom, koferima, rubljem i i različitim sitnicama, za- 
tim je naručio fijaker i dao se voziti po glavnim ulicama. 
Naveče pohodio tingl-tangle i kavane, a svuda je prosipao 
napojnice, da ga je posluga titulirala grofom. Grad je 
točno poznavao po Baedekeru i nekoliko je dana svečano 

. pregledavao sve bečke osobitosti — no sve ga je to ra- 
zočaralo i činilo mu se maleno, plitko i dosadno! 


— Drugčije sam ja to sebi zamišljao! Drugčije! — 
uzdahnuo je nekako tužno. 

I odputovao je u Monakov. Krajolike je promatrao 
prilično površno i apatično, više je svraćao pažnju na ko- 
lodvore, željezničke činovnike i putnike, prema kojima je 
poprimio držanje mrzovoljastog aristokrata, koji tumara 
po svietu radi svoga užitka, premda je spočetka sa svima 
razgovarao vrlo rado, no saznavši, da su ta sjajna go- 
spoda samo nekakvi trgovci, povukao su od njih, zašutio, 
ili bi, naoružavši oko monoklom, odgovarao ponosnim jed- 
noslovčanim riečima. Mora da im je imponirao, jer su ga 
pogledavali s nekom poniznošću, koja je svojstvena Niem- 
cima prema aristokraciji. 


Monakov mu se nije svidio, od prvoga koraka, jer je 
cieli grad zaudarao odurnim otužnim vonjem slada i iz- 
hlapjeloga piva. No toliko je ipak bio načitan o čudesima 
monakovske arhitekture i umjetnosti, da je ciele dane 
tražio makar sjenu, barem odraz svog sanjarenja. Ništa 
mu nije pružilo one žuđene jeze uzhita, ništa ga nije zao: 
kupilo niti zanielo. U umjetnost se nije razumio, ljudi su 
mu se činili odurni, a grad dosadan; zapravo ni sam nije 
znao, što traži. 


— To nije ono, što sam mislio, nije ono! To je krčma, 
a ne Atena! — pomisli ogorčeno i odputuje u Pariz. 

— Tamo će biti drugčije! Drugčije! — pjevalo je u 
njemu nadom uzbibano srdce. 

Nakon mnogo, mnogo sati provedenih u meditiranju,. 
probudio ga radostni uzvik: I 

— Pariz! 

Joza skoči k prozoru i obamre u sladkoj zapanjenosti 
užitka. 

Negdje je u nedoglednom mraku cvalo rumenilo na 
nebu, oceani ognjenih talasa pljuskali su u crno, kišovito- 
nebo, zlaćana poplava sjaja svietlila je kao u snu viđeni: 
bajni otok. 


Vlak je letio ne stajući nigdje, nije usporavao brzinu, . 
nego je letio sve brže, letio kao bezuman — već su se: 
ukazali nekakvi dimnjaci, nekakvi gradići, neke palače po 
parkovima, neke vode kao oči zastrte mrenama. Pariz se 
približavao, rastao, dizao se sa svakom minutom i postajao 
sve veći, kao tajinstveno priviđenje. 


— Još pol sata! — jaukne u muci izčekivanja, srdce: 
mu je lupalo nemirno, natjecao se razžarenim očima s vi- 
horom, dizao se kao ptica, omamljena silom vlastitoga leta, 
i pjevao niemu himnu neutažene čežnje. - 


— Još dvadeset minuta! — Gotovo se onesvješćivao 
od nestrpljivosti! — Još deset... Svi već ustaju... ski- 
daju kofere... guraju se u hodnicima... tisuće očiju la- 
komo se upijaju u mravinjak zidova, što rastu iz zemlje... 


Još pet... Sav već drhće... jedva diše... u njemu vri 


cieli sviet... vlak usporuje ... čuje se kao neki šum mora: 
i udaranje talasa, koji nikada ne prestaju!... ' 


— Napokon! Bože moj! Napokon! 
Val svjetine ponio ga iz vlaka, zanio i bacio u vrto- 
glavi ponor. 

= Dakle to je Pariz? Ali zašto je tako mračno? saa 


što je tako pusto? Zašto je tako tužno? 


Satovi su odkucavali ponoć, kiša je sipila, bilo je 
hladno, vihar je drmao drvećem, po ulicama se sjalo blato, 
redovi kuća tmurnih poput tamnice nizali su se kao bez- 
krajni rovovi, crna su grla uzkih uličica zaudarala gnji- 
loćom, uz zidove su se stisli nekakvi ljudi u dronjcima, 
iz krčma je buktala divlja vreva, policaji su ga pratili 


sumnjivim pogledima, pa je postalo strašno tužno i 


mučno. 
— Prvi dojam često biva lažan! Sutra...sutra... — 


.umirivao je preplašeno srdce. 

XVI 
Dan je bio topal, vlažan i zastrt pređom proljetnog 
izparivanja, drveće se zamaglilo sivim zelenilom, kadkada 
bi sinulo sunce, a kadšto zašumila sitna kišica i sjajno je 
ljepljivo blato pokrivalo velike bulvare, što su se vukli 


. kao uzka, vijugava dolina, zaslonjena plavkastim zrakom. 


Sive, ogromne kuće dizale su se nad njom hrbtima sežući 
do neba, a ozdol se valjao gusti, šumni ljudski potok i 
rastao je sve jačim žamorom i sve burnije se valjao među 
zidovima. Približavalo se naime podne i promet je bivao 
sve veći i jači preiazeći u tutnjavu i neprekidnu grmlja- 
vinu. Pločnici su se napunili ljudskim mravinjakom, terase 


kavana bile su već pune i bučne, a bezbrojni automobili, 


kočije i omnibusi letjeli su s vriskom na sve strane. Vonj 
izgorjele nafte i mazila protezao se kao težki, zagušljiv 
oblak. 

Joza se oćutio ponešto omamljen bulvarskom bukom, 
ali se uztrajno gurao kroz stisku i išao neprekidno na- 
pried uz lupanje srdca i uz sve veće očekivanje izgleda- 
jući gladnim očima, hoće li mu se doskora javiti onaj sni- 
vani Pariz? Čekao je kao na čudo neko, koje će odjednom 
pred njim otvoriti dveri sanjanoga raja, neki čarobni pa- 
noptikum svakovrstne divote! Ali sivi se mrki zastor od 
zidova nije dizao uvis, a te goleme kuće, bezbrojni du- 
ćanski izlozi, mahniti promet, potoci automobila i svjetina, 
što se valjala muklim, drhtavim šumom — sve mu se to 

činilo nekako svakdašnje, običnije i ne onakvo, kakvo bi 
trebalo da bude u Parizu! U onom njegovom izmaštanom 
Parizu! Obišao je još operu i, dovoljno umoran, domahne 
automobilu, neka ga proveze po glavnim ulicama. 

. Šofer čvrsto sjedne, zavrti kotač, pusti motor u kre- 
tanje i pojuri uklanjajući se svjetini divnom okretnošću, 
kadšto bi vožnju usporio, kao đa želi udahnuti, a onda bi 
se nasumce bacio u strašne prepreke od kola i ljudi, pro- 
vukao bi se kao zmija izpred kotača golemih omnibusa, 
naglo zakrenuo kao odbačena kugla i jurio natječući se 
s vjetrom u brzini! . 

Joza je sjedio u nehajnoj pozi čovjeka, koji je ravno- 
dušan prema svemu, premda je sav drhtao od užitka zbog 
biesne trke, i svaki čas, iza svakog zaokreta, iza svake 
veće ograde i šire ulice i dalje perspektive napinjao se 
u grozničavom očekivanju, da će odmah, da će smjesta si- 
nuti ono žuđeno čudo! ' 

“ Preletješe preko bulvara, preko trga Sloge, Elizejskih 
polja i kao vihar banuše u tihu, gotovo pustu Bulonjsku 
šumicu, sličnu prnjastom oblaku bliedog zelenila. Kiša je 
opet počela padati, putovi su se protezali kao siva, promo- 
čena platna, a samo se po gdjegdje crnio koji osamljeni 
kišobran. Automobil je jurio škripeći i zujeći po šljunku, 
. okružio je jezero, kraj kojega su gdjegdje plamtjele sku- 
pine razevjetanih tulipana i izgubio se kao da je zalutao 
u mračnoj guštari, u oblaku kiše i u bezkrajnim labirin- 
tima putova. 

Joza je nemirnim očima neprekidno gledao napried i 
neumorno kružio kao ptica po jadnom, rahitičnom drveću 
i patuljastom rastlinju, dok napokon nije zapitao šofera: 

— Dakle to je Bulonjska šumica ? 

— Jest! Divna je, zar ne? — dobaci Francuz, uvje- 
ravajući ga, da ništa slično ne postoji na svietu. 

— Vanredno! Neviđeno! — odobravao je atoma d 
ski, ne usuđujući se priznati ni pred samim sobom, da ju 
je zamišljao tisuću puta ljepšom i veličajnijom. Samo je 
uzdahnuo nekako tužno, jer se sjetio pravih šuma, punih 
drveća, što je sezalo do neba, punih molitvenoga šuma, 
mirisa, ptičjega krika: ničim nesmetanog čara prirode. 

— Ali to nije Bois de Boulogne — pomisli ponosno 
i, otresavši se od uspomena, dađe se odvezti u Cafe de la 
Paix. 

Bulvari su bili pokriveni pomičnim krovom od kišo- 
brana, jer je padala sitna, pronicava kiša, no Joza sjedne 
na ulici pred kavanom promatrajući nabožno prenatrpanu 
i bučnu ulicu. Omnibusi na kat ljuljali su se kao brda 
nakrcana ljudima, fijuk automobila, što su prelietali, ti- 
suće glasova drndanja, izvikivanje uličnih prodavača no- 
vina i neprekidna bučna vreva zapljuskivala ga je svaki 
čas kao zapjenjenim, šumnim valom, pa se na mahove i 
nehotice pritisnuo o zid pred tim nasrtajem ljudi, konja i 
kočija, jer mu se činilo, da se sve to ruši na njega, gazi 
ga i jedri dalje nesuzdržavano ni od čega. Odjednom se 
oćutio čudnovato stran, osamljen i kao izgubljen bez 
spasa. 

— Dakle to je Pariz! Pariz! — ponavljao je prateći 
preplašenim pogledima svjetinu i dugo je sjedio zaglušen 
i omamljen tim mahnitim prometom i vriskom. Nije ništa 
više čuo i nije razlikovao nijednog lica, jer mu je mozgom 
vladao neprekidni potresni krik, a pred očima mu je pro- 

.Jazio neki sablastni roj svjetlucajući tisućama pogleda i 
pužući kao neka bezkrajna tjelesina... Prenerazio se od 
tih nakaznih gustih rulja, što su prolazile nesuzdrživo. 


— Dakle? Kamo? kakvi su to ljudi? Zašto postoje ) 


takvi grozni mravinjaci? Čemu? — mislio je sa strahom 
i sa sve dubljim osjećajem osamljenosti. Tek kad je kiša 
prestala i sunce sinulo nad bulvarima, vratila mu se rav- 
noteža. Napio.se konjaka, pročitao neki vanredan feljton 
u Journalu i; zapalivši cigaretu, počeo sve to gledati po- 
sve drugim očima. Sjetio se naime nekog romana iz pa- 
rizkoga života, nekog smeća nečuvenih neobičnosti, a onda 
mu padoše na pamet svi oni romani, koje je nekada čitao. 
Kao da mu se odjednom otvorio prozor u sviet, žurno je 
provirio i čudo, da nije kriknuo od radosti. Naokolo su 
znanci, sami znanci! Sjedio je sada u pronalazačkoj sa- 
branosti, jer je evo tu pred njim prolazio bulvarima cieli 
taj narod iz romana, cieli taj sviet, s kojim je živio tako 
dugo u samoći, a koji je tako ljubio i za kojim je toliko 
čezhuo! Osjetio se u svom elementu, mogao je imati 
takvu stvarnost, o kakvoj je sanjario. Sada, u taj čas onih 
uspomena, znao je, kuda juri ta svjetina i zašto! Odje- 
danput je shvatio svaki njezin pokret, svaku rieč, svaki 
pogled. Ciela igra života stajala mu je jasno pred očima! 
Točno je čitao taj golemi roman, koji se zvao Pariz. Glad 
i ljubav, zlo i dobro; sve zamršaji spletaka, izdajstva i 
“ zločinstava, povrieđenih kreposti i nagrađenih nepravda, 
imali su sada za njega vidljiva lica u toj svjetini, na sva- 
ko je mogao prstom pokazati i svako nazvati njegovim 
imenom. Bože, kako su ta lica slična svojim portretima! 
Kako li se razveselio zbog tog neočekivanog susreta! S ne- 

izmjernim se zanimanjem razgledavao među junacima i: 
statistima tih strašnih drama, kojih se u taj čas sjetio. 
Njegova je bujna mašta izbacivala na površinu svijesti 


.sveđ nove prizore, imena, događaje i sveđ nove ljude i' 


nove, zamršene, senzacionalne romane! ... 


Pa evo i ovaj par, što je sjeo pred njega, to nije nitko. 
drugi, nego Armand i Blanka iz nekog Fevalovog romana. 
Šapću nešto tajinstveno među sobom! On dobro zna, što. 
Ona mu kradom nešto pruža! To je ključ od vrtnih vra- 
tašaca! Nesretnici, zasliepljeni strašću, ne znaju, što ih 
čeka. Ne znaju, da ih tamo, iza zastora na prozoru, netka 
uhodi! S iskrenom-mržnjom pogleda u nekog gospodina, 
što je sjedio s druge strane prozora i baš se jedva pri- 
mjetljivim znakovima sporazumievao s onom tobožnjom 
Blankom. A Joza se trapio njihovim daljnjim udesom, već 
je vidio i onaj posljednji prizor, kako pred opojenima 
Strašću stoji ovaj okrutni osvetnik s revolverom u ruci i: 
grobnim glasom kliče: Pogini, podli zavodniče! 

Ali Blanka se žrtvuje, zaklanja svojim tielom ljubav- 
nika i pada ubijena! Divna, potresna scena, divna. * 

A ovaj mladi, otmjeni čovjek, što kraj njega pije 
mazagran, kako je sličan onim plemenitim vice-contima iz: 
različitih komedija, koji se uviek u kritičnom času jav- 
ljaju kod prijatelja, koji su proigrali na kartama sav 
imetak i već su uperili u čelo revolver, pa im kaže: Evo sto : 
tisuća franaka, izplati onom jadniku! — I odlaze s pozor- 
nice, a prati ih blagoslov porodica, spašenih od sramote i 
prate ih suze divnih Berta ili Marija! A te veličanstvene“ 
markgrofice! te nesretne i ponosne junakinje, te lavice 
polusvieta, ti demoni, što siju naokolo same strasti i zlo- 

«činstva; ove razbludnice s neizbrisivim žigom sramote na 
čelu, ove prevarene i odsuđene na vječni plač i čežnju, pa 
one kćerke, koje se žrtvuju za podlace otceve, pa ti tihi 
anđeli iz podkrovlja, koji se bore s biedom, bolešću i izku- 
.šenjima, — te divne, svete, plavokose Ivane! Kako ih je 
on sve obožavao i ljubio u ovaj čas, s kakvim je zahvalnin 
. pogledima obujimao njihova lica i likove, što su kraj 
njega prolazili! Po neka bi od njih, opazivši njegovo liepo 
i razblaženo lice, pogledala u njega zamamno, po neka bi 
.ga zahvatila strastvenim pogledima, a po neka mu jje 
jasno dala znak, neka pođe za njom, no on svega toga 
nije primietio, jer je sveudilj odkrivao poznate likove i 
s neumornom maštom napučivao njima. bulvare i s užit- 
kom gledao, kako su prolazili, gurali se po pločnicima, 
vozili se, pa i sjedali za njegov stolić. Cieli taj sviet, izva- 
.đen iz knjiga, uzkrisivao je pred njegovim grozničavim 
očima: starci i mladići, prosjaci i knezovi, slavni bogataši 
i još slavniji zločinci, zlatna mladež, koja u nekoliko re- 
daka proigrava milijune, koja izlazi iz kluba s pjesmicom 
-na ustima i polazi da se ustrieli, glasoviti policaji i zvje- 
rad, koju oni progone, Rocambole i Jean Valjean! U taj 
:se čas osjećao svemoćan i sveznajuć, ništa za njega nije 
imalo tajna, znao je početak i kraj svake stvari i svakoga 
“života, znao je čak i to, što krije nutrašnjost onih mračnih 
kuća od podzemlja do podkrovlja, poznavao je cieli tečaj 
života, bezkrajno talasanje, sve napetosti, sve plime i 
oseke, sve katastrofe. Kao Bog stvarao je sveđ nove svie- 
tove i kao Bog uništavao ih je s najdubljim užitkom! 


Sunce je već zašlo, a u plavkastoj magli zraka sta- 
doše svjetlucati tisuće svjetala; kuće kao da su porasle 

i krovovima dotakle nebesa, bulvar kao da je propao niže 
i postajao sličan ponoru, poplavljenom uzdrhtalom hukom 
i svietlom. 

Ali Joza nije to ni primietio, zaokupljen uzkrisiva- 
njem izmaštanih prikaza, a tek kad se netko tik za njim 
oglasio ruskim jezikom, naglo se obazreo i osviestio. Neki 
je stariji gospodin stroga lica glasno razgovarao sa svojim 
drugom. Jozu spopadne strah, jer je stariji gospodin bio 
sličan poznatom žandarskom častniku, i ta mu je čudno- 
vata sličnost narinula takve bojažljive misli, da su se sva 
fantastična sanjarenja razprsnula kao mjehuri od sapu- 
nice, u oči mu je zavirila stvarnost i opet je oko sebe vidio 
samo tuđa i ravnodušna lica. 


— Čega se bojim? Tko me tu pozna? — razmišljao 


je, ali kako se nije mogao osloboditi priviđenja, da ga oni 


sve nasrtljivije promatraju, izađe iz kavane i žurno se 
umieša među svjetinu. Neko je vrieme vrludao bez cilja, 
promatrao je izložbe, ulazio načas u najraznoličitije ka- 
vane, zurio zajedno sa svjetinom u kinematografske 
oglase i napokon se oćutio tako stran sred tog mravinja- 
ka, tako izgubljen i tako željan bilo kakvoga razgovora i 
gledanja u poznato lice, da se, ne promišljajući dugo, od- 
vezao k Buczeku. 

Izkrcao se u nekoj dalekoj ulici kraj mračne veže, koja 
je udarala starom vlagom i krene k vratarici. 

— Šeti kat, desno od stepenica! — odgovori mu ona, 
ne dižući očiju s čarape, koju je krpila. 

Pojuri jelenskim skokovima po sklizkim i kao ljestve: 


strmim stubama, ali na četvrtom se katu najednom 
zaustavi. 

— A ako on već sve zna? — zagrmi mu najednom u 
mozgu. 

Popne se još dva kata i ponovno mu se nametne ta 
predpostavka. 

— A ako? Što ću mu reći? ' 

I smjesta zamisli čitav prizor, kako on ulazi, kako 
Buczek pred njim uzmiče kao pred sablašću i ne pruža 
mu ruku... Oćuti u ustima gorak tek stida i pokoleba 
ge... 

— Glupost! Nemoguće! — Strese sa sebe neprijatno 
predviđanje i smjelo krene dugačkim sumračnim hodni- 
kom, nađe dotična vrata, izpruži ruku prema zvoncu i od- 
jednom kao da se okamenio. Iza vrata se čuo Buezekov 
glas, razgovor je postajao sve razgovjetniji i bliži, već je 
netko hvatao za bravu... 

Joza se odmakne za nekoliko koračaja i počeka s lu- 
panjem srdca. 

Vrata se otvore, netko izađe, a Buczek poviče za 
njim: “ 
— A ne zaboravite kupiti šećera! ' 

Nekakav nizki, vrlo kudravi čovjek zaviri mu u oči i 
prođe polagano ogledavajući se svaki čas na Jozu; koji je 
pregledavao posjetnice, što su bile pričvršćene na vratima. 

— Koga tražite? Ja poznam ovdje svakoga. 

Joza navede makar kakvo prezime. 

— Ne poznajem! Prvi put čujem, Poljak? 

— Da, ali zacielo sam loše zapisao adresu — odgovori 
poljski i, obrađovan, što je tako nenadano propustio po- 
sjet, siđe vrlo brzo niz stube. Kudravac je išao malko 
pred njim i na zaokretima stuba promatrao ga vanredno 

pažljivo, a mora da ga je valjano procienio, jer mu se na 
izlazu vrlo srdačno ponudio: 

-— Možda bih vam mogao u čemu pomoći? Poznam 
Pariz kao svoj džep. Zovem se Rožek! 

Joza izgovori nekakvo tuđe ime i stisne mu ruku. 

— Zahvaljujem vam. Pariz poznam, samo što sam u 
ovom dielu grada prvi put! 

Rožek zastane u čudu. 

— Kako, vi ne poznajete Quartier? To je čudno! 

— Ako biste mi htjeli biti čičerone... — reče bira- 
nim .jezikom. 

— Ali to je moja dužnost! Ja tu živim petnaest go- 
dina i poznam svaki kamen i svakoga čovjeka. Gdje se 
hranite? 

— Obično kod kuće, ali danas tamo, kamo me vi od- 
vedete. ' 

To »kod kuće« tako je imponiralo Rožeku, da ga je. 
počeo promatrati s nekim poštovanjem. 

— Mogli bismo poći na objed u Panteon, tamo se 
jede slavno, samo upozoravam, da će planuti lujdorčić — 
opomene .izpitujući. . 

— Pa idemo u Panteon. Stanujete li vi u ovoj kući, 
iz koje smo izašli? — zapita, htijući nešto čuti o Bucezeku. 

— Ne, bio sam kod nekog, tko je nedavno došao na 
studije. 

— Je li to slikar? 

— Naravno, ali momče je sirovo kao neučinjena koža. 

— Tko je to? 

— Bivši željezničar iz Kraljevine! Interesantan mo- 
mak, čim se izkrcao u Parizu, prodao je sva svoja odiela, 

kupio radničku bluzu i opanke, pustio grivu, upisao se kod 
Colina i trećega je dana bio već u poslu. U radionici su mu 
kolege počeli praviti različite psine, kao obično novajliji, 
a on ih je nekoliko puta izlupao na mrtvo ime! 

— A nisu ga iztjerali iz škole? 

— Odakle! Jedne je opio za izvinjenje, a drugima se 
zaprietio pesnicom, pa ga sada svi obožavaju. Tvrd mo- 
mak, a uzto valjan i biesno pljuje na sve. Može visoko 
dotjerati! Izrazita individualnost! 

— Ima li barem talenta? 

— Pitanje! Tko ima talenta i tko ga nema? što je 
to: talenat? Zapravo, kako vi sebi zamišljate talenat ? 

— Nemam ni pojma o tom pojmu! — odgovori Joza 
veselo. ' 

— Volijem takvu iskrenost nego mudrovanje glupih 
intelektualaca! j 

Uzme ga povjerljivo izpod ruke. 

— Jer vidite, dragi gospodine, takva prostačina do- 
lazi da osvoji sviet. I kadkada mu to pođe za rukom, ali 
češće krepava od gladi. Naprotiv, ja nemam ništa proti 
tomu, neka krepava, pri ovakvoj prenapučenosti to je 
čisti socialni dobitak! A ako pobiedi, ja mu plješčem! 
Volim pobjednike, jer je to jedina punopravna ljudska 
rasa. Kako bi bilo da uđemo na malu čašicu konjaka? — 
dovrši neočekivano. 

— Makar i na dvie veće! 

pr Takav poljski jezik razumijem! Odvest ću vas u 
kavanu, gdje ćete vidjeti koloniju vanrednih idiota! Sli- 
kari, muzičari, pjesnici, kipari, proroci, glupani i geniji, 

jednom riečju ciela poljska umjetničko-intelektualna me- 
nažerija! Rajski vrtić analfabetizma! 

— Ne poznam nikoga i ne znam, da li se selsšćn. 

— Krčma je, dragi gospodine, kao nebo, stoji Kio: 
otvorena svakome, tko ima barem za kavu. 


— Ne volim takva poznanstva na đuture!. 

— Uvest ću vas incognito i moći ćete mirno proma- 
trati sve te lutke. 

— Zar se ovdje sakupljaju samo Poljaci? — još je 
bio neodlučan. 

— Ali ne, tu je upravo ciela Evropa! Vidjet ćete 
cielo arijsko-semitsko nadčovječanstvo! Samo ne smijete 
razumjeti poljski, pa ćemo se zabaviti izvrstno! 


Uđoše u veliku kavanu na uglu, gusto izkićenu fan- 
tastičnim šeširima djevojaka, koje su gladnim očima pro- 
matrale svakog došljaka. Rožek im se prijateljski na- 
smiešio, ponizno pozdravio debelu damu, koja je kraljevala 
za bufetom visokim poput tvrđe, okovanim mjeđu, ruko- 
vao se s nekim ćelavim gospodinom, koji je nosio servi- 
jetu pod pazuhom, i potegnuo Jozu kroz uzki prolaz, gdje 
su na mnogim stolovima praskale domine, u golemu dvo- 
ranu, što se nalazila za nekoliko stepenica niže, a bila je ' 
već puna dima, udaranja biljarskih kugala i vike. To je 
bilo nešto kao dvorište, pokriveno ravnim staklenim kro- 
vom, koji je počivao na željeznim stupovima, a bilo je 
puno tihih preklieta, udubaka, kutića i nenadanih skrovi- 
šta. Množtvo je zapremalo sve klupe, sve stoliće i vrvjelo 


je po dvorani, a svuda su vladale izključivo lavlje, razču- 


Pane grive, bereti, baršunaste bluze, ratoborna lica i dje- 
Vice, vještački ukrašene takvim nevjerojatnim šeširima, 

frizurama i opravama, da je čovjeka mogla spopasti griža 


od čuda. Na travnicima biljara bjesnila je žestoka kano- - 


nada, kugle su neprestano udarale jedne o drugu i o man- 
tinel, a nekoliko je igrača, svučenih do košulje, rađilo u 
znoju svoga lica. Prljavi su se konobari vrzli s »crnom« 
i s butiljama, pod, posut žutim pieskom, škripao je pod 
nogama prašeći se kao cesta, slađunjavi je, otužni miris 
absinta zasićivao zagušljiv, žarki zrak. 

Protiskivali su se među gusto smještenim stolovima 
vrlo polagano, jer su sa svih strana dozivali Rožeka: 

— Servus, Rožek! Kako si? Rožek, sjedni k nama, 
konjak čeka! 

— Sada smo u srdcu bohem&! — šapne Jozi. 

Napokon su našli mjesto u nekom kutu, konobar je 
donio konjak, Rožek izpije tri čašice jednu za drugom i 
poleti k znancima, a Joza, okuražen, što nitko ne svraća 
pažnje na njega, stane radoznalo promatrati bučno druž- 
tvo. Neki je mladac u pelerini tako točno oponašao ku- 
kuriekanje pietla, rikanje krava, blejanje ovaca i biesno 
štektanje pasa, da se ciela dvorana zatresla od smieha i 
odobravanja. Joza se također smijao i odjednom se smirio 
i tako naglo spustio glavu, da je udario čelom o butilju, 
primietio je naime Buezeka na drugom kraju dvorane. 
Ulazio je razgledavajući se, ima li gdje mjesta, no Joza 
ga nije čekao, nego je naglo skočio i gotovo kradom stigao 
do bufeta i već je plaćao konjak, kad ga je stigao prepla- 
šeni Rožek. 

— što se dogodilo, zašto odlazite ? 

*'_ Moram, netko me čeka kod kuće, zaboravio sam 
kao na smrt! ... 

— Dakle od naše lupače ne će biti ništa? 

— Za jedan sat ću vas čekati u Cafe de la Paix, ho- 
ćete li? sE 

— Malko je daleko, a ja sam konje već poslao u re- 
mizu... 

— A možda vam momentano treba... 

— Toga? Što! dakako. Žalibože, prvi je bio tako 
davno i još je tako daleko do slieđećega! — klicao je s ko- 
mičnim patosom. 

Joza mu utisne u ruku dvadeset franaka. 

— Za eventualnost ako biste morali malko dulje če- 
kati. 

— I za sigurnost, da mi ne ćete pobjeći! 


— Dakle do viđenja za jedan sat! — klikne još s kola 


&i zapovjedi, da ga odveze u hotel. Naravno, nitko ga tamo 


nije čekao, ali kad je ugledao Bucezeka, tako se pred njim 
prestrašio, da ni za što na svietu ne bi htio da ga sretne. 
Bježao je pred njim, gonjen od naglo nastale mržnje i 
istodobno od gotovo praznovjernoga. straha. 

— Bosjak! Tat! Nametnik! — pljuvao je s prezirom, 
ni sam ne znajući zašto, a istodobno ga je svadalo s to- 
likom snagom sjećanje. na nedavnu prošlost, da je od-. 
pravio kola kod mosta i pošao nad Seinu. Plaho se ogle- 
davao i s osjećajem neizmjernog odlanuća zaronio je u 
mrak i tišinu obale. Bila je već podpuna noć i opet je si- 
pila sitna, gusta kišica. . 

* Crna, nabujala rieka, prodrmana zapjenjenim griva- 
ma, koje su kao bieli galebi padale na talase, valjala se 
s muklim mrmljanjem i ljutito je udarala o kamenite zi- 
dove. Kroz krvave obruče mostova propuzle bi kadkada 

lađe kao nakazne stonoge, oboružane žalcima svjetala, što 
su se upila u tminu. Nekakve zgrade, nekakvi tornjevi, 
nekakve prikaze dizale su se kao crne sablasti nad mra- 
vinjakom svjetala i nad linijom obale. A kroz razne tu- 
nele ulica dopirala je neprekidna, daleka huka grada. Joza, 
naslonjen na balustradu mosta, lutao je očima po noći i 
mislio, što se tamo dogodilo sutrađan nakon njegova od- 
lazka? Kakvo je zapanjenje moralo nastati? Kakvo je 
zgražanje spopalo sve njih i proširilo se po cieloj pruzi, 
po postajama, bufetima i peronima! 

— Možda su već i u novinama proglasili! 

Neki je sat odkucao osam, kiša je padala sve gušća i 
hladnija, osjeti, da mu je zima, pa digne ovratnik i na- 
vuče rukavice. 

— Stigao je brzi vlak s granice! — pomisli, videći 
onu svakdanju svjetinu, stisnutu na peronu; svi su iz 
grada, gotovo je čuo, kako govore samo o njemu! Glavar 
se svečano šeće i samo kadkada progovori, kao uviek, kađ 
se što dogodilo: 

— »A što! Zar nisam kazivao? Bio sam o tom uvje- 
ren!« 2 

Žanđari, kao dva siva stupa, stoje na krajevima pe- 
rona. Zm 

Andrija stoji pod zvonom s rukom na konopecu i s oči- 
ma uprtim u glavara; židovi se derući guraju u vagone; 
gospođica Marica, u crvenom yerseju prenavlja se iza +bu- 
feta; Raćiborski njuši rubalj među znancima, a možda se 
i šeće s gospođom Sofijom. Sve je kao prije, kao obično i 
kao uviek. Samo će Soczek, pijući s debelim nadglednikom, 
sada govoriti: : ć 

— Pasje mu njuške, tko bi se tomu nadao! čČestito. 
momče, moja ga je Sofija vrlo voljela! Gospođice Marice, 
ovoga istoga na drugu nožicu! 

Odjednom prasne u veseli, glasni smieh. 

Policaj prođe jedanput i dvaput, napokon stane i. 
reče: ' 

— Prehladit ćete se, nije zdravo po takvom vremenu 
nad vodom! 

Joza mu pogleda u oči i šapne smijući se: 

— Ni najmanje nemam volje da izpitujem dno Seine, 
ni najmanje! — Pruži mu cigaretu, izmieni još nekoliko+ 
rieči i pođe u kavanu. ; 

Rožek ga je čekao već jako uznemiren. 

— Sreo sam iznenada znance — izpričavao se pred: 
Rožekom i opet prasne u smieh. 

— Dakle kuda želite i što želite danas? — zapita. 
Rožek. ' 

" — Zabavljati se, pa makar i mahnitati, a gdje, to mi 3 
je posve svejedno. | 

— Kad ima novaca, onda, svakako, nema nikakvih 
zapreka. 

. Žurno odvečeraše i krenuše na Pariz. 

Rožek je doista poznavao noćni život građa i gotovo 
sva njegova središta, pa ga je vodio po najslavnijim špi- 
ljama, specialno uređenim za strance, koji su žedni pravih 
parizkih radosti, a pri tom se vanredno dobro zabavljao i 
pio za desetoricu. Joza je pak postajao sve mračniji i, 
gledajući na sve s neprikrivenim prezirom, dobacio bi po-: 
kadkada: hi 

— Samo toliko? To nije mnogo, nije mnogo! 

Rožek ga je već vozio dalje, ali bio je već vrlo ne- 
zadovoljan. 

— Još vam je malo? Što hoćete, k vragu! Možda 

priče iz tisuću i jedne noći, kinematografska čudesa, što 
li? 

— Ne, tražim samo pravi Pariz!... 

— Žene kao zmajevi, pića veličajna, zabava vatrena 
i vama još nije dosta? Pa to je Pariz, pravi Pariz! 

— To je samo glupo, sramotno i dosadno, ali hajdemo 
dalje, tjerajmo možda ćemo negdje naći neku čarobnu 
bajku! 

I obilazili su uztrajno, ali svuda je bilo jedno te jed- 

“no: galama, pijana svjetina, razpojasanost i djevojke, od 
kojih je Joza odmicao s loše maskiranom odurnošću i gle- 
dao s prebolnim čuvstvom razočaranja. 

— Sve to skupa samo je krčma i bludilište za obo- 
. gaćene sluge i javne djevojke! — planuo je napokon, a 
Rožek pocrveni od biesa i opet ga povede gdje drugdje. 

Ali pred zoru, prije nego što će ući u neki lokal, što 
je bio skriven u dubini vrta, Rožek reče izazovno: 

— Ako ne ostanemo ni tu, onda ću se morati s vama 
razstati. : 

— U krajnjem slučaju možemo svršiti u Halama kod 

 Burate. 


— Istina, juha od luka, svježi jastog i gjetina na 


roštilju. 


Otvorio im je vratar u crvenoj livreji, pokazujući ši- 
rokom gestom na stube, što su bile pokrite ćrvenim suk- 
nom, oblivene svietlom, okićene eviećem, a vodile su na 
prvi kat. Posluga u ervenim frakovima i bielim čarapama 

uvela ih je u dvoranu kao bonboniera poziaćenu, nizku i 


strahovito zadimljenu, gdje je svirala ciganska glasba 


naizmjence s talijanskim mandolinistima i gdje su se u 
vrištavoj stisci gurale sve boje kože i sve ljudske rase. 
Bilo je tu neizmjerno tiesno, vruće i zagušljivo. Pijana je 
vika svaki čas provaljivala i svaki bi se čas neke bojadi- 
sane djevojke kotrljale u divljem, razuzdanom plesu uz 
nečuvenu vrevu i viku. Dvorana se tresla od udaranja 
nogu i od urlanja crnica. Orkestri nisu ni na čas presta- 
jali, ciganske su gusle prolievale takve biesne, drhtave 
i zamamne hrapave melodije, da se burkala krv, oči se 


maglile zanosom, protezala se leđa i svi su odjednom, kao 


obezumljeni počeli pjevati, vikati i plesati. Kadkada bi 
mandđoline zakričale trzavim tonovima, a kadkada bi zao- 
rila neka divlja, pijana pjesma i ciela je dvorana sekundi- 
rala nesviestnim glasovima. , i 


— Divno! Nečuveno! To je Pariz! — dahtao je odu- 
ševljeni Rožek i, kad su sjeli, a butilja se javila pred nji- 
ma, počeo je piti čašicu za čašicom, točiti Jozi i klicati 


"mu na uho pokazujući prema pobješnjeloj dvorani: 


— Gledajte, svi narodi, sve rase i svi staleži! : 


— A zajedno generalna kloaka! — odbrusi on iro- 
nički. 

— Ne, tisuću puta ne, to je rezervoar svieta, to je 
azil jednoga čovječanstva, to je hram slobodnih i nezavis- 
nih duhova! Govorim o Parizu, o čitavom Parizu! — klicao 
je patetično, ali videći podrugljivi Jozin smiešak, udari u 
druge žice: 

' — Imate pravo, to je kloaka svakovrstnog ološa! Pu- 

janje međunarodne rulje! Kakve su to njuške, kakve. gu- 
bice, kakva degeneracija! 

— 'Točite, šteta je vremena! — prekine ga Joza. 

— Važne rieči! Konobaru, još jednu butilju! To je 
doista prava menažerija! Gledajte u one plavokose, što 
piju s Malajkama, to su Skandinavci, ogađili su im se u 
domovini nesoljeni sleđevi i sada oblizuju muštardu. Hu- 
lje, dvojica su, a imaju čak četiri Malajke. A oni u kutu, 
lievo, to su zacielo ljudi s Neve ili Volge. Zabavljaju se 
glasno i k njima se gura previše djevojaka, zacielo su to 
neke mrcine, glavu bih dao, da troše državne novce. Već 
sam mnogo takovih vidio u Parizu. Što ćete, takvom čo- 
vjeku napokon dosadi razpravljanje o »načelnosti« i 
domaća rakija, pa zgodnom prilikom zdipi što može, pa 
tjeraj u Pariz! Provede se nekoliko tjedana, naužije se, a 
onda: ili tane u glavu ili povratak u lancima u neza- 
hvalnu domovinu, pa makar bio deportiran u Sibiriju, 
ipak će moći filozofirati i pljuvati na truli zapad. 

Nasmije se veselo, a Joza se strese, neugodno dirnut 
njegovim riečima i stane bacati bojažljive poglede na one, 
što su se zabavljali sve glasnije, jer su već zvečale raz- 
bijene čaše. 

— Pokazat ću vam i polonezere, mora da su tu, oni 
su svuđa, gdje se uživa! Ovdje se, uostalom, sakuplja cieli 
sviet! Jug i sjever, zapad i iztok! Sav je ljudski talog i 
sav moralni trulež utječe u ovu suvremenu Meku! A kakve 
su poizbor-žene! Pogledajte one cimetaste tigrice: oči 
zviezde, tielo — vitka trska, namazane muštardom! Ha! 
ha! ha! uspjela mi je prispodoba, zar ne? A ova neoka- 
ljana ebanovina! Zmajevi, meso prve vrste, životinjske gu- 

bice na torzima grčkih boginja — od svake bi labrde pri- 
redio ručak, od svakih prsiju gostbu za desetoricu, a u 
svakom naboru njihove kože nalazi se divlja, otrovna na- 
slada za svakoga! Divnć su, a uzto mirišu kao kuje kad 
se gone, a vrište kao kobile! Čujete li njihov kreket? Uz 
njih su naše biele djevojke tako mrzke, kao da su od sta- 
roga loja. Ja tvrdim, da se žensko počinje tek od bojadi- 


sane žene! Uvjerit ću vas! Hej, crne Venere! k nama! — 


poviče prema dvjema crnicama, što su osamljene sjedjele 
na drugom kraju dvorane. 


Prije nego što je Joza odlučio da se uzprotivi, već su 
sjele k njima, a Rožek im je natakao čaše. Obje su bile 
kričavo obučene i u golemim šeširima s bielim perjem, 
obje goleme, bujno razvijene, ružne i crne kao kotao. 

Joza se ponešto prenerazio, jer je prvi put u životu 
vidio crnice izbliza, ali kad ga je jedna počela cjelivati 
mucajući strastveno: kako si liep! kako si liep! — oživio 
je, kao da mu je netko nalio vatre u krv, i počeo je be- 
zumno piti. Crne su ga ruke grlile sve strastvenije, debele 
su se usne upijale u njega s tolikom lakomom proždrlji- 


. vošću, a ponorne oči tako su ga hipnotizirale, da je gotovo 


izgubio prisutnost duha. 

— Čuvajte novčarku! — upozoravao ga Rožek, koji 
je mislio na sve. 

Buknuo je nagli, zaglušni vrisak, svi su poskočili sa 
svojih mjesta, jer su cigani zasvirali kamarinski ples, a 
oni s Neve, već bez kaputa i prsluka, baciše se usred dvo- 
rane u tako biesne čučnje i tako su vatreno udarali peti- 
cama, da su zazvonila okna na prozorima, prevrtali se 
stolci, a rulja, zanesena divljim prizorom,. pljeskala je 

mahnito, ustala oduševljeno i pokušala da ih oponaša. Be- 
zumni je bies spopao sve, zabava je postajala tako bučna; 
da su neke goste bacili iz dvorane ili su ih odnieli u druge 
sobe. 

Samo Joza nije znao, što se događa oko njega, pio je 
sve više i pjevao s crnicama neku pjesmu tako plačljivu 
i tužnu, da je Rožek zaplakao pijanim suzama, ali od časa 
do časa je dobacivao: a 

— Gospodine, pazite na novčarku! 

Već je svanjivalo i dvorana se jako izpraznila, kad je 
unišlo nekoliko novih osoba, a među njima i onaj stari go- 
spodin iz Cafe de la Paix sa svojim drugom. Joza ga je 
smjesta prepoznao, skočio kao da će pobjeći, ali, zaustav- 
ljen od crnice, pade natrag na naslonjač i jaukne u smrt- 
nom strahu: : 

— To su po mene došli! Špicli! 

— Gdje? Tko? — pitao je Rožek nasrtljivo, no Joza 
je dospio da se svlada, nervozno se nasmijao i zievnuo. 

— Naderao sam se! Vrieme je poći kući. Konobar, 
platiti! ' 

Plati, dade nešto crnicama, koje su cvilile, i izlazeći 
pogleda nove došljake s težko skrivenim strahom. 

Već je modri dan polievao Pariz, bulvari su bili još 
pustiji, samo su se u pokrajnim ulicama tu i tamo otvarali 
dućani, prali se izlozi i drndala su mljekarska kolica puna 
metalnih nabreklih vimena. 

— Idu li oni za nama? — zapita nakon nekog vre- 
mena. 

— Tko? posve je pusto, nigdje ni žive duše. 

— Nešto mi ge priviđalo! Danas sam previše pio! — 

obazre se sumnjičavo. — Čekam vas u kavani u dva sata, 
hoćete li? 

— Doći ću. No napokon smo se zabavili? Šteta mi je 
samo crnica, mislio sam... Divne beštije! — oblizivao se 
puteno. VR hE: 

— Odgođeno nije izgubljeno! Strašno sam pospan! 
Do sutra! 

Sjedne u kola, no adresu je rekao tako tiho, da je 
Rožek, kad nije čuo, pogledao nevoljko za njim i pro- 
šaptao: : k 

— Ima debele novčine, ali đavo bi ga znao, kakva je 


to mušterija! 


Cieli su tjedan obilazili po Parizu i pohađali njegove 
osobitosti; bili su svuda i vidjeli sve, jer je Rožek svu 
dušu posvetio tom pokazivanju, da u njem probudi makar 
samo običnu rađoznalost, ali Joza je gotovo svakim satom 
postajao sve tužniji i na sve je imao samo jedan, apatični 
odgovor: 

— To nije ono, to još nije ono:.. . 

Ništa ga nije uznielo, ni umjetnička djela, ni ikakva. 
čudovišta, kretao se među njima kao automat i mjesečar, 
koji na javi sniva o nedosežnim čudesima. Tuga razoča-- 
ranja proždirala mu je dušu i sve češće nije mogao spa- 
vati, pa ležeći duge sate prisluškivao je glasove s one ia 
leke postaje. A kad bi, izerpen od umora, napokon zaspao, 
budio se istoga sata kao i tamo, i više puta neznalice če- 
kao, kao tamo, da će začas dotrčati Andrija i povikati: 

— Gospodine blagajniče; osobni je već izišao! 

A zatim dotrči Magda s čajem, pod drhće pod njom 


239: 


kad ide da digne roletu. Valja ustati, a tako mu se ne će. 
Proklinje službu i tu strašnu dužnost, ofuri se čajem, ne 
može naći kapu, skače niz stube po deset stepenica odje- 
.danput, bane u blagajnu, diže okance i sto se ruku pruža 
“prama njemu i sto glasova udara mu ravno u lice. Žuri 
se, radi kao stroj. Fićuk i štropot vlaka, koji ulazi, na pe- 
:ronu žamor izbrka... X 

— Na svu sreću to je prošlost, ne će se vratiti! — 
triezni se gledajući kroz prozor na kamenito more kuća — 
.ovo je Pariz! Pariz! — ponavlja uporno, ali uspomene se 
vraćaju s istom izrazitošću, toliko je naime tamo proživio 
onim životom, da je onaj život postao 'već sastavni dio 
njegova bića i nije dopuštao, da ga izčupa iz sjećanja, nije 
«se ničim dao potisnuti na dno u zaboravljenu ropotariju 
Života. 

Hrvao se i sa svojom dušom sve bolnije, a svaki mu 
je dan zadavao nove, smrtonosne rane. Premda je pregle- 
davao sve točno, ne izostavljajući ništa, još uviek nije mo- 
gao pronaći Pariza svoga maštanja, a Pariz, koji je gle- 
dao, koji je doticao svim svojim sjetilima, bio mu je čud- 
novato stran, ravnodušan, štaviše, neprijateljski. Proma- 
trao ga je s dubokom povredom i tugom. Nakon nekoliko 
«dana razišao se s Rožekom, dosadile su mu njegove ci- 
nične primjetbe. : 


— Sve mi on zastire svojom osobom kao zamusanom 
krpom — pomisli i odluči da sve obiđe sam i nanovo, u 
sabranosti i tišini. Ali ni to nije pomoglo! Doista, čudne 
su se stvari u njemu dešavale, jer kad bi se god, zatvo- 
ren u svojoj sobi, zadubao u priručnike, uviek bi mu se 
javljao pred očima ovaj izsanjani Pariz, vidio ga je veli- 

kini 


kog, divnog; grad iz bajke, onakav, o kakvom je snatrio 
mnogo godina i prema kakvom mu je hlepila duša, A zašto 
je stvarnost bila tako strašno drugčija? To nije mogao 
pojmiti i to ga napunjavalo otrovnim očajem razočara- 
nja. Eto, s pravom se nabožnošću mnogo puta približa- 
vao na primjer Slavoluku, i uviek je u njemu vidio samo 
golema, kamenita vrata, koja stoje usred trga, a da se ne 
zna, zašto? Isto je tako bilo sa svim drugim. Čitajući tako 
o crkvi Notre Dame gotovo se onesvješćivao od uzhita i 
klečeći od zanosa puzao je u duši kroz njezine uzvišene 
lađe, obasjane čarobnim odrazom vitražA. A kad je stao 
pred nijene svete dveri, nije je prepoznao, tako mu se pri- 
činila mala, jadna i tuđa. Nije mi ništa prozborila ta ka- 
menita pjesma izumrlih pokoljenja i izumrlih osjećaja, 
dosađivao se među lađama, plašile su ga tmurnošću, nisu 


“mu zanieli dušu lukovi ni tornjevi, ni stupovi. Gledao je 


kao u knjigu, a kojoj nije mogao pročitati niti jednoga 


slova. Samo se nasmijao nemanima, što su držale stražu 


s balkona nad Parizom, jer se sjetio glinenih figurica, 
kakve je viđao na proštenjima i po sajamskim šatrama. 
I tko je bilo u svemu i svuda, jer je na sve gledao očima 
zasliepljenim od vizija iz mašte, a po kojima mu se sva 
stvarnost činila malena, glupa i biedna. 

No on to nije znao i mučio se sve ljuće. 

— Sve je to laž! — mislio je ogorčeno. — Ali zar je 
moguće, da bi se svi dali varati? Je li to moguće? 

Ali mjesto odgovora našao je u sebi duboku mržnju 
na Pariz, koja se probudila naglo i silovito mu uzburkala 
dišu. 

— To je zbog tebe, zbog tebe! — planuo je strašnom 

boli prieteći se- pesnicama cielomu gradu. -—— Obogaćeno 


 prostačtvo! Lopovi i varalice! — siktao je u divljem pa- 

rokgizmu mržnje. — Paklenska Sodona! — pljuvao je 
prezirno na sve svoje prevarene nade. — Bože, kako je on 
. nekada čarobno snivao o tom građu, pružao prema njemu 
ruke kao prema čudu i molio se čežnjom, maštom i su- 
zama. 

— Ti, podmukli kradljivče duša! Bludilište svieta, 
kloako ogavnosti zločinstva!'— klicao je sada u obezum- 
ljenoj srčbi i da je mogao, podpalio bi ga sa svih uglova 
i uništio do zadnjega kamena. No zato se osvećivao samo 
ovako, kako je mogao: zapodievao je po kavanama raz- 
govore i psovao Pariz, što mu je došlo na jezik, i tako se 
izrugivao glasno, tako se obarao na sve, da su se od njega 
odmicali kao od neugodnoga luđaka. 


i Naravno, prestao je s traženjem, vukao .se samo po 


“gradu bez misli i cilja, ili bi prosjedio ciele dane po kava- 
nama gledajući apatično u svjetinu, što je prolazila. 


Bilo mu je vrlo zlo, osjećao se neizkazano nesretnim, 


ali nije znao, što da uradi sa sobom, a nije znao ni misliti 
o tome, nego je samo u časovima pojačane energije smiš- 
ljao da odputuje u Ameriku ili u London. 

— Tko zna? možda je ono tamo? — razmišljao je 
neko vriemć, dok mu nije nevoljkost zatukla i tu posljed- 
nju nadu, pa je ponovno lutao ulicama svemu stran, ni- 
komu poznat i.nikomu ni za što potreban, kao list pone- 
gen od vjetra i bačen u propast. Kačkađa se spremao. da 
pohodi Buezeka, ali na pomisao, da on već sve. zna i da 
mu možda ne će pružiti ruku, štaviše, izbaciti ga kroz 
vrata, strašan ga je stid spopadao za grlo. 

— To bi bilo suviše grozno. To ne bih mogao preži- 
vjeti — meditirao je. 

Neke: ga noći probudila grmljavina; pogleda kroz 
prozor: bura je bješnjela nad Parizom, munje su treptale 
zasljepljivim vijugama, da su probrbljali sve lievci i zatut- 
njili svi krovovi. 

" — Baš kao kod nas u proljeće — pomisli i legne na- 
trag, no nije zaspao, jer mu se probuđena čežnja ušuljala 
u srdce i počela ga kidati oštrim kljovama uspomena. 

— Tamo mora da je već proljeće! . —— zastenje savija- 
jući se od strahovite muke i poleti dušom onamo nad ze- 
lena, lelujava polja. — Drveće je po voćnjacima bilo u 
cvietu. Rode su obilazile po livadama, mirisala je poorana 
zemlja, neko je pjevanje letjelo s ugara, vlakovi su trep- 
tali prozorima, dim se dizao modar. Zrak je odisao čarom, 
mirisima, opojnošću i slašću. 


— A ja više nikada, nikada, nikada! —I zaplače 


.krvaviin suzama beznadne tuge i očaja. 


Ali ujutro odluči, da će neopozivo odputovati u Ame- 
riku. Saznavši, kada polazi prvi brod, odkaže u hotelu i 
stane se grozničavo spremati. | 

— Kada putujete? — zapita ga konobar. 

— Sutra ujutro. 

— Ja vam svjetujem, da odputujete odmah... 

— Zašto? 

Konobar se obazre i šapne mu tajinstveno i povjer- 
ljivo: i ' 

— Policija vas traži! Mogu doći noćas! — dometi 
upozorujući ga. 

— To'je neki nesporazum.— odgovori najspokojnije 
i dade mu obilriu napojnicu. 

Pođe, kao obično, u kavanu, ali činilo mu se, da svraća 
na sebe sveobću pažnju pa izađe na ulicu. Lutao je bez 
cilja i neprestano osjećao, da ga netko kradom sliedi. Po- 
spieši korake izbjegavajući policiste izdaleka, gotovo je 
bježao i, ne znajući kada, našao se izvan grada, među ze- 
lenim: poljima. > 

Bio je proljetan dan, topao, malo maglovit i nad bli- 
stavim su se vodama ljuljale zelene perjanice jablana, voć- 
njaci su bili u cvietu, ptice pjevale, a s crnih se njiva di- 
zale breskve kao ružičasti oblaci. Između voćnjaka eele 
zadahtani vlak. 

Joza sjedne na nasip i zagleda se u suton, što se pri- 
bližavao, breskve su stresale na njega ružičaste latice, 
vjetar mu milovao grozničavo lice, a on je sjedio kao da 
je obamro, pun neizplakanih suza i pun strašne, iso 
njene čežnje. 

— Sve je laž, pai snatrenje! — pomisli pretišik i 
odjednom zadrhće, pogleda i spusti se na tračnice... Pri- 
bližavao se neki vlak, zatreptale su vatrene oči, zadrhtali 
zemlja... već se čulo režanje kotača, zazvečale su trač- 
nice — približavao se biesnom brzinom... još jedan 
tren... kratak, potresan krik... preletio je kao grom i 
nestao u mraku kao da ga nikada ni bilo nije... 


KRAJ 
































